cyanic-selkie/wikianc huggingface dataset:
ᱰᱮᱵᱷᱤᱰ ᱦᱤᱞᱵᱚᱨᱴ
ᱡᱤᱭᱚᱱ
ᱟᱞᱵᱚᱨᱴ ᱫᱚ ᱒᱓ ᱡᱟᱱᱩᱣᱟᱨᱤ ᱑᱘᱖᱒ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱦᱩᱰᱤᱧ ᱵᱚᱭ ᱢᱤᱫ ᱦᱚᱲᱮ ᱛᱟᱦᱮᱸ ᱠᱟᱱᱟ ᱾ ᱟᱯᱟᱛᱟ ᱫᱚ ᱳᱴᱳ ᱟᱨ ᱮᱸᱜᱟᱛ ᱫᱚ ᱢᱟᱨᱤᱭᱟ ᱛᱷᱮᱨᱮᱥᱤ ᱧᱩᱛᱩᱢ ᱟᱹᱠᱤᱱ ᱛᱟᱦᱮᱸᱫ ᱾ ᱦᱤᱞᱵᱚᱨᱴ ᱫᱚ ᱠᱚᱱᱤᱠᱞᱵᱟᱨᱜᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ, ᱚᱸᱰᱮ ᱫᱚ ᱟᱡ ᱟᱯᱟᱛᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱫ ᱾ ᱑᱘᱗᱒ ᱥᱟᱞᱮ ᱨᱮ ᱦᱤᱞᱵᱚᱨᱴ ᱫᱚ ᱯᱷᱨᱮᱰᱨᱤᱪ ᱵᱤᱨᱫᱜᱟᱲ ᱨᱚ ᱥᱮᱞᱮᱫ ᱮᱱᱟᱭ ᱾ ᱛᱚᱵᱮ ᱚᱸᱰᱮ ᱵᱟᱭ ᱠᱩᱥᱤ ᱞᱮᱱ ᱛᱮ ᱥᱟᱭᱤᱱᱥ ᱚᱨᱤᱭᱮᱱᱴᱮᱰ ᱣᱤᱞᱦᱮᱞᱢ ᱡᱤᱢᱱᱟᱥᱤᱭᱚᱢ ᱵᱤᱨᱫᱟᱹᱜᱟᱲ ᱛᱮ ᱩᱪᱟᱹᱲ ᱞᱮᱱᱟᱭ ᱟᱨ ᱚᱸᱰᱮ ᱠᱷᱚᱱ ᱑᱘᱘᱐ ᱥᱟᱞᱮᱨᱮ ᱥᱚᱱᱮᱨᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱘᱘᱕ ᱥᱟᱞᱮᱨᱮ ᱰᱚᱠᱴᱚᱨᱮᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱠᱤᱝᱥᱚᱵᱟᱨᱜᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱭᱟᱨ ᱢᱟᱪᱮᱫ ᱞᱮᱠᱟᱛᱮᱭ ᱛᱟᱦᱮᱸᱭᱮᱱᱟ ᱑᱘᱘᱖ ᱠᱷᱚᱱ ᱑᱘᱙᱕ ᱥᱟᱞᱮ ᱫᱷᱟᱹᱵᱤᱡ ᱾ ᱚᱱᱟ ᱛᱟᱭᱚᱢ ᱯᱷᱞᱤᱠᱥ ᱠᱞᱤᱱ ᱧᱩᱛᱩᱢᱟᱱ ᱯᱩᱨᱩᱫᱷᱩᱞ ᱢᱟᱪᱮᱫᱼᱮ ᱵᱷᱟᱜᱟᱣᱮᱱ ᱛᱟᱭᱚᱢ ᱚᱱᱟ ᱴᱷᱟᱶ ᱨᱮᱜᱮ ᱦᱤᱞᱵᱤᱨᱴ ᱫᱚ ᱯᱩᱨᱩᱫᱷᱩᱞ ᱢᱟᱪᱮᱫ ᱞᱮᱠᱟᱛᱮᱭ ᱛᱟᱦᱮᱸᱭᱮᱱᱟ ᱾ ᱟᱨ ᱚᱸᱰᱮ ᱜᱮ ᱡᱤᱭᱚᱱ ᱵᱷᱩᱨᱮ ᱛᱟᱜᱮᱸᱭᱮᱱᱟ ᱾ ᱟᱡ ᱨᱤᱱ ᱟᱪᱮᱫ ᱠᱚ ᱢᱩᱸᱫᱽ ᱨᱮ ᱦᱮᱨᱢᱟᱱ ᱣᱮᱭᱞᱤ, ᱤᱢᱟᱱᱩᱭᱮᱞ ᱞᱟᱥᱠᱚᱨ, ᱮᱨᱱᱥᱴ ᱡᱚᱨᱢᱮᱞᱚ, ᱠᱟᱨᱞ ᱜᱚᱥᱛᱚᱵᱽ ᱦᱮᱢᱯᱮᱞ ᱮᱢᱟᱱ ᱠᱚ ᱟᱡ ᱠᱤᱱ ᱜᱚᱲᱚ ᱠᱚ ᱞᱮᱠᱟᱛᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱵᱤᱨᱫᱟᱹᱜᱟᱲ ᱨᱮ ᱜᱮ ᱧᱩᱛᱩᱢᱟᱱ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱮᱢᱤ ᱱᱤᱭᱚᱫᱚᱨ ᱟᱨ ᱟᱞᱚᱧᱡᱚ ᱪᱚᱨᱪ ᱮᱢᱟᱱ ᱠᱚ ᱟᱡ ᱥᱟᱶ ᱜᱮ ᱛᱟᱦᱮᱸᱠᱟᱱᱟ ᱾ ᱟᱡ ᱨᱤᱱ ᱖᱙ ᱜᱚᱴᱟᱝ ᱯᱤᱹᱮᱪᱰᱤ ᱟᱪᱮᱫ ᱠᱚ ᱢᱩᱸᱫ ᱟᱭᱢᱟ ᱟᱪᱮᱫ ᱫᱚ ᱦᱟᱯᱮᱱ ᱨᱮ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱠᱚ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱪᱚᱱᱰᱤᱜᱚᱲ
ᱪᱚᱱᱰᱤᱜᱚᱲ ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱦᱚᱨ ᱠᱟᱱᱟ ᱟᱨ ᱱᱚᱶᱟ ᱥᱚᱦᱚᱨ ᱫᱚ, ᱵᱟᱨᱭᱟ ᱯᱚᱱᱚᱛ (ᱯᱚᱧᱡᱟᱵᱽ ᱟᱨ ᱦᱚᱨᱭᱟᱬᱟ) ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱠᱟᱹᱴᱤᱡ ᱚᱞᱜᱟ ᱜᱮᱭᱟ ᱾ ᱪᱚᱱᱰᱤᱜᱚᱲ ᱫᱚ ᱠᱚᱧᱮ ᱨᱮ ᱯᱚᱧᱡᱟᱵᱽ ᱟᱨ ᱯᱟᱪᱮ ᱨᱮ ᱦᱚᱨᱭᱟᱬᱟ ᱛᱮ ᱜᱷᱮᱨᱟᱣ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
* ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:ᱪᱚᱱᱰᱤᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
᱔
᱔ ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ, ᱱᱚᱣᱟ ᱯᱩᱱ ᱫᱚ ᱯᱩᱱᱭᱟᱹ ᱢᱤᱫ ᱟᱨ ᱵᱟᱝ ᱵᱟᱨ ᱟᱨ ᱵᱟᱨ ᱢᱮᱥᱟ ᱠᱟᱛᱮᱫ ᱦᱩᱭ ᱦᱟᱠᱟᱱᱟ ᱾
ᱡᱮᱞᱮᱠ: ᱑+᱑+᱑+᱑=᱔, ᱒+᱒=᱔
ᱡᱚᱲ ᱮᱞ
ᱯᱩᱱ ᱫᱚ ᱡᱚᱲ ᱮᱞ ᱠᱟᱱᱟᱭ ᱾ ᱡᱚᱲ ᱮᱞ ᱠᱚᱫᱚ ᱩᱱᱠᱩ ᱵᱚᱱ ᱢᱮᱛᱟ ᱦᱟᱠᱚᱣᱟ ᱡᱟᱦᱟᱸ ᱮᱞ ᱠᱚ ᱒ ᱛᱮ ᱠᱚ ᱦᱟᱴᱟᱬᱚᱜᱼᱟ ᱾ ᱒, ᱔, ᱖, ᱘... ᱱᱩᱠᱩ ᱡᱷᱚᱛᱚ ᱡᱚᱲ ᱮᱞ ᱠᱟᱱᱟ ᱠᱚ ᱾
ᱟᱛᱮᱫᱽ ᱮᱞ
ᱯᱩᱱ ᱫᱚ ᱟᱛᱮᱫᱽ ᱮᱞ ᱠᱟᱱᱟᱭ ᱾ ᱢᱟᱬᱛᱮ ᱮᱞ ᱠᱚᱫᱚ ᱩᱱᱠᱩᱵᱚᱱ ᱢᱮᱛᱟ ᱦᱟᱠᱚᱣᱟ ᱡᱟᱦᱟᱸ ᱮᱞ ᱠᱚ ᱵᱟᱨᱭᱟ ᱠᱷᱚᱱ ᱡᱟᱹᱥᱛᱤ ᱮᱞ ᱛᱮᱠᱚ ᱦᱟᱴᱟᱬ ᱛᱚᱯᱟᱜᱚᱜᱼᱟᱭ ᱾ ᱡᱮᱞᱮᱠ: ᱔ ᱫᱚ ᱑, ᱒ ᱟᱨ ᱔ ᱛᱮ ᱦᱟᱴᱟᱬ ᱛᱚᱯᱟᱜᱚᱜᱼᱟᱭ᱾
ᱞᱮᱠᱷᱟ
ᱡᱟᱦᱟᱱ ᱡᱤᱱᱤᱥ ᱠᱚ ᱞᱮᱠᱷᱟᱭ ᱡᱚᱠᱷᱟᱜ ᱯᱩᱱᱭᱟ ᱦᱩᱭ ᱞᱮᱱ ᱠᱷᱟᱱ ᱚᱱᱟ ᱫᱚ ᱢᱤᱫ ᱜᱟᱸᱰᱟ ᱠᱚ ᱢᱮᱛᱟᱜᱼᱟ ᱾ ᱢᱚᱬᱮ ᱜᱟᱸᱰᱟ ᱫᱚ ᱢᱤᱫ ᱤᱥᱤ ᱠᱚ ᱢᱮᱛᱟᱜᱼᱟ ᱾
ᱠᱮᱛᱩᱜᱨᱟᱢ ᱒ ᱵᱚᱱᱚᱛ
ᱠᱮᱛᱩᱜᱨᱟᱢ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱴᱳᱣᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱜᱚᱝᱴᱤᱠᱩᱨᱤ ᱫᱚ ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱜᱨᱟᱢ ᱯᱚᱸᱪᱟᱭᱚᱛ, 23.7115°N, 88.0985°W ᱨᱮ ᱢᱮᱱᱟᱜᱼᱟ ᱾
ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮ ᱵᱷᱚᱨᱚᱛᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱷᱟᱜᱤᱨᱛᱷᱤ ᱯᱟᱨᱚᱢ ᱱᱟᱫᱤᱭᱟ ᱦᱚᱱᱚᱛ ᱨᱮ ᱠᱟᱞᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱟᱴᱳᱣᱟ ᱑ ᱟᱨ ᱢᱚᱝᱜᱳᱞᱠᱳᱴᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱮᱛᱩᱜᱨᱟᱢ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱵᱤᱥᱟᱨ ᱫᱚ ᱑᱖᱐.᱐᱓ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱙᱐ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱕᱖ ᱜᱚᱴᱟᱝ ᱢᱚᱣᱡᱟ ᱟᱨ ᱕᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱮᱛᱩᱜᱨᱟᱢ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱜᱚᱝᱜᱟᱴᱤᱠᱩᱨᱤ ᱨᱮ ᱢᱮᱱᱟᱜᱼᱟ ᱾
ᱠᱮᱛᱩᱜᱨᱟᱢ ᱒ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱵᱤᱞᱮᱥᱚᱨ, ᱜᱚᱝᱜᱟᱴᱤᱠᱩᱨᱤ, ᱠᱮᱛᱩᱜᱨᱟᱢ, ᱢᱳᱜᱨᱟᱢ, ᱱᱚᱵᱚᱜᱨᱟᱢ, ᱱᱤᱨᱳᱞᱮ ᱟᱨ ᱥᱤᱛᱟᱹᱦᱟᱴᱤ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱑᱘,᱕᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱑,᱔᱑᱓ (᱕᱒%) ᱠᱚᱲᱟ ᱟᱨ ᱕᱗,᱑᱕᱔ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱓,᱔᱔᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱓,᱔᱔᱒ (᱓᱖.᱖᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱖᱙᱒ (᱐.᱕᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱮᱛᱩᱜᱨᱟᱢ (᱙,᱙᱙᱐), ᱱᱤᱨᱳᱞ (᱗,᱐᱓᱑), ᱥᱨᱤᱨᱟᱢᱯᱩᱨ (᱔,᱐᱔᱓), ᱜᱚᱝᱜᱟᱴᱤᱠᱩᱨᱤ (᱔,᱐᱕᱓), ᱵᱚᱦᱟᱨᱚᱱ (᱔,᱕᱖᱒), ᱠᱮᱣᱜᱩᱨᱤ (᱔,᱖᱘᱒), ᱢᱳᱜᱨᱟᱢ (᱖,᱙᱒᱗) ᱟᱨ ᱪᱟᱨ ᱥᱩᱡᱟᱯᱩᱨ (᱔,᱖᱙᱖) ᱾
ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱩᱫᱽᱫᱷᱚᱨᱟᱱᱯᱩᱨ (᱓,᱔᱓᱗), ᱥᱤᱛᱟᱹᱦᱟᱴᱤ (᱑,᱒᱖᱒), ᱱᱚᱵᱚᱜᱨᱟᱢ (᱑,᱖᱘᱓), ᱵᱤᱞᱮᱥᱚᱨ (᱓,᱖᱒᱕) ᱟᱨ ᱡᱷᱚᱢᱚᱴᱯᱩᱨ (᱑,᱕᱔᱓) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱙,᱓᱓᱕ ᱜᱚᱴᱟᱝ (᱖᱕.᱙᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱙,᱐᱗᱒ (᱗᱑.᱖᱕%) ᱠᱚᱲᱟ ᱟᱨ ᱓᱐,᱒᱖᱓ (᱕᱙.᱘᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱑.᱓᱘% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱙᱔,᱕᱕᱕ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱗᱙.᱗᱕% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱒᱓,᱘᱙᱕ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱒᱐.᱑᱕% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱓᱘ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱐᱓% ᱛᱟᱦᱮᱸ ᱠᱟᱱᱟ ᱾
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱡᱟᱸᱦᱟᱫᱚ ᱙᱙.᱘᱕% ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱚᱲᱟ ᱾
ᱦᱮᱡ ᱥᱮᱱ
ᱵᱟᱨᱦᱟᱨᱣᱟ–ᱚᱡᱤᱢᱜᱚᱸᱡᱽ–ᱠᱟᱴᱳᱣᱟ ᱞᱩᱯ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱥᱤᱵᱽᱞᱩᱱ ᱟᱨ ᱜᱚᱝᱜᱟᱴᱤᱠᱩᱨᱤ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱨᱟᱡᱽᱱᱚᱜᱚᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱟᱞᱚᱢᱯᱩᱨ (ᱦᱟᱵᱽᱲᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱖ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱕᱕ ᱜᱚᱴᱟᱝ ᱟᱹᱛᱩ ᱠᱷᱚᱱ ᱡᱚᱛᱚ ᱟᱹᱛᱩ ᱨᱮᱜᱮ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱕ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱐ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱠᱮᱛᱩᱜᱨᱟᱢ ᱨᱮ ᱠᱮᱛᱩᱜᱨᱟᱢ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱫᱚ (᱑᱕ ᱵᱮᱰ ᱟᱜ) ᱠᱮᱛᱩᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱥᱤᱵᱽᱞᱩᱱ (᱑᱐ ᱵᱮᱰ ᱟᱜ) ᱟᱨ ᱥᱤᱛᱟᱹᱦᱟᱴᱤ (᱔ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱨᱮᱱᱟᱜ ᱧᱩᱛᱩᱢ
ᱠᱚᱨᱨᱟ ᱵᱚᱱᱚᱛ
ᱠᱚᱨᱨᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱠᱷᱩᱸᱴᱤ ᱦᱚᱱᱚᱛ ᱨᱮᱱᱟᱜ ᱠᱷᱩᱸᱴᱤ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱷᱩᱸᱴᱤ ᱦᱚᱱᱚᱛ ᱫᱚ ᱨᱟᱺᱪᱤ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱢᱤᱫ ᱴᱷᱟᱶ ᱨᱮ ᱵᱩᱨᱩ ᱠᱚ ᱟᱨ ᱰᱚᱰᱷᱟᱜ ᱮᱞᱟᱠᱟ ᱥᱟᱶ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱴᱷᱟᱶ ᱕᱐᱐-᱗᱐᱐ ᱢᱤᱴᱚᱨ (᱑,᱖᱐᱐-᱒,᱓᱐᱐ ᱯᱷᱤᱴ) ᱩᱥᱩᱞ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱛᱟᱨᱟ ᱴᱷᱟᱶ ᱞᱟᱹᱜᱤᱫ + ᱒᱐᱐ ᱢᱤᱴᱚᱨ ᱫᱷᱟᱹᱵᱤᱡ ᱾
ᱠᱚᱨᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱤᱴᱠᱤ, ᱱᱚᱜᱽᱨᱤ ᱟᱨ ᱱᱟᱢᱠᱩᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱷᱩᱸᱴᱤ ᱟᱨ ᱢᱩᱨᱦᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱜᱩᱢᱞᱟ ᱦᱚᱱᱚᱛ ᱨᱮ ᱛᱚᱨᱯᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱠᱟᱢᱰᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱨᱟᱺᱪᱤ ᱦᱚᱱᱚᱛ ᱨᱮ ᱞᱟᱯᱩᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱚᱨᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱐᱗.᱑᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱠᱚᱨᱨᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱠᱚᱨᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱠᱚᱨᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱠᱚᱨᱨᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱨᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱕᱖,᱔᱒᱓ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱖᱒.᱐᱔%) ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱒,᱖᱖᱕ ᱜᱚᱴᱟᱝ ᱠᱚᱲᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱲᱟ ᱟᱜ ᱮᱞ ᱫᱚ ᱗᱒.᱐᱘%) ᱟᱨ ᱒᱓,᱗᱕᱘ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱛᱤᱨᱞᱟᱹ ᱭᱟᱜ ᱮᱞ ᱕᱒.᱐᱘%) ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱐.᱐᱐% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱖᱑.᱗᱒% ᱦᱚᱲ ᱮᱞ ᱫᱚ ᱢᱩᱱᱰᱟᱨᱤ, ᱒᱗.᱗᱙% ᱫᱚ ᱥᱟᱫᱽᱨᱤ, ᱕.᱗᱘% ᱫᱚ ᱦᱤᱱᱫᱤ ᱟᱨ ᱒.᱙% ᱫᱚ ᱠᱩᱨᱢᱟᱞᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱯᱚᱱᱚᱵ, ᱠᱷᱩᱸᱴᱤ, ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, 'ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ' ᱦᱚᱲ ᱮᱞ ᱫᱚ ᱔᱕.᱓᱗% ᱢᱮᱱᱟᱜᱼᱟ, ᱚᱱᱟ ᱛᱟᱭᱚᱢ ᱦᱤᱱᱫᱩ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱓᱖.᱑᱑%), ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒᱕.᱖᱕%), ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ (᱒.᱔᱗%), ᱟᱨ ᱟᱹᱰᱤ ᱠᱚᱢ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱮᱞ - ᱵᱩᱫᱫᱷᱚ, ᱡᱮᱭᱱ ᱥᱤᱠᱷ ᱟᱨ ᱫᱷᱚᱨᱚᱢ ᱵᱟᱝ ᱠᱚ ᱞᱟᱹᱭ ᱟᱠᱟᱜᱼᱟ ᱾
ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱓᱘᱙,᱖᱒᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱐᱑᱑ ᱥᱟᱞ ᱨᱮ ᱠᱷᱩᱸᱴᱤ ᱦᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱗᱓.᱒᱕% ᱛᱟᱦᱮᱸ ᱠᱟᱱᱟ ᱾ ᱟᱹᱫᱤᱵᱟᱹᱥᱤ ᱵᱷᱤᱛᱤᱨ ᱨᱤᱱ ᱰᱷᱮᱨ ᱦᱚᱲ ᱮᱞ ᱨᱤᱱ ᱟᱹᱫᱤᱵᱟᱹᱥᱤ ᱠᱚ ᱛᱟᱦᱮᱸ ᱠᱟᱱᱟ ᱢᱩᱸᱰᱟᱹ, ᱯᱟᱛᱚᱨ ᱫᱚ (᱘᱓.᱖᱖%), ᱚᱨᱟᱶ, ᱫᱷᱟᱸᱜᱚᱲ ᱫᱚ (᱘.᱕᱒%), ᱞᱚᱦᱨᱟ (᱓.᱘᱕%), ᱪᱤᱠ ᱵᱟᱨᱮᱠ ᱫᱚ (᱐.᱖᱕%) ᱟᱨ ᱢᱟᱦᱞᱤ ᱫᱚ (᱐.᱔᱖%) ᱾ ᱮᱴᱟᱜ ᱦᱩᱰᱤᱝ ᱟᱹᱫᱤᱵᱟᱹᱥᱤ ᱜᱩᱴ ᱫᱚ ᱵᱷᱩᱢᱤᱡᱽ, ᱵᱟᱸᱡᱟᱨᱟ, ᱪᱮᱨᱚ, ᱠᱷᱚᱸᱰ ᱟᱨ ᱠᱚᱞ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱷᱩᱸᱴᱤ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱚᱝᱠᱚᱨ ᱣᱟᱴ
ᱚᱝᱠᱚᱨ ᱣᱟᱴ ᱵᱟᱝᱢᱟ ᱚᱝᱜᱽᱠᱚᱨ ᱣᱟᱴ ᱫᱚ ᱠᱟᱢᱵᱚᱰᱤᱭᱟ ᱨᱮᱱᱟᱜ ᱑᱒᱖ᱹ᱖ ᱦᱮᱠᱴᱚᱨ (᱑᱖᱒᱖᱐᱐᱐ ᱫᱚᱵᱚᱲ ᱢᱤᱴᱚᱨ ᱵᱟᱝᱢᱟ ᱔᱐᱒ ᱮᱠᱚᱨ) ᱡᱟᱭᱜᱟ ᱨᱮ ᱢᱮᱱᱟᱜ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱚᱱᱟᱜ ᱢᱟᱨᱟᱝ ᱫᱷᱟᱨᱢᱤᱠ ᱡᱟᱭᱜᱟ ᱠᱟᱱᱟ ᱾ ᱠᱷᱚᱢᱮᱨ ᱯᱟᱹᱨᱥᱤ ᱛᱮ ᱱᱚᱣᱟ ᱫᱚ អង្គរវត្ត ᱠᱚ ᱚᱞᱟ ᱟᱨ ᱱᱚᱣᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱩᱫᱽᱨᱤ ᱨᱮᱭᱟᱜ ᱨᱟᱡᱽᱜᱟᱲ ᱾ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱤᱡ ᱵᱚᱸᱜᱟ ᱵᱷᱚᱜᱚᱵᱟᱱ ᱵᱤᱥᱱᱩ ᱞᱟᱹᱜᱤᱫ ᱠᱷᱮᱢᱮᱨ ᱨᱟᱡᱽ ᱵᱚᱝᱥᱚ ᱨᱮᱱᱤᱡ ᱨᱟᱡᱟ ᱫᱚᱥᱟᱨ ᱥᱩᱨᱡᱚᱵᱚᱨᱢᱚᱱ ᱱᱚᱣᱟ ᱢᱩᱫᱽᱨᱤ ᱫᱚᱭ ᱵᱮᱱᱟᱣ ᱟᱠᱟᱫ-ᱟ ᱾ ᱤᱠᱷᱟᱹᱱ ᱛᱟᱭᱚᱢ ᱛᱮ ᱑᱒ ᱥᱟᱭᱟᱝ ᱨᱮ ᱱᱚᱣᱟ ᱫᱚ ᱵᱚᱣᱫᱷᱚ ᱢᱩᱫᱽᱨᱤ ᱨᱮ ᱟᱹᱨᱩ ᱞᱮᱱᱟ ᱾ । ᱑᱒ ᱥᱟᱭᱟᱝ ᱨᱮᱭᱟᱜ ᱮᱛᱚᱦᱚᱵ ᱨᱮ ᱨᱟᱡᱟ ᱫᱚᱥᱟᱨ ᱥᱩᱨᱡᱚᱵᱚᱨᱢᱚᱱ ᱠᱷᱮᱢᱮᱨ ᱨᱟᱡᱽ ᱨᱮᱭᱟᱜ ᱨᱟᱡᱽᱜᱟᱲ ᱡᱚᱥᱚᱫᱷᱟᱯᱩᱨ ᱨᱮ (ᱠᱷᱮᱢᱮᱨ ᱯᱟᱹᱨᱥᱤ ᱛᱮ យសោធរបុរៈ, ᱱᱮᱛᱟᱨ ᱫᱚ ᱱᱚᱣᱟ ᱠᱚ ᱢᱮᱛᱟᱜ ᱠᱟᱱᱟ) ᱱᱚᱣᱟ ᱢᱩᱫᱽᱨᱤᱭ ᱵᱮᱱᱟᱣ ᱞᱮᱫ-ᱟ ᱾ ᱱᱚᱣᱟ ᱫᱚ ᱟᱡᱟᱜ ᱨᱟᱡᱽᱠᱤᱭᱚ ᱢᱩᱫᱽᱨᱤ ᱵᱮᱝᱢᱟ ᱤᱥᱴᱚ ᱫᱮᱵᱤᱭᱟᱜ ᱯᱩᱡᱟᱹ ᱛᱷᱟᱱ ᱛᱟᱦᱮᱸ ᱠᱟᱱᱟ ᱾ ᱥᱮᱫᱟᱭ ᱨᱟᱯᱟᱡᱽ ᱠᱚᱣᱟᱜ ᱥᱚᱭᱵᱚ ᱯᱚᱨᱚᱢᱯᱚᱨᱟ ᱵᱚᱫᱚᱞ ᱛᱮ ᱱᱚᱶᱟ ᱫᱚ ᱵᱷᱚᱜᱚᱵᱟᱱ ᱵᱤᱥᱱᱩ ᱧᱩᱛᱩᱢ ᱛᱮᱠᱚ ᱟᱞᱟᱭ ᱟᱠᱟᱫ-ᱟ ᱾ ᱮᱴᱟᱜ ᱢᱩᱫᱽᱨᱤ ᱠᱷᱚᱱᱟᱜ ᱱᱚᱣᱟ ᱫᱚ ᱟᱹᱰᱤ ᱡᱚᱛᱚᱱ ᱨᱮᱠᱚ ᱫᱚᱦᱚ ᱞᱮᱫ-ᱟ ᱟᱨ ᱫᱷᱚᱨᱚᱢ ᱠᱟᱹᱢᱤ ᱦᱚᱨᱟ ᱨᱮᱭᱟᱜ ᱛᱟᱞᱢᱟ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱢᱩᱫᱽᱨᱤ ᱫᱚ ᱠᱷᱮᱢᱮᱨ ᱠᱚᱲᱟ ᱵᱟᱝᱢᱟ ᱵᱟᱰᱚᱦᱤ ᱨᱮᱭᱟᱜ ᱢᱤᱫ ᱵᱷᱟᱹᱜᱤ ᱫᱟᱹᱭᱠᱟᱹ ᱠᱟᱱᱟ ᱾ ᱱᱮᱛᱟᱨ ᱱᱚᱶᱟ ᱢᱩᱫᱽᱨᱤ ᱫᱚ ᱠᱟᱢᱯᱩᱪᱤᱭᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱪᱤᱱᱦᱟᱹ ᱨᱮ ᱞᱮᱠᱷᱟᱜ ᱠᱟᱱᱟ ᱾ ᱱᱚᱣᱟ ᱢᱩᱫᱽᱨᱤ ᱫᱚ ᱠᱟᱢᱯᱩᱪᱤᱭᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱪᱤᱨ ᱨᱮᱦᱚᱸ ᱴᱷᱟᱶ ᱮ ᱧᱟᱢ ᱟᱠᱟᱫ-ᱟ ᱟᱨ ᱠᱟᱢᱯᱩᱪᱤᱭᱟ ᱠᱚ ᱦᱤᱡᱩᱜ ᱠᱟᱱ ᱧᱮᱱᱮᱞᱤᱭᱟᱹ ᱠᱚᱣᱟᱜ ᱚᱱᱚᱨ ᱴᱷᱟᱶ ᱠᱟᱱᱟ ᱾
ᱧᱩᱛᱩᱢ ᱚᱢᱚᱱ
ᱠᱷᱮᱢᱮᱨ ᱯᱟᱹᱨᱥᱤ ᱛᱮ ᱚᱝᱠᱚᱨ ᱣᱟᱴ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱩᱫᱽᱨᱤ ᱱᱟᱜᱟᱨ ᱵᱟᱝᱢᱟ ᱢᱩᱫᱽᱨᱤ ᱨᱮᱭᱟᱜ ᱨᱟᱡᱽᱜᱟᱲ ᱾ ᱥᱚᱸᱥᱠᱨᱩᱛ ᱟᱹᱲᱟᱹ ᱱᱚᱜᱚᱨ ᱠᱷᱚᱱᱟᱜ ᱠᱷᱮᱢᱮᱨ ᱟᱹᱲᱟᱹ "ᱱᱚᱜᱚᱨ (នគរ)” ᱫᱚ ᱚᱢᱚᱱ ᱟᱠᱟᱱᱟ ᱾ ᱠᱷᱮᱢᱮᱨ ᱟᱹᱲᱟᱹ ᱣᱟᱴ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱩᱫᱽᱨᱤ ᱨᱟᱪᱟ ᱾ ᱱᱚᱶᱟ ᱟᱹᱲᱟᱹ ᱦᱚᱸ ᱥᱚᱸᱥᱠᱨᱩᱛ ᱟᱹᱲᱟᱹ ᱣᱟᱴ ᱠᱷᱚᱱᱟᱜ ᱜᱮ ᱦᱟᱛᱟᱣ ᱟᱠᱟᱱᱟ ᱾
ᱱᱟᱜᱟᱢ
ᱱᱮᱛᱟᱨ ᱚᱠᱛᱚ ᱨᱮ ᱨᱤᱯ ᱵᱟᱡᱟᱨ ᱠᱷᱚᱱᱟᱜ ᱩᱛᱚᱨ ᱱᱟᱠᱷᱟ ᱨᱮ ᱓ᱹ᱔ ᱢᱟᱭᱤᱞ ᱵᱟᱝᱢᱟ ᱕ᱹ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱚᱝᱠᱚᱨ ᱣᱟᱴ ᱢᱩᱫᱽᱨᱤ ᱫᱚ ᱢᱮᱱᱟᱜ-ᱟ ᱾ ᱱᱚᱶᱟ ᱥᱩᱨ ᱠᱚᱨᱮ ᱠᱟᱢᱯᱩᱪᱤᱭᱟ ᱨᱮᱭᱟᱜ ᱟᱹᱰᱤ ᱜᱟᱱ ᱢᱟᱨᱮ ᱢᱩᱫᱽᱨᱤ ᱦᱚᱸ ᱢᱮᱱᱟᱜ-ᱟ ᱾ ᱢᱟᱨᱮ ᱦᱚᱲ ᱠᱟᱛᱷᱟ ᱚᱝᱥᱟᱨ ᱫᱮᱵᱽᱜᱩᱱ ᱠᱚᱭᱤᱡ ᱨᱟᱡᱟ ᱤᱱᱫᱽᱨᱚ ᱱᱤᱡᱚᱨ ᱦᱚᱯᱚᱱ ᱯᱨᱮᱪᱟ ᱠᱮᱛ ᱢᱮᱞᱮ ᱞᱟᱹᱜᱤᱫ ᱢᱤᱫ ᱫᱚᱞᱟᱱ ᱵᱮᱱᱟᱣ ᱞᱟᱹᱜᱤᱫ ᱮ ᱢᱮᱱ ᱞᱮᱫ ᱛᱟᱦᱮᱸᱫ ᱟᱨ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱚᱝᱠᱚᱨ ᱣᱟᱴ ᱾ ᱚᱸᱰᱮᱱ ᱠᱚ ᱦᱚᱲᱟᱜ ᱠᱟᱛᱷᱟ ᱚᱝᱥᱟᱨ ᱢᱤᱫ ᱵᱚᱸᱜᱟ ᱵᱟᱰᱚᱦᱤ ᱚᱱᱟ ᱢᱩᱫᱽᱨᱤ ᱫᱚ ᱢᱤᱫ ᱧᱤᱫᱟᱹ ᱨᱮ ᱵᱮᱱᱟᱣ ᱞᱮᱫ-ᱟ ᱾ ᱱᱚᱶᱟ ᱠᱟᱛᱷᱟ ᱫᱚ ᱑᱓ ᱥᱟᱭᱟᱝ ᱨᱮᱱᱤᱡ ᱪᱤᱱ ᱨᱮᱱᱤᱡ ᱫᱟᱲᱟᱱᱤᱭᱟᱹ ᱡᱷᱚᱣ ᱫᱟᱜᱽᱣᱟᱱ ᱮ ᱚᱞ ᱟᱠᱟᱫ-ᱟ ᱾
ᱡᱮᱭᱠᱤ ᱪᱮᱭᱱ
ᱡᱮᱭᱠᱤ ᱪᱮᱭᱱ, ᱮᱥ.ᱵᱤ.ᱮᱥ, ᱮᱢ.ᱵᱤ.ᱤ (ᱡᱟᱱᱟᱢ: ᱪᱮᱭᱝ ᱠᱚᱝ ᱥᱮᱭᱝ, ᱗ ᱮᱯᱨᱤᱞ, ᱑᱙᱕᱔) ᱫᱚ ᱢᱤᱫ ᱴᱮᱱ ᱦᱚᱝ ᱠᱚᱝ ᱨᱤᱱᱤᱡ ᱜᱟᱭᱱᱟᱦᱤᱭᱟ., ᱮᱠᱥᱚᱱ ᱠᱚᱨᱤᱭᱚ ᱜᱨᱟᱯᱷᱟᱨ, ᱢᱟᱛᱥᱟᱞ ᱟᱨᱴᱤᱥᱴ, ᱯᱨᱚᱰᱳᱭᱩᱥᱟᱨ, ᱰᱟᱭᱨᱮᱠᱴᱚᱨ, ᱠᱟᱦᱱᱤ ᱚᱞᱚ-ᱤᱡ, ᱵᱤᱨᱤᱛᱤᱭᱟ., ᱟᱲᱟᱝ ᱜᱟᱭᱱᱟᱦᱟ ᱟᱨ ᱥᱴᱟᱱᱴ ᱯᱟᱨᱯᱷᱚᱨᱢᱟᱨ ᱠᱟᱱᱟᱭ ᱾
ᱪᱮᱭᱱ ᱫᱚ ᱢᱤᱫ ᱴᱮᱱ ᱞᱟᱠᱪᱟᱨᱤᱭᱟ. ᱟᱭᱠᱚᱱ ᱞᱮᱠᱟ ᱛᱮ ᱦᱚᱸ'ᱭ ᱩᱯᱨᱩᱢ ᱜᱮᱭᱟ। ᱜᱟᱭᱟᱱ ᱵᱮᱜᱚᱨ ᱦᱚᱸ ᱞᱟᱠᱪᱟᱨ ᱨᱮᱦᱚ ᱩᱱᱤᱭᱟᱜ ᱮᱱᱮᱢ ᱢᱮᱱᱟᱜ-ᱟ ᱾ᱜᱟᱭᱟᱱ ᱥᱟᱶᱛᱮ ᱢᱤᱫᱴᱮᱱ ᱯᱚᱯ ᱥᱤᱝᱜᱟᱨ ᱦᱚᱸ ᱠᱟᱱᱟᱭ ᱾ ᱪᱤᱱ ᱨᱮ ᱢᱤᱫᱴᱮᱱ ᱠᱮᱱᱴᱚᱯᱚᱯ ᱟᱨ ᱢᱮᱱᱰᱚ ᱯᱚᱯ ᱤᱯᱤᱞ ᱞᱮᱠᱟ ᱛᱮᱦᱚ ᱰᱥᱢᱰᱟᱦᱮ ᱟᱠᱟᱱᱟᱭ ᱾ ᱟᱫᱚᱢ ᱟᱡ ᱛᱮ ᱵᱮᱱᱟᱣ ᱮᱞᱵᱟᱢ ᱠᱚ ᱢᱮᱱᱟᱜ ᱛᱟᱭᱟ ᱾ ᱱᱤᱭᱟ. ᱵᱮᱜᱚᱨ ᱦᱚᱸᱟᱭᱢᱟ ᱥᱤᱱᱮᱢᱟ ᱨᱮ ᱛᱷᱤᱢ ᱟᱲᱟᱝᱮ ᱮᱢ ᱟᱠᱟᱣᱫᱟ ᱾ ᱥᱩᱛᱤ ᱮᱱᱮᱢ ᱥᱟᱶ ᱥᱟᱶ ᱛᱮ ᱠᱟᱨᱴᱩᱱ ᱟᱨ ᱵᱷᱤᱰᱤᱭᱚ ᱜᱮᱢ ᱨᱮᱦᱚᱸᱡᱮᱭᱠᱤ ᱪᱮᱭᱱ ᱟᱜ ᱮᱱᱮᱢ ᱟᱥᱟᱢᱵᱷᱤᱲ ᱜᱮᱭᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:AWB
ᱢᱟᱫᱷᱩᱨᱤᱢᱟ ᱛᱩᱞᱤ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱪᱮᱱᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ
ᱪᱮᱱᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱸᱦᱤ ᱩᱰᱟᱹᱱ ᱰᱟᱹᱦᱤ ᱠᱚᱰ (IATA: MAA, ICAO: VEMM) ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱪᱮᱱᱱᱟᱭ, ᱛᱟᱢᱤᱞᱱᱟᱰᱩ, ᱥᱤᱧᱚᱛ ᱟᱨ ᱪᱮᱱᱱᱟᱭ ᱢᱟᱦᱟᱱᱚᱜᱚᱨ ᱥᱚᱦᱚᱨ ᱨᱮ ᱥᱮᱣᱟ ᱠᱟᱱᱟ ᱾ ᱱᱚᱣᱟ ᱢᱟᱦᱟᱱᱚᱜᱚᱨ ᱮᱨᱤᱭᱟ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱢᱤᱱᱟᱢᱵᱟᱠᱟᱢ ᱟᱨ ᱛᱤᱨᱩᱥᱩᱞᱟᱢ, ᱨᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱪᱟᱞᱟᱭ ᱭᱮᱱ ᱥᱮᱨᱢᱟ ᱒᱐᱑᱗-᱑᱘ ᱨᱮ ᱒᱒.᱕ ᱢᱤᱞᱤᱭᱚᱱ ᱯᱟᱥᱮᱧᱡᱚᱨ ᱦᱮᱡ ᱥᱮᱱ ᱞᱮᱱᱟ ᱠᱚ, ᱡᱚᱠᱷᱚᱱ ᱕᱗᱐ ᱠᱷᱚᱱ ᱰᱮᱦᱮᱨ ᱩᱰᱟᱹᱜ ᱜᱟᱰᱤ ᱛᱮ ᱥᱮᱱᱚᱜ ᱠᱟᱱᱟ ᱠᱚ ᱓᱐,᱐᱐᱐ ᱯᱟᱥᱮᱧᱡᱚᱨ ᱫᱤᱱᱮᱢ ᱦᱤᱞᱚᱜ ᱦᱤᱡᱩᱜ ᱥᱮᱱᱚᱜ ᱠᱟᱱᱟ ᱠᱚ ᱾ ᱪᱮᱱᱱᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱤᱥᱚᱢ ᱨᱮ ᱤᱸᱫᱽᱨᱟ ᱜᱟ.ᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱜ ᱛᱟᱭᱚᱢ ᱡᱮᱡᱟᱹᱛᱤᱭᱟᱹᱨᱤ ᱦᱤᱡᱩᱜ ᱥᱮᱱᱚᱜ ᱟᱨ ᱠᱟᱨᱜᱚ ᱠᱮᱯᱟᱥᱤᱴᱤ ᱨᱮ ᱛᱤᱥᱟᱨ ᱟᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱪᱷᱟᱛᱨᱟᱯᱟᱛᱤ ᱥᱤᱵᱟᱡᱤ ᱢᱟᱦᱟᱨᱟᱡᱽ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱩᱢᱵᱟᱭ ᱾
ᱵᱤᱠᱟᱱᱮᱨ ᱦᱚᱱᱚᱛ
ᱵᱤᱠᱟᱱᱮᱨ ᱦᱚᱱᱚᱛ ᱫᱚ ᱯᱟᱪᱷᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱵᱤᱠᱟᱱᱮᱨ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟ. ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ᱾ ᱵᱤᱠᱟᱱᱮᱨ ᱦᱚᱱᱚᱛ ᱫᱚ ᱵᱤᱠᱟᱱᱮᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟ.ᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱒᱘,᱔᱖᱖ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱒,᱓᱖᱗,᱗᱔᱕ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾ᱱᱤᱭᱟ. ᱵᱤᱠᱟᱱᱮᱨ ᱠᱷᱚᱱ ᱫᱚ ᱟᱨᱦᱚ ᱯᱚᱱ ᱜᱚᱴᱟᱝ ᱦᱤᱥ ᱨᱮ ᱦᱟ.ᱴᱤᱧ ᱟᱠᱟᱱᱟ, ᱚᱱᱟ ᱯᱚᱱ ᱜᱚᱴᱟᱝ ᱦᱤᱥ ᱠᱚ ᱫᱚ ᱦᱩᱭᱩᱜ ᱠᱟᱱᱟ-  ᱑. ᱵᱤᱠᱟᱱᱮᱨ ᱦᱚᱱᱚᱛ ᱒. ᱪᱩᱨᱩ ᱦᱚᱱᱚᱛ ᱓. ᱥᱨᱤ ᱜᱟᱝᱜᱟ ᱱᱟᱜᱟᱨ ᱦᱚᱱᱚᱛ ᱔. ᱦᱟᱱᱩᱢᱟᱱ ᱜᱟᱲ ᱦᱚᱱᱚᱛ᱾
ᱱᱟᱜᱟᱢ
ᱵᱤᱠᱟᱱᱮᱨ ᱢᱤᱫ ᱚᱞᱢᱚᱥᱛ ᱥᱚᱦᱚᱨ ᱠᱟᱱᱟ, ᱚᱞᱢᱚᱥᱛ ᱚᱱᱟᱛᱮ ᱠᱚ ᱢᱮᱛᱟᱣᱟᱜ ᱠᱟᱱᱟ ᱡᱮ ᱱᱚᱸᱰᱮ ᱨᱮᱱ ᱦᱚᱲ ᱵᱟᱝ-ᱵᱷᱟᱵᱽᱱᱟ ᱟᱛᱮᱜ ᱟᱯᱱᱟᱨ ᱡᱤᱭᱚᱱ ᱭᱚᱯᱚᱱ ᱮᱫ-ᱟᱠᱚ᱾ ᱵᱤᱠᱟᱱᱮᱨ ᱱᱚᱜᱚᱨ ᱨᱮᱱᱟᱜ ᱛᱷᱟᱯᱚᱱ ᱵᱟᱵᱚᱛ ᱥᱟᱛᱟᱢ ᱫᱚ ᱵᱟᱨᱭᱟ ᱠᱟᱹᱦᱱᱤ ᱟᱹᱨᱤ ᱨᱮ ᱯᱟᱨᱥᱟᱞ ᱢᱮᱱᱟᱜ-ᱟ᱾ ᱢᱤᱫ ᱱᱚᱶᱟ ᱡᱮ, ᱱᱟᱯ ᱠᱷᱟᱺᱥᱞᱟ ᱡᱟᱦᱟᱸ ᱡᱮ ᱵᱤᱠᱟᱡᱤ ᱨᱤᱱᱤᱡ ᱢᱟᱢᱚᱭ ᱛᱟᱦᱮᱸᱜ ᱠᱟᱱᱟ ᱩᱱᱤ ᱫᱚ ᱨᱟᱣ ᱡᱚᱫᱷᱟ ᱠᱷᱚᱱ ᱮ ᱢᱮᱱ ᱠᱮᱫ-ᱟ ᱡᱮ ᱟᱢ ᱫᱚ ᱵᱷᱟᱞᱮ ᱜᱮ ᱨᱟᱣ ᱥᱟᱸᱛᱳᱞ ᱡᱤ ᱫᱚ ᱡᱚᱫᱷᱯᱩᱨ ᱨᱤᱱᱤᱡ ᱩᱛᱨᱟᱫᱷᱤᱠᱟᱨᱤ ᱵᱟᱱᱟᱣ ᱦᱩᱭ ᱮᱱᱟ ᱢᱮᱱᱠᱟᱷᱟᱱ ᱵᱤᱠᱟᱡᱤ ᱫᱚ ᱟᱫᱷᱟᱱ ᱥᱟᱭᱱᱤᱠ ᱜᱚᱲᱚ ᱦᱟᱛᱟᱣ ᱥᱟᱸᱦᱤᱡ ᱥᱟᱨᱩᱺᱥᱮ ᱨᱮᱱᱟᱜ ᱯᱟᱛᱟ ᱮᱢᱟᱫ ᱫᱮᱭᱟᱭ᱾ ᱩᱱᱤ ᱵᱤᱨ ᱟᱨ ᱞᱤᱠᱷᱚᱱ ᱨᱤᱱ ᱠᱤᱥᱟᱬ ᱦᱚᱲ ᱠᱟᱱᱟᱭ᱾ ᱩᱱᱤ ᱟᱯᱱᱟᱨ ᱵᱩᱛᱮ ᱟᱡ ᱛᱮ ᱟᱯᱱᱟᱨ ᱦᱚᱱᱚᱛ ᱮ ᱛᱷᱟᱯᱚᱱ-ᱟ᱾ ᱡᱚᱫᱷᱟᱡᱤ ᱫᱚ ᱱᱟᱯᱟ ᱣᱟᱜ ᱜᱚᱲᱚ ᱢᱟᱱᱟᱣ ᱮᱱᱟᱭ᱾ ᱟᱨ ᱢᱚᱬᱮ ᱥᱮᱨᱢᱟ ᱥᱟᱭᱱᱤᱠ ᱥᱟᱸᱦᱤᱡ ᱯᱟᱴᱴᱟ ᱫᱚ ᱱᱟᱯᱟ ᱮ ᱮᱢᱟᱫ ᱫᱮᱭᱟ᱾ ᱵᱤᱠᱟᱡᱤ ᱫᱚ ᱱᱚᱶᱟ ᱯᱷᱟᱭᱥᱞᱟ ᱨᱟᱡᱤ ᱠᱩᱥᱤ ᱛᱮ ᱢᱟᱱᱟᱣ ᱮᱱᱟᱭ᱾ ᱚᱱᱟ ᱚᱠᱛᱮ ᱠᱟᱸᱫᱷᱳᱞ ᱡᱤ, ᱨᱩᱯᱟᱡᱤ, ᱢᱟᱸᱰᱚᱞ ᱡᱤ, ᱱᱟᱛᱷᱩᱡᱤ ᱟᱨ ᱱᱟᱱᱫᱟ ᱡᱤ ᱱᱩᱠᱩ ᱢᱚᱬᱮ ᱥᱚᱛᱫᱟᱨ ᱡᱟᱦᱟᱸ ᱡᱚᱫᱷᱟ ᱨᱤᱱ ᱥᱟᱜᱮ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ᱾ ᱥᱟᱶᱛᱮ ᱜᱮ ᱱᱟᱯᱟ ᱠᱷᱟᱺᱠᱷᱞᱟ, ᱵᱮᱞᱟ ᱯᱚᱰᱤᱦᱟᱨ, ᱞᱟᱞᱟ ᱞᱚᱠᱷᱚᱱ ᱥᱤᱝ ᱵᱮᱫᱽ, ᱪᱷᱟᱩᱛᱷ ᱢᱚᱞ ᱠᱚᱴᱷᱟᱨᱤ, ᱱᱟᱦᱚᱨ ᱥᱤᱝ ᱵᱪᱷᱣᱟᱛ, ᱣᱤᱠᱨᱟᱸᱛ ᱥᱤᱝ ᱨᱟᱡᱽᱯᱩᱛ ᱨᱚᱦᱤᱛ, ᱥᱟᱞᱩ ᱡᱤ ᱨᱟᱴᱷᱤ ᱤᱡ ᱮᱢᱟᱱ ᱟᱭᱢᱟ ᱦᱚᱲ ᱠᱚ ᱫᱚ ᱥᱟᱶ‌ ᱠᱚ ᱮᱢᱟᱫ ᱮᱭᱟ᱾ ᱱᱩᱠᱩ ᱥᱟᱨᱫᱟᱨ ᱠᱚ ᱥᱟᱶ ᱨᱟᱣ ᱵᱤᱠᱟ ᱡᱤ ᱫᱚ ᱵᱤᱠᱟᱱᱮᱨ ᱨᱮᱱᱟᱜ ᱮ ᱛᱷᱟᱯᱚᱱ ᱠᱮᱫ-ᱟ᱾ ᱥᱟᱞᱩ ᱡᱤ ᱨᱟᱴᱷᱤ ᱡᱚᱫᱷᱯᱩᱨ ᱨᱮᱱᱟᱜ ᱚᱸᱥᱤᱭᱟ ᱟᱹᱛᱩ ᱨᱤᱱ ᱛᱟᱦᱮᱱ ᱦᱚᱲ ᱮ ᱛᱟᱦᱮᱸᱜ ᱠᱟᱱᱟ᱾ ᱩᱱᱤ ᱟᱡ ᱥᱟᱶ ᱟᱯᱱᱟᱨ ᱟᱯᱨᱟᱫᱷ ᱫᱷᱚᱨᱢᱚ ᱢᱚᱨᱭᱱᱟᱭᱟᱠ ᱥᱮ ᱢᱩᱞᱱᱟᱭᱟᱠ ᱨᱮᱱᱟᱜ ᱢᱩᱨᱛᱤ ᱥᱟᱶ ᱛᱮᱦᱮᱱ ᱦᱚᱸ ᱩᱱᱠᱩᱣᱟᱜ ᱵᱚᱸᱥᱚ ᱥᱟᱞᱮ ᱨᱤᱱᱤᱡ ᱦᱚᱞᱤ ᱨᱮ ᱦᱚᱞᱤᱠᱟ ᱠᱚ ᱡᱩᱸᱰᱤ ᱠᱟᱭ ᱠᱟᱱᱟ᱾ ᱥᱮ ᱥᱟᱞᱮ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱢᱤᱥᱨᱟ ᱨᱤᱱ ᱵᱚᱭᱦᱟ ᱥᱟᱱᱛᱟᱲᱤ ᱛᱮᱫᱚ ᱥᱟᱸᱜᱟᱛ ᱥᱟᱹᱜᱟᱹᱭ ᱵᱚᱱ ᱢᱮᱱᱟ, ᱵᱚᱭᱦᱟ ᱞᱮᱠᱟᱛᱮ ᱵᱟᱝ ᱦᱩᱭ ᱠᱟᱛᱮᱜ ᱥᱟᱞᱩ ᱦᱤᱡᱩᱜ ᱣᱟᱜ ᱚᱯᱵᱷᱨᱚᱠᱚᱱᱥ ᱨᱮᱱᱟᱜ ᱞᱮᱠᱟᱛᱮ ᱦᱩᱭᱩᱜ ᱠᱟᱱᱟ᱾
ᱵᱤᱠᱟᱱᱮᱨ ᱨᱮᱱᱟᱜ ᱥᱮᱪᱮᱫ
ᱵᱤᱠᱟᱱᱮᱨ ᱨᱮ ᱨᱟᱡᱽᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱱᱤᱫᱮᱥᱟᱞᱟᱭ ᱢᱮᱱᱟᱜ-ᱟ᱾ ᱨᱟᱡᱽᱣᱟᱲᱚ ᱢᱤᱫ ᱵᱤᱞᱰᱤᱝ ᱨᱮ ᱣᱮᱴᱮᱨᱱᱟᱨᱤ ᱠᱚᱞᱮᱡᱽ ᱨᱮ ᱢᱮᱱᱟᱜ ᱱᱤᱫᱮᱥ ᱱᱤᱫᱮᱥᱟᱞᱟᱭ ᱨᱮ ᱜᱮᱥᱟᱭ ᱠᱟᱹᱢᱤ ᱪᱟᱨᱤ ᱠᱚ ᱠᱟᱹᱢᱤ ᱠᱟᱱᱟ᱾ ᱪᱟᱱᱟᱪ ᱢᱤᱫ ᱠᱷᱚᱱ ᱜᱮᱵᱟᱨ ᱦᱟᱹᱵᱤᱡ ᱵᱤᱱᱤᱰ ᱨᱮᱱᱟᱜ ᱥᱚᱸᱪᱚᱞᱚᱱ ᱟᱨ ᱵᱤᱱᱤᱰ ᱨᱮᱱᱟᱜ ᱠᱩᱲᱟᱭ, ᱢᱟᱪᱮᱫ ᱠᱚ ᱵᱷᱮᱡᱟᱣ ᱥᱟᱸᱦᱤᱡ ᱟᱭᱢᱟ ᱞᱮᱠᱟᱱ ᱵᱮᱵᱚᱥᱛᱟ ᱱᱚᱸᱰᱮ ᱢᱟᱨᱟᱝ ᱥᱛᱟᱨ ᱨᱮ ᱪᱟᱞᱟᱜ ᱛᱮᱜᱮ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱵᱮᱵᱚᱥᱛᱟ ᱣᱟᱜ ᱠᱩᱸᱵᱷ ᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱥᱮᱪᱮᱫ ᱵᱤᱵᱷᱟᱜᱽ ᱠᱷᱚᱱ ᱡᱚᱲᱟᱣ ᱥᱟᱹᱜᱟᱹᱭ ᱠᱟᱹᱢᱤ ᱠᱚ ᱫᱚ ᱟᱯᱱᱟᱨ ᱥᱮᱵᱟ ᱱᱟᱝ ᱨᱮ ᱢᱤᱫ ᱢᱟ ᱱᱚᱸᱰᱮ ᱟᱪᱩᱨ ᱦᱮᱡ ᱦᱩᱭ ᱟᱠᱚ ᱠᱟᱱ ᱜᱤᱭᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ ᱛᱷᱚᱠ:ᱵᱟᱝ ᱥᱟ.ᱛ ᱟᱠᱟᱱᱟ
ᱥᱟᱨᱚᱥᱠᱚᱬᱟ ᱵᱽᱞᱚᱠ
ᱥᱟᱨᱚᱥᱠᱚᱬᱟ (ସାରଶକଣା/Saraskana): ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱥᱟᱨᱚᱥᱠᱚᱬᱟ ᱵᱞᱚᱠ ᱾ ᱥᱟᱨᱚᱥᱠᱚᱬᱟ ᱵᱞᱚᱠ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱵᱟᱨᱤᱯᱚᱫᱟ ᱠᱷᱚᱱ ᱔᱔ ᱠᱤᱞᱚᱢᱤᱴᱚᱨ ᱮᱛᱚᱢ ᱥᱮᱫ ᱑᱘ ᱱᱚᱢᱵᱚᱨ ᱡᱟᱹᱛᱤᱭᱟᱨᱤ ᱨᱟᱡᱽ ᱰᱟᱦᱟᱨᱛᱮ ᱦᱮᱡ ᱞᱮᱱᱠᱷᱟᱱ ᱧᱟᱢᱚᱜ-ᱟ ᱾ᱡᱟᱢᱥᱮᱫᱯᱩᱨ ᱠᱷᱚᱱ ᱢᱤᱫ ᱦᱚᱲ ᱮ ᱦᱟᱹᱡᱩᱜ ᱠᱷᱟᱱ ᱡᱟᱢᱥᱮᱫᱯᱩᱨ-ᱢᱩᱥᱟᱹᱵᱩᱱᱤ ᱨᱳᱫ ᱛᱮ ᱡᱟᱫᱩᱜᱳᱰᱟ ᱥᱮᱫ ᱛᱮ ᱑᱐᱑ ᱠᱤᱞᱚᱢᱤᱴᱚᱨ ᱦᱚᱨ ᱛᱮ ᱦᱮᱡ ᱫᱟᱲᱮᱭᱟᱜ ᱟᱭ  ᱟᱨ ᱵᱟᱝ ᱜᱷᱟᱴᱥᱤᱞᱟ ᱫᱷᱟᱞᱢᱩᱜᱚᱰ ᱦᱚᱨ ᱛᱮ ᱵᱚᱦᱚᱲᱟᱜᱚᱰᱟ ᱥᱮᱫ ᱛᱮ ᱥᱟᱨᱚᱥᱠᱚᱬᱟ  ᱑᱐᱔ ᱠᱤᱞᱚᱢᱤᱴᱚᱨ ᱦᱮᱡ ᱠᱟᱛᱮᱫ ᱥᱟᱨᱚᱥᱠᱚᱢᱟᱭ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾ᱨᱮᱞ ᱰᱟᱦᱟᱨ ᱛᱮᱦᱚᱸ ᱵᱟᱞᱮᱥᱚᱨ ᱠᱷᱚᱱ ᱵᱩᱰᱟᱹᱢᱚᱨᱟ ᱦᱮᱡ ᱟᱛᱮ ᱚᱱᱮ ᱠᱷᱚᱱ ᱑᱙ ᱠᱤᱞᱚᱢᱤᱴᱚᱨ ᱦᱚᱨ ᱛᱮ ᱥᱟᱨᱥᱠᱚᱬᱟ ᱦᱮᱡ ᱜᱟᱱᱚᱜ-ᱟ ᱾
ᱥᱤᱢᱟᱹ
ᱥᱟᱨᱚᱥᱠᱚᱬᱟ ᱵᱞᱚᱠ ᱨᱮᱱᱟᱜ ᱥᱤᱢᱟᱹ ᱟᱭᱛᱟᱱ ᱫᱚ ᱓᱑᱑ᱹ᱘᱔ km² ᱠᱟᱱᱟ ᱾ ᱥᱟᱨᱚᱥᱠᱚᱬᱟ ᱵᱞᱚᱠ ᱨᱮᱱᱟᱜ ᱥᱟᱢᱟᱝ ᱨᱮ ᱵᱮᱸᱜᱚᱞ ᱟᱨ ᱡᱷᱟᱨᱠᱟᱸᱰ ᱯᱚᱱᱚᱛ ᱢᱮᱱᱟᱜ-ᱟ, ᱮᱛᱚᱢ ᱨᱮ ᱡᱷᱟᱨᱠᱟᱸᱰ ᱯᱚᱱᱚᱛ ᱢᱮᱱᱟᱜ-ᱟ ᱾ᱯᱟᱪᱮᱨᱮ ᱵᱤᱡᱚᱛᱚᱲᱟ ᱵᱞᱚᱠ ᱠᱚᱸᱡᱮ ᱨᱮ ᱵᱤᱥᱚᱭᱤ,ᱵᱟᱺᱨᱤᱯᱳᱥᱤ, ᱠᱩᱞᱤ-ᱟᱱᱟ ᱵᱞᱚᱠ ᱢᱮᱱᱟᱜ-ᱟ ᱾
ᱟᱹᱢᱟᱹᱞᱤ
ᱥᱟᱨᱚᱥᱠᱚᱬᱟ ᱨᱮᱱᱟᱜ ᱛᱚᱦᱚᱥᱤᱞ ᱟᱨ ᱵᱞᱚᱠ ᱟᱹᱢᱟᱞᱤᱹ ᱵᱟᱱᱟᱨ ᱫᱚ ᱥᱟᱨᱚᱥᱠᱚᱬᱟ ᱨᱮᱜᱮ ᱢᱮᱱᱟᱜ-ᱟ ᱾ ᱥᱟᱨᱚᱥᱠᱚᱬᱟ ᱛᱚᱦᱚᱥᱤᱞ ᱨᱮ ᱖ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜ-ᱟ ᱡᱮᱢᱚᱱ ᱥᱟᱨᱚᱥᱠᱚᱬᱟ, ᱥᱤᱨᱥᱟ,ᱨᱟᱡᱟᱞᱳᱠᱟ-᱑, ᱵᱷᱩᱨᱥᱟᱬᱤ, ᱠᱚᱯᱟᱰᱤᱦᱟ, ᱯᱳᱠᱷᱳᱨᱤᱭᱟ ᱾ ᱵᱽᱞᱚᱠ ᱨᱮ ᱢᱤᱫᱴᱟᱝ ᱛᱷᱟᱱᱟ ᱡᱷᱟᱨᱯᱚᱠᱳᱨᱤᱭᱟ ᱨᱮ ᱢᱮᱱᱟᱜ-ᱟ ᱾ ᱥᱟᱨᱚᱥᱠᱚᱬᱟ ᱨᱮᱱᱟᱜ ᱥᱤᱨᱥᱟ ᱨᱮ ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜ-ᱟ ᱡᱟᱦᱟᱸᱫᱚ ᱥᱟᱨᱚᱥᱠᱚᱢᱟ ᱠᱷᱚᱱ  ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱚᱱᱟ ᱥᱟᱶ ᱯᱟᱠᱴᱤᱭᱟ ,ᱥᱟᱨᱚᱥᱠᱚᱬᱟ,ᱡᱷᱟᱨᱯᱳᱠᱳᱨᱤᱭᱟ ᱨᱮ ᱯᱩᱭᱞᱩ ᱛᱤᱠᱪᱷᱟᱹ ᱛᱟᱞᱢᱟ ᱢᱮᱱᱟᱜ-ᱟ ᱾ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱳᱰᱤᱥᱟ ᱜᱨᱟᱢᱭᱚ ᱵᱮᱸᱠ, ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱥᱤᱱᱰᱤᱠᱮᱴ ᱵᱮᱸᱠ,ᱢᱚᱭᱩᱨᱵᱷᱚᱸᱡ ᱥᱚᱢᱚᱵᱟᱭ ᱵᱮᱸᱠ ᱮᱢᱟᱱ ᱵᱮᱸᱠ ᱠᱚᱦᱚᱸ ᱱᱚᱣᱟ ᱵᱞᱚᱠ ᱨᱮ ᱢᱮᱱᱟᱜ-ᱟ ᱾
ᱵᱟᱪᱷᱱᱟᱣ ᱢᱟᱰᱮᱨ
ᱥᱟᱨᱚᱥᱠᱚᱬᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱢᱟᱰᱮᱨ ᱫᱚ ᱥᱟᱨᱚᱥᱠᱚᱬᱟ, ᱵᱤᱡᱚᱛᱲᱟ, ᱵᱤᱥᱚᱭᱤ ᱵᱞᱚᱠ ᱟᱨ ᱠᱩᱥᱩᱢᱤ ᱵᱞᱚᱠ ᱨᱮᱱᱟᱜ ᱯᱮᱭᱟ ᱜᱨᱟᱢ ᱯᱚᱸᱪᱟᱭᱚᱛ ᱡᱚᱭᱚᱯᱩᱨ, ᱠᱩᱥᱩᱢᱤ ᱟᱨ ᱢᱚᱭᱩᱨᱫᱟᱨ ᱡᱤᱹᱯᱤ ᱢᱮᱥᱟ ᱟᱛᱮᱫ ᱦᱩᱭ ᱟᱠᱟᱱᱟ ᱾ ᱒᱐᱑᱙ ᱨᱮᱱᱟᱜ ᱵᱟᱪᱷᱚᱱ ᱨᱮ ᱵᱤ ᱡᱮ ᱯᱤ ᱨᱤᱱᱤᱡ ᱵᱩᱰᱷᱟᱹᱱ ᱢᱩᱨᱢᱩ ᱡᱤᱛᱠᱟᱹᱨ ᱞᱮᱱᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱽᱞᱚᱠ
ᱞᱟᱦᱚᱨ
ᱞᱟᱦᱚᱨ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱚᱱᱚᱛ ᱯᱟᱧᱡᱟᱵᱽ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱟᱨ ᱠᱚᱨᱟᱪᱤ ᱛᱟᱭᱚᱢ ᱯᱟᱠᱤᱥᱛᱟᱱ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱦᱚᱲ ᱮᱞ ᱥᱚᱦᱚᱨ ᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱞᱟᱦᱚᱨ ᱫᱚ ᱞᱟ ᱟᱨ ᱦᱚᱨ ᱠᱷᱚᱱ ᱧᱩᱛᱩᱢ ᱟᱠᱟᱱᱟ ᱾ ᱞᱟᱦᱚᱨ ᱨᱮᱱᱟᱜ ᱢᱮᱱᱮᱛ ᱫᱚ ᱞᱟ ᱠᱟᱛᱮ ᱦᱚᱨ ᱠᱚ ᱵᱮᱱᱟᱣ ᱠᱮᱫᱼᱟ ᱚᱱᱠᱟ ᱛᱮ ᱞᱟᱦᱚᱨ ᱫᱚ ᱧᱩᱛᱩᱢ ᱮᱱᱟ ᱾
ᱟᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱟᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: ARA) ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱵᱷᱳᱡᱽᱯᱩᱨ ᱦᱚᱱᱚᱛ ᱨᱮ ᱟᱨᱟ ᱥᱚᱦᱚᱨ ᱥᱮᱵᱟ ᱦᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱟᱨᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱨᱮᱞᱣᱮ ᱱᱮᱴᱣᱟᱨᱠ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱰᱮᱦᱮᱨ ᱛᱮᱫ ᱢᱩᱬ ᱥᱚᱦᱚᱨ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ–ᱯᱟᱴᱱᱟ–ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱯᱟᱴᱱᱟ–ᱢᱩᱜᱚᱞᱥᱚᱨᱟᱭ ᱠᱷᱚᱸᱰ ᱨᱮ ᱵᱚᱠᱥᱚᱨ ᱟᱨ ᱯᱟᱴᱱᱟ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱱᱤᱭᱟᱹ ᱟᱹᱰᱤ ᱜᱟᱱ ᱴᱨᱮᱱ ᱛᱮ ᱥᱮᱵᱟ ᱧᱟᱢ ᱮᱫᱟ ᱾
ᱟᱨᱟ ᱫᱚ ᱯᱟᱴᱱᱟ, ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ, ᱵᱮᱸᱜᱽᱞᱳᱨ, ᱠᱟᱱᱯᱩᱨ, ᱯᱩᱱᱮ, ᱚᱦᱢᱚᱫᱟᱵᱟᱫᱽ, ᱪᱮᱱᱱᱟᱭ, ᱞᱚᱠᱷᱱᱚᱣ, ᱟᱜᱽᱨᱟ, ᱯᱨᱚᱭᱟᱜᱽᱨᱟᱡᱽ, ᱵᱟᱨᱟᱬᱚᱥᱤ, ᱵᱷᱚᱯᱟᱞ, ᱡᱚᱭᱯᱩᱨ, ᱥᱩᱨᱚᱛ, ᱠᱚᱴᱟ, ᱟᱢᱨᱤᱛᱥᱚᱨ, ᱪᱚᱱᱰᱤᱜᱚᱲ, ᱥᱤᱠᱚᱱᱫᱨᱟᱵᱟᱫᱽ, ᱜᱩᱣᱟᱦᱟᱴᱤ, ᱨᱟᱺᱪᱤ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱟᱡᱽᱢᱮᱨ, ᱜᱳᱣᱟ, ᱮᱨᱱᱟᱠᱩᱞᱚᱢ, ᱟᱱᱟᱱᱫᱽ ᱵᱤᱦᱟᱨ ᱴᱟᱨᱢᱤᱱᱟᱞ, ᱡᱷᱟᱸᱥᱤ, ᱡᱚᱫᱷᱯᱩᱨ, ᱦᱚᱨᱤᱫᱣᱟᱨ, ᱢᱟᱭᱥᱩᱨ, ᱰᱤᱵᱽᱨᱩᱜᱚᱲ ᱟᱨ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱥᱟᱞᱟᱜ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ‌‌‌‌᱾
ᱥᱟᱶᱦᱮᱫ ᱠᱩᱸᱡᱽ
ᱥᱟᱶᱦᱮᱫ ᱠᱩᱸᱡᱽ ᱦᱤᱸᱫᱤ ᱨᱮᱱᱟᱜ ᱢᱤᱫ ᱚᱱᱞᱟᱤᱱ ᱯᱚᱨᱴᱟᱞ ᱠᱟᱱᱟ᱾ ᱱᱚᱶᱟ ᱢᱤᱫ ᱯᱟᱰᱷᱤᱠ ᱯᱚᱛᱨᱤᱠᱟ ᱠᱟᱱᱟ ᱡᱟᱦᱟᱸ ᱫᱚ ᱱᱟᱶᱟ ᱮᱞᱮᱞ ᱥᱟᱱᱟᱢ ᱪᱟᱸᱫᱚ ᱯᱩᱭᱞᱩ ᱟᱨ ᱜᱮᱢᱚᱬ ᱢᱟᱹᱤ ᱨᱮ ᱥᱚᱫᱚᱨᱜ ᱠᱟᱱᱟ᱾ ᱚᱱᱚᱬᱦᱤᱭᱟ ᱠᱚ ᱞᱟᱹᱜᱤᱫ "ᱚᱱᱚᱞᱤᱭᱟ ᱠᱚ ᱞᱟᱹᱜᱤᱫ ᱜᱚᱲᱚ" ᱨᱮᱱᱟᱜ ᱵᱮᱜᱟᱭ ᱢᱤᱫ ᱥᱟᱛᱟᱢ ᱛᱮ ᱯᱟᱲᱷᱟᱣ ᱟᱱ ᱠᱚ ᱥᱟᱸᱪᱟ ᱟᱹᱲᱟᱹ ᱪᱟᱨ ᱢᱟᱱᱟᱠ ᱦᱤᱸᱫᱤ ᱵᱚᱨᱛᱟᱱᱤ, ᱨᱚᱱᱚᱲ ᱟᱨ ᱦᱤᱸᱫᱤ ᱨᱮ ᱴᱷᱟᱠᱮᱜ ᱪᱤᱱᱦᱟ ᱠᱚ ᱠᱟᱹᱢᱤ ᱵᱟᱵᱚᱛ ᱛᱮ ᱵᱟᱰᱟᱭ ᱧᱟᱢ ᱫᱟᱲᱮᱭᱟ ᱟᱢ᱾
ᱵᱟᱰᱟᱭ
ᱥᱟᱶᱦᱮᱫ ᱟᱨᱥᱤ ᱑᱐ ᱯᱚᱨᱤᱪᱷᱮᱫ ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ
ᱢᱟᱲᱟᱝ ᱯᱚᱨᱤᱪᱷᱮᱫ ᱨᱮ ᱠᱚᱣᱭᱚ ᱯᱨᱟᱭᱚᱡᱟᱱ, ᱞᱟᱪᱷᱟᱱ ᱮᱢᱟᱱ ᱠᱚ ᱥᱚᱫᱚᱨ ᱠᱟᱛᱮᱜ ᱜᱨᱟᱸᱛᱷ ᱨᱤᱱ ᱠᱚ ᱢᱚᱢᱢᱚᱴ ᱨᱤᱱᱤᱡ ᱠᱚᱣᱭᱚ ᱞᱟᱪᱷᱟᱱ "ᱛᱟᱫᱫᱚᱥᱷᱚ ᱥᱷᱟᱵᱫᱟᱨᱛᱷᱚ ᱥᱟᱜᱩᱱᱣᱚᱱᱞᱚᱸᱠᱨᱤᱛᱤ ᱯᱩᱱᱟᱡ ᱠᱣᱟᱯᱤ" ᱨᱮᱱᱟᱜ ᱦᱟᱹᱴᱤᱧ ᱟᱠᱟᱱᱟ ᱟᱨ  ᱟᱯᱱᱟᱨ ᱛᱮ ᱥᱚᱫᱚᱨ ᱟᱠᱟᱱ ᱞᱟᱪᱷᱟᱱ ᱣᱟᱠᱭᱚᱸ ᱨᱚᱥᱟᱛᱢᱚᱸᱠ ᱞᱟᱣᱭᱚᱢ ᱠᱚ ᱜᱮ ᱥᱷᱩᱫᱷᱛᱚᱢ ᱠᱟᱣᱭᱚ ᱞᱟᱪᱷᱟᱱ ᱥᱟᱱᱟᱢ ᱥᱚᱫᱚᱨ ᱦᱩᱭ ᱟᱠᱟᱱᱟ᱾ ᱯᱩᱨᱣᱚᱢᱚᱛ ᱠᱷᱚᱸᱰᱚᱱ  ᱟᱨ ᱥᱣᱚᱢᱚᱥᱛᱷᱟᱯᱚᱱ ᱨᱮᱱᱟᱜ ᱱᱚᱶᱟ ᱢᱟᱨᱮ ᱟᱹᱨᱤᱪᱟᱹᱞᱤ ᱠᱟᱱᱟ᱾
ᱫᱚᱥᱟᱨ ᱯᱟᱨᱤᱥᱚᱫᱷ ᱨᱮ ᱣᱟᱪᱭᱚ ᱨᱮ ᱟᱨ ᱯᱚᱫ ᱨᱮᱱᱟᱜ ᱞᱟᱪᱷᱟᱱ ᱢᱮᱱ ᱞᱟᱹᱜᱤᱫ ᱛᱟᱭᱱᱚᱢ ᱟᱹᱲᱟᱹ ᱨᱮᱱᱟᱜ ᱫᱟᱲᱮ ᱠᱚ - ᱟᱵᱷᱤᱝᱷᱟ, ᱞᱟᱪᱷᱬᱟ, ᱟᱨ ᱣᱭᱟᱧᱡᱱᱟ ᱨᱮᱱᱟᱜ ᱮᱤᱣᱮᱪᱟᱱ ᱟᱨ ᱦᱟᱹᱴᱤᱧ ᱠᱚ ᱦᱩᱭ ᱚᱪᱚ ᱟᱠᱟᱱᱟ᱾
ᱛᱮᱥᱟᱨ ᱯᱟᱨᱤᱪᱷᱮᱫ ᱨᱮ ᱨᱚᱫ- ᱱᱤᱥᱯᱚᱛᱛᱤ ᱨᱮᱱᱟᱜ ᱵᱤᱣᱮᱪᱚᱱ ᱠᱟᱱᱟ ᱟᱨ ᱨᱚᱫᱱᱤᱨᱩᱯᱚᱬ ᱨᱮᱱᱟᱜ ᱥᱟᱶ-ᱥᱟᱶ ᱱᱚᱶᱟ ᱯᱟᱨᱤᱥᱚᱫᱷ ᱨᱮ ᱱᱟᱭᱟᱠ ᱱᱟᱭᱤᱠᱟ ᱨᱮᱱᱟᱜ ᱦᱟᱹᱴᱤᱧ ᱨᱮ ᱵᱤᱪᱟᱹᱨ ᱠᱚ ᱦᱩᱭᱩᱜ ᱠᱟᱱᱟ᱾
ᱯᱩᱱᱟᱭ ᱯᱚᱨᱤᱪᱷᱮᱫ ᱨᱮ ᱠᱟᱣᱭᱚ ᱨᱮᱱᱟᱜ ᱦᱟᱹᱴᱤᱧ ᱫᱷᱟᱣᱱᱤᱠᱟᱣᱭᱚ ᱟᱨ ᱜᱩᱬᱤᱵᱷᱩᱛ- ᱣᱭᱚᱸᱜᱠᱟᱣᱭᱚ ᱮᱢᱟᱱ ᱨᱮᱱᱟᱜ ᱮᱤᱣᱮᱪᱟᱱ ᱢᱮᱱᱟᱜ ᱟ᱾
ᱢᱚᱬᱮ ᱯᱚᱨᱤᱪᱷᱮᱫ ᱨᱮ ᱥᱟᱲᱮ-ᱥᱤᱫᱷᱟᱸᱛ ᱨᱮᱱᱟᱜ ᱵᱤᱨᱚᱫᱷᱤ ᱠᱚ ᱥᱟᱱᱟᱢ ᱢᱟᱛ ᱨᱮᱱᱟᱜ ᱛᱟᱨᱠ ᱯᱩᱨᱱ ᱠᱷᱟᱸᱰᱟ ᱟᱨ ᱱᱚᱶᱟ ᱨᱮᱱᱟᱜ ᱥᱚᱢᱟᱨᱛᱷᱚᱱ ᱢᱮᱱᱟᱜ ᱟ᱾
ᱛᱩᱨᱩᱭᱛᱩᱨᱩᱭ ᱯᱚᱨᱤᱪᱷᱮᱫ ᱨᱮ ᱬᱟᱴᱷᱚᱥᱷᱟᱥᱛᱨᱚ ᱨᱮ ᱡᱚᱲᱟᱣ ᱥᱟᱛᱟᱢ ᱨᱮᱱᱟᱜ ᱯᱨᱚᱛᱤᱯᱟᱫᱚᱱ ᱢᱮᱱᱟᱜ ᱟ᱾ ᱱᱚᱶᱟ ᱯᱚᱨᱤᱪᱷᱮᱫ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱟᱨ ᱱᱚᱶᱟ ᱯᱨᱚᱛᱤᱯᱟᱫᱚᱱ ᱞᱟᱜᱵᱷᱟᱜ ᱓᱐᱐ ᱠᱟᱨᱤᱠᱟᱭ ᱠᱚ ᱢᱮᱱᱟᱜ ᱟ, ᱤᱠᱷᱟᱹᱱ ᱥᱟᱱᱟᱢ ᱜᱨᱚᱸᱛᱷ ᱨᱮᱱᱟᱜ ᱠᱟᱨᱤᱠᱟ ᱮᱞᱮᱞ ᱗᱖᱐  ᱢᱮᱱᱟᱜ ᱟ᱾
ᱮᱭᱟᱭ ᱯᱚᱨᱤᱪᱷᱮᱫ ᱨᱮ- ᱫᱚᱥ ᱥᱚᱫᱚᱨ ᱢᱮᱱᱟᱜ ᱟ᱾
ᱤᱨᱟᱹᱞ ᱯᱚᱨᱤᱪᱷᱮᱫ ᱨᱮ ᱯᱮᱭᱟ ᱜᱩᱱ ᱨᱮᱱᱟᱜ ᱣᱤᱣᱚᱪᱚᱱ᱾
ᱱᱤᱨᱩᱯᱚᱢᱟ ᱨᱟᱣ
ᱱᱤᱨᱩᱯᱚᱢᱟ ᱨᱟᱣ (ᱡᱟᱱᱟᱢ ᱖ ᱰᱤᱥᱮᱢᱵᱚᱨ ᱑᱙᱕᱐) ᱥᱤᱧᱚᱛᱤᱭᱟ. ᱵᱟᱦᱨᱮ ᱫᱤᱥᱚᱢ ᱥᱮᱵᱟ (ᱟᱭᱤ.ᱮᱯᱷ.ᱮᱥ.) ᱨᱤᱱᱤᱡ ᱢᱤᱫ ᱟ.ᱢᱟ.ᱞᱤᱭᱟ. ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱓᱑ ᱡᱩᱞᱟ.ᱭ ᱒᱐᱐᱙ ᱠᱷᱚᱱ ᱓᱑ ᱡᱩᱞᱟ.ᱭ ᱒᱐᱑᱑ ᱫᱷᱟ.ᱵᱤᱡ ᱵᱤᱫᱮᱥ ᱢᱚᱱᱛᱨᱤᱥᱟᱲᱟ ᱨᱮ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱩᱛᱨᱮᱛ ᱞᱮᱠᱟᱭ ᱠᱟ.ᱢᱤ ᱦᱩᱭ ᱟᱠᱟᱫ-ᱟ ᱾ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱨᱮᱭᱟᱜ ᱱᱚᱣᱟ ᱞᱟᱯᱷᱟᱝ ᱴᱷᱟᱶ ᱨᱮ ᱥᱮᱴᱮᱨ ᱟᱠᱟᱱ ᱪᱳᱠᱤᱞᱟ ᱟᱭᱟᱨ ᱛᱟᱭᱚᱢ ᱫᱚ ᱱᱩᱭ ᱜᱮ ᱫᱚᱥᱟᱨ ᱛᱤᱨᱞᱟ. ᱠᱟᱱᱟᱭ ᱾ ᱱᱩᱭ ᱫᱚ ᱑ ᱚᱜᱚᱥᱴ ᱒᱐᱑᱑ ᱠᱷᱚᱱ ᱕ ᱱᱚᱵᱷᱮᱢᱵᱚᱨ ᱒᱐᱑᱓ ᱫᱷᱟ.ᱵᱤᱡ ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮ ᱥᱤᱧᱚᱛ ᱨᱤᱱᱤᱡ ᱨᱟᱡᱽᱫᱩᱛ ᱞᱮᱠᱟᱛᱮᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾
ᱟᱡᱟᱜ ᱠᱚᱨᱤᱭᱚᱨ ᱨᱮ ᱱᱩᱭ ᱫᱚ ᱟ.ᱰᱤᱜᱟᱱ ᱯᱚᱫᱽ ᱞᱟ.ᱜᱤᱫ ᱮ ᱠᱟ.ᱢᱤ ᱟᱠᱟᱫ-ᱟ ᱡᱟᱦᱟᱸ ᱨᱮᱫᱚ ᱥᱮᱞᱮᱫ ᱢᱮᱱᱟᱜ-ᱟ - ᱣᱟᱥᱤᱝᱴᱚᱱ ᱨᱮ ᱯᱨᱮᱥ ᱥᱟᱶ ᱡᱩᱲᱟ.ᱭ ᱟᱠᱟᱱ ᱢᱚᱱᱛᱨᱤ, ᱱᱚᱥᱠᱚ ᱨᱮ ᱰᱮᱯᱭᱩᱴᱤ ᱪᱤᱯ ᱳᱯᱷ ᱢᱤᱥᱳᱱ, ᱡᱚᱜᱚ ᱥᱩᱛᱨᱮᱛ (ᱤᱥᱴ ᱮᱥᱤᱭᱟ), ᱵᱤᱫᱮᱥ ᱢᱚᱱᱛᱨᱤᱥᱟᱲᱟ ᱨᱮ (ᱵᱟᱦᱨᱮ ᱪᱷᱟᱨᱟᱣ) ᱡᱟᱦᱟᱸ ᱨᱮᱫᱚ ᱩᱱᱤ ᱵᱤᱫᱮᱥ ᱢᱚᱱᱛᱨᱤᱥᱟᱲᱟ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟ. ᱜᱟᱞᱚᱪᱮᱛ ᱮ ᱵᱮᱱᱟᱣ ᱮᱱᱟ ᱾ ᱪᱤᱯ ᱳᱯᱷ ᱯᱚᱨᱥᱚᱱᱟᱞ ᱯᱮᱨᱩ ᱮᱸᱰ ᱪᱟᱭᱱᱟ ᱟᱢᱵᱟᱥᱟᱰᱚᱨ ᱮᱸᱰ ᱥᱨᱤᱞᱚᱝᱠᱟᱱ ᱠᱚᱢᱤᱥᱚᱱᱚᱨ ᱾
ᱮᱛᱚᱦᱚᱵ ᱡᱤᱭᱚᱱ
ᱱᱤᱨᱩᱯᱚᱢᱟ ᱨᱟᱣ ᱟᱜ ᱡᱟᱱᱟᱢ ᱫᱚ ᱢᱚᱞᱞᱚᱯᱩᱨᱚᱢ, ᱠᱮᱨᱚᱲ ᱨᱮᱭᱟᱜ ᱢᱤᱢᱯᱟᱴ ᱛᱷᱚᱨᱣᱟᱰ ᱨᱮ ᱦᱩᱭ ᱞᱮᱱᱟ ᱾ ᱟᱡ ᱵᱟᱵᱟ ᱫᱚ ᱯᱟ.ᱭᱠᱚ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱡᱟᱜ ᱯᱟᱲᱦᱟᱣ ᱫᱚ ᱵᱮᱸᱜᱽᱞᱚᱨ, ᱯᱩᱱᱮ, ᱞᱚᱠᱷᱱᱚᱣ, ᱠᱩᱱᱱᱩᱨ ᱞᱮᱠᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱵᱟᱡᱟᱨ ᱨᱮᱭ ᱥᱮᱪᱮᱫ ᱟᱠᱟᱱᱟ ᱾ ᱩᱱᱤ ᱫᱚ ᱵᱮᱸᱜᱽᱞᱚᱨ ᱨᱮᱭᱟᱜ ᱢᱟᱶᱴ ᱠᱟᱨᱢᱮᱞ ᱵᱤᱨᱫᱟ.ᱜᱟᱲ ᱠᱷᱚᱱ ᱑᱙᱗᱐ ᱥᱟᱞᱮᱨᱮ ᱟᱡᱟᱜ ᱥᱚᱱᱮᱨ (ᱤᱸᱜᱽᱞᱤᱥ) ᱚᱱᱚᱨᱥ ᱛᱮᱭ ᱥᱟ.ᱛ ᱞᱮᱫ-ᱟ ᱾ ᱡᱟᱦᱟᱸ ᱛᱤᱱ ᱡᱚᱦᱚᱜ ᱱᱚᱣᱟ ᱵᱤᱨᱫᱟ.ᱜᱟᱲ ᱫᱚ ᱢᱮᱥᱩᱨ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱥᱟᱶ ᱡᱩᱲᱟ.ᱭ ᱛᱟᱦᱮᱸ ᱠᱟᱱᱟ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱢᱚᱦᱟᱨᱟᱥᱴᱨᱚ ᱨᱮ ᱤᱱᱟ. ᱚᱠᱛᱚ ᱢᱚᱨᱟᱴᱷᱣᱟᱰᱟ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱧᱩᱛᱩᱢ ᱛᱮ ᱩᱯᱨᱩᱢ ᱢᱮᱱᱟᱜ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱤᱸᱜᱽᱞᱤᱥ ᱥᱟᱶᱦᱮᱫ ᱨᱮ ᱢᱟᱥᱴᱚᱨ ᱰᱤᱜᱽᱨᱤᱭ ᱟᱢᱮᱴ ᱞᱮᱫ-ᱟ ᱾ ᱟᱡ ᱫᱚ ᱑᱙᱗᱓ ᱥᱟᱞᱮᱨᱮ ᱵᱷᱟᱨᱚᱛ ᱡᱟᱠᱟᱛ ᱱᱟᱜᱟᱨᱤᱭᱟ. ᱥᱮᱵᱟ ᱵᱤᱱᱤᱰ ᱨᱮ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ ᱟᱨ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱥᱟᱶ ᱮ ᱡᱩᱲᱟ.ᱭ ᱛᱟᱦᱮᱸ ᱮᱱᱟ ᱾
ᱮᱱᱮᱢ
ᱱᱤᱨᱩᱯᱚᱢᱟ ᱨᱟᱣ ᱫᱚ ᱥᱤᱧᱚᱛᱤᱭᱟ. ᱵᱤᱫᱮᱥ ᱥᱮᱵᱟ ᱨᱮᱭᱟᱜ ᱑᱙᱗᱓ ᱵᱮᱪ ᱨᱮ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ ᱾ ᱥᱤᱧᱚᱛ ᱨᱮ ᱟᱡᱟᱜ ᱥᱮᱱᱮᱪᱮᱫ ᱮ ᱥᱟ.ᱛ ᱠᱮᱫ ᱛᱟᱭᱚᱢ ᱩᱱᱤ ᱫᱚ Indian Embassy ᱞᱮᱠᱟᱛᱮ ᱵᱷᱤᱭᱮᱱᱟ(ᱚᱥᱴᱨᱤᱭᱟ) ᱨᱮᱭ ᱠᱟ.ᱢᱤ ᱞᱮᱫ-ᱟ ᱗᱐ ᱟᱱᱟᱜ ᱛᱟᱞᱟᱢᱟᱞᱟ ᱨᱮ ᱾ ᱩᱱᱤ ᱫᱚ ᱑᱙᱘᱑-᱘᱓ ᱫᱷᱟ.ᱵᱤᱡ ᱥᱨᱤᱞᱚᱝᱠᱟ ᱨᱤᱱᱤᱡ ᱤᱸᱰᱤᱭᱟᱱ ᱦᱟᱭ ᱠᱚᱱᱤᱥᱚᱱ ᱨᱮ ᱯᱩᱭᱞᱩ ᱥᱩᱛᱨᱮᱛ ᱞᱮᱠᱟᱛᱮᱭ ᱠᱟ.ᱢᱤ ᱟᱠᱟᱫ-ᱟ ᱾ ᱵᱤᱫᱮᱥ ᱢᱚᱱᱛᱨᱤᱥᱟᱲᱟ ᱨᱮ ᱟᱡᱟᱜ ᱮᱛᱚᱦᱚᱵ ᱥᱮᱨᱢᱟ ᱨᱮᱜᱮ ᱟᱡ ᱫᱚ ᱵᱷᱟᱨᱚᱛ-ᱪᱤᱱ ᱥᱟ.ᱜᱟ.ᱭ ᱨᱮᱭᱟᱜ ᱮᱠᱥᱯᱚᱨᱴᱤᱡᱽ ᱮ ᱦᱟ.ᱥᱤᱞ ᱠᱮᱫ-ᱟ ᱟᱨ ᱢᱟᱨᱟᱝ ᱢᱚᱱᱛᱨᱤ ᱨᱟᱡᱤᱵᱽ ᱜᱟᱱᱫᱷᱤ ᱦᱚᱛᱮᱛᱮ ᱰᱤᱥᱮᱢᱵᱚᱨ ᱑᱙᱘᱘ ᱥᱟᱞᱮᱨᱮ ᱵᱮᱭᱡᱤᱝ ᱨᱮᱭᱟᱜ ᱟᱡᱟᱜ ᱱᱟᱜᱟᱢᱮᱛ ᱥᱟᱸᱜᱷᱟᱨ ᱚᱠᱛᱚᱨᱮ ᱩᱱᱤ ᱰᱮᱞᱮᱜᱮᱥᱚᱱ ᱥᱚᱦᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱠᱟᱱᱱᱳᱡᱽ
ᱠᱟᱱᱱᱳᱡᱽ, ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱠᱟᱱᱱᱳᱡᱽ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱭᱟᱞᱚᱭ ᱟᱨ ᱯᱨᱚᱢᱩᱠᱷ ᱱᱚᱜᱚᱨᱯᱟᱞᱤᱠᱟ ᱢᱮᱱᱟᱜᱼᱟ᱾ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱥᱚᱸᱥᱠᱨᱤᱛ ᱛᱮ ᱠᱟᱱᱭᱚᱠᱩᱵᱽᱡᱽ ᱟᱹᱲᱟ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱠᱟᱱᱱᱳᱡᱽ ᱢᱤᱫ ᱥᱮᱫᱟᱭ ᱱᱚᱜᱚᱨ ᱠᱟᱱᱟ ᱟᱨ ᱚᱠᱟ ᱫᱚ ᱦᱤᱸᱫᱩ ᱥᱚᱢᱨᱟᱡᱽᱭᱚᱣᱟᱜ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱯᱨᱚᱛᱤᱥᱴᱷᱤᱛ ᱛᱟᱦᱮᱸ ᱟᱠᱟᱱᱟ᱾ ᱢᱟᱱᱟᱣ ᱵᱟᱰᱟᱭᱚᱜ ᱠᱟᱱᱟ ᱡᱮ ᱠᱟᱱᱭᱚᱠᱩᱵᱽᱡᱽ ᱵᱨᱟᱦᱢᱚᱬ ᱥᱟᱢᱩᱦ ᱠᱟᱱᱟ ᱡᱟᱦᱟᱸᱭ ᱫᱚ ᱦᱤᱸᱫᱤ ᱛᱮ ᱯᱚᱸᱪᱜᱳᱰ ᱠᱚ ᱢᱮᱛᱟᱠᱚᱣᱟ᱾ ᱩᱱᱠᱩᱣᱟᱜ ᱚᱱᱠᱟᱱ ᱵᱟᱰᱟᱭ ᱞᱚᱠᱚᱠᱛᱤ ᱵᱟᱰᱟᱭᱟᱱ, ᱚᱱᱟ ᱨᱮ ᱜᱳᱰ, ᱥᱟᱨᱥᱣᱚᱛᱮ, ᱳᱛᱠᱚᱞ, ᱢᱮᱭᱛᱷᱤᱞ ᱟᱨ ᱠᱟᱱᱭᱚᱠᱩᱵᱽᱡᱽ ᱢᱮᱱᱟᱜ-ᱟ᱾ ᱚᱱᱟ ᱨᱮᱱᱟᱜ ᱵᱟᱰᱟᱭᱟᱱ ᱞᱚᱠᱚᱠᱛᱤ ᱯᱨᱚᱪᱚᱞᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱚᱸᱥᱠᱨᱤᱛ ᱛᱮ ᱨᱚᱲ ᱟᱠᱟᱱ- ""ᱥᱚᱨᱣᱮ ᱫᱣᱤᱡᱟᱦ ᱠᱟᱱᱭᱚᱠᱩᱵᱽᱡᱟᱦ ᱢᱟᱜᱟᱨᱫᱷᱤ ᱴᱟᱛᱷᱩᱨ ᱣᱤᱱᱟ"" ᱠᱟᱱᱭᱚᱠᱩᱵᱽᱡᱽ ᱵᱨᱟᱦᱢᱚᱬ ᱟᱡᱟᱜ ᱱᱟᱜᱟᱢ ᱵᱟᱧᱪᱟᱳ ᱫᱚᱦᱚᱭ ᱮᱫ᱾ ᱱᱤᱛᱚᱜ ᱫᱚ ᱠᱟᱱᱱᱳᱡᱽ ᱥᱚᱦᱚᱨ ᱨᱮ ᱟᱯᱱᱟᱨ ᱤᱛᱨᱚ ᱵᱮᱯᱟᱨ ᱠᱷᱚᱱ ᱮᱢᱟᱱ ᱛᱚᱸᱵᱟᱠᱩ ᱨᱮᱱᱟᱜ ᱵᱮᱯᱟᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱠᱟᱱᱱᱳᱡᱽ ᱨᱮᱱᱟᱜ ᱮᱞᱥᱚᱝ ᱒᱐᱐᱑ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱗᱑,᱕᱓᱐ ᱟᱸᱠᱤ ᱦᱩᱭ ᱟᱠᱟᱱᱟ᱾ ᱱᱚᱸᱰᱮ ᱫᱚ ᱟᱥᱚᱞ ᱞᱮᱠᱟᱛᱮ ᱠᱟᱱᱱᱳᱡᱤ ᱯᱟᱹᱨᱥᱤ ᱛᱮ ᱨᱚᱲᱚᱜ ᱠᱟᱱᱟ᱾
ᱱᱚᱸᱰᱮ ᱨᱤᱱ ᱠᱤᱥᱟᱹᱬ ᱠᱚᱣᱟᱜ ᱫᱚ ᱟᱥᱚᱞ ᱟᱨᱡᱟᱣ ᱟᱹᱞᱩ/ᱟᱞᱩᱣᱟ ᱠᱟᱱᱟ᱾
ᱩᱯᱨᱩᱢ
ᱠᱱᱱᱳᱡᱽ, ᱩᱛᱛᱟᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱶᱟ ᱱᱟᱜᱚᱨ, ᱜᱚᱸᱜᱟ ᱨᱮᱱᱟᱜ ᱞᱮᱸᱜᱟ ᱥᱮᱫ ᱜᱨᱮᱸᱰ ᱨᱚᱰ ᱠᱷᱚᱱ ᱓ ᱠᱤᱞᱚ ᱢᱤᱴᱟᱨ ᱨᱮᱱᱟᱭ ᱥᱟᱸᱜᱤᱱ ᱨᱮ ᱢᱮᱱᱟᱜ-ᱟ᱾ ᱡᱟᱦᱟᱸ ᱚᱠᱛᱚ ᱜᱚᱸᱜᱟ ᱜᱟᱰᱟ ᱱᱚᱶᱟ ᱥᱚᱦᱚᱨᱮ ᱨᱮᱱᱟᱜ ᱯᱟᱥᱪᱚᱨᱣ ᱠᱷᱚᱱ ᱟᱹᱛᱩ ᱠᱟᱱᱟ᱾ ᱨᱟᱢᱟᱭᱟᱬ ᱨᱮ ᱱᱚᱶᱟ ᱱᱟᱜᱚᱨ ᱨᱮᱱᱟᱜ ᱩᱞᱞᱮᱠᱷ ᱧᱟᱢᱚᱜ ᱠᱟᱱᱟ᱾ ᱛᱟᱹᱞᱮᱢᱤ ᱫᱚ ᱱᱚᱶᱟ ᱜᱩᱯᱛ ᱥᱟᱢᱨᱟᱡᱽᱭᱚ ᱨᱮᱱᱟᱜ ᱢᱤᱫ ᱟᱥᱚᱞ ᱱᱟᱜᱚᱨ ᱛᱟᱦᱮᱸᱜ ᱠᱟᱱᱟ᱾ ᱛᱩᱨᱩᱭ ᱥᱟᱛᱟᱵᱟᱫᱤ ᱨᱮ ᱥᱣᱮᱛ ᱦᱩᱬᱚ ᱨᱮᱱᱟᱜ ᱟᱠᱨᱚᱢᱟᱬ ᱠᱷᱚᱱ ᱱᱚᱶᱟᱮ ᱠᱟᱯᱷᱤ ᱣᱤᱱᱤᱥᱴ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱰᱤᱱᱤ ᱭᱟᱛᱨᱤ ᱣᱦᱮᱱ ᱛᱥᱟᱝ, ᱫᱚ ᱡᱟᱦᱟᱸᱭ ᱦᱨᱥᱣᱚᱨᱫᱷᱚᱱ ᱟᱜ ᱚᱠᱛᱚ ᱣᱟᱜ ᱨᱮ ᱥᱤᱧᱚᱛ ᱮ ᱦᱮᱡ ᱞᱮᱱᱟ, ᱱᱚᱶᱟ ᱱᱟᱜᱚᱨ ᱨᱮᱱᱟᱜ ᱩᱞᱞᱮᱠᱷ ᱦᱩᱭ ᱟᱠᱟᱱᱟ᱾ ᱑᱑ ᱜᱟᱱ ᱥᱟᱛᱟᱵᱟᱫᱤ ᱨᱮᱱᱟᱜ ᱮᱛᱚᱦᱚᱵ ᱱᱟᱝ ᱨᱮ ᱢᱩᱥᱟᱞᱢᱟᱱ ᱨᱮᱱᱟᱜ ᱞᱟᱹᱲᱦᱟᱹᱭ ᱨᱮᱱᱟᱜ ᱠᱟᱨᱚᱱ ᱠᱟᱯᱷᱤ ᱣᱤᱱᱤᱥᱴ ᱦᱩᱭ ᱟᱠᱟᱱᱟ᱾ ᱑᱙᱙᱔ ᱥᱟᱞᱮ ᱨᱮ ᱢᱩᱦᱚᱢᱚᱫᱽ ᱜᱚᱣᱨᱤ ᱫᱚ ᱱᱚᱶᱟ ᱱᱟᱜᱚᱨ ᱨᱮ ᱟᱡᱟᱜ ᱥᱣᱚᱛᱣᱚ ᱡᱚᱢᱟᱣ ᱠᱮᱫ ᱟᱭ᱾ ᱟᱭᱤᱱᱮ ᱟᱠᱵᱟᱨᱤ ᱦᱚᱛᱮᱛᱮ ᱵᱟᱰᱟᱭ ᱮᱱᱟ ᱡᱮ ᱚᱠᱵᱚᱨ ᱟᱜ ᱚᱠᱛᱚᱮ ᱨᱮ ᱱᱚᱸᱰᱮ ᱥᱚᱨᱠᱟᱨ ᱟᱜ ᱟᱥᱚᱞ ᱠᱟᱨᱭᱚᱞᱟᱭ ᱛᱟᱦᱮᱸᱜ ᱠᱟᱱᱟ᱾ ᱥᱮᱫᱟᱭ ᱵᱟᱝ ᱨᱮ ᱵᱷᱟᱜᱽᱣᱮᱥ ᱛᱤᱦᱤᱛ ᱦᱚᱸ ᱟᱢᱫᱟᱡᱽ ᱛᱮ ᱛᱩᱨᱩᱭ ᱠᱤᱞᱚ ᱢᱤᱴᱟᱨ ᱣᱭᱟᱥ ᱨᱮᱱᱟᱜ ᱚᱨᱫᱷ ᱣᱨᱤᱛᱤᱭ ᱴᱚᱴᱷᱟ ᱨᱮ ᱱᱤᱛᱟᱝ ᱢᱮᱱᱟᱜ-ᱟ᱾
᱕
᱕ (ᱢᱚᱬᱮ) ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ, ᱢᱤᱫᱴᱟᱝ ᱮᱞ ᱠᱟᱱᱟ᱾ ᱱᱚᱶᱟ ᱫᱚ ᱔ ᱛᱟᱭᱚᱢ ᱦᱤᱡᱩᱜᱼᱟ, ᱱᱚᱶᱟ ᱛᱟᱭᱚᱢ ᱨᱮᱫᱚ ᱖ ᱢᱮᱱᱟᱜᱼᱟ᱾
ᱮᱞᱠᱷᱟ ᱨᱮ ᱢᱚᱬᱮ
᱕ ᱫᱚ ᱛᱮᱥᱟᱨ ᱢᱟᱬᱛᱮ ᱮᱞ (Prime number) ᱠᱟᱱᱟ᱾ ᱱᱚᱶᱟ ᱫᱚ ᱵᱤᱡᱚᱲ ᱮᱞ ᱠᱟᱱᱟ᱾
ᱫᱷᱚᱨᱚᱢ ᱥᱟᱶ ᱢᱚᱬᱮ
ᱚᱠᱟ ᱫᱷᱚᱨᱚᱢ ᱥᱟᱶ ᱕ ᱭᱟᱜ ᱚᱠᱟ ᱞᱮᱠᱟᱱ ᱥᱟᱹᱜᱟᱹᱭ ᱢᱮᱱᱟᱜ-ᱟ ᱚᱱᱟ ᱜᱮ ᱞᱟᱛᱟᱨ ᱨᱮ ᱮᱢ ᱮᱱᱟ᱾
ᱠᱷᱮᱞ
ᱚᱞᱤᱢᱯᱤᱠ ᱠᱷᱮᱞ ᱨᱮ ᱢᱚᱬᱮ ᱜᱚᱴᱟᱝ ᱪᱩᱲᱤ ᱡᱚᱲᱟᱣ ᱟᱛᱮ ᱛᱟᱦᱮᱸᱱᱟ᱾ ᱢᱚᱬᱮ ᱜᱚᱴᱟᱝ ᱪᱩᱲᱤ ᱫᱚ ᱢᱚᱬᱮ ᱜᱚᱴᱟᱝ ᱢᱟᱦᱟᱫᱮᱥ ᱠᱚ ᱩᱫᱩᱜᱟ, ᱚᱱᱟ ᱠᱚᱫᱚ ᱮᱥᱤᱭᱟ, ᱟᱯᱷᱨᱤᱠᱟ, ᱤᱭᱩᱨᱚᱯ, ᱚᱥᱴᱨᱮᱞᱤᱭᱟ ᱟᱨ ᱟᱢᱮᱨᱤᱠᱟ ᱾
ᱯᱟᱣᱩᱞ ᱳᱞᱟᱯᱷ ᱵᱚᱰᱤᱝ
ᱯᱟᱣᱩᱞ ᱳᱞᱟᱯᱷ ᱵᱚᱰᱤᱝ ( ᱒ ᱱᱚᱣᱮᱢᱵᱚᱨ ᱑᱘᱖᱕- ᱒᱕ ᱥᱮᱯᱴᱮᱢᱵᱚᱨ ᱑᱙᱓᱘ ) ᱱᱚᱨᱣᱮ ᱫᱤᱥᱚᱢ ᱨᱤᱱᱤᱡ ᱢᱤᱥᱱᱟᱨᱤ, ᱯᱟᱹᱨᱥᱤ ᱜᱟᱹᱠᱷᱩᱲᱤᱭᱟᱹ ᱟᱨ ᱦᱚᱲ ᱥᱟᱶᱦᱮᱫ ᱜᱟᱹᱠᱷᱩᱲᱤᱭᱟᱹ ᱠᱟᱱᱟᱭ ᱾ ᱱᱩᱭᱟᱜ ᱫᱚ ᱥᱟᱱᱛᱟᱞᱤ ᱥᱟᱶᱦᱮᱫ ᱟᱥᱟᱢᱵᱷᱮᱲ ᱮᱱᱮᱢ ᱢᱮᱱᱟᱜ ᱛᱟᱭᱟ᱾ ᱟᱹᱰᱤ ᱟᱭᱢᱟ ᱜᱟᱢᱠᱚ, ᱠᱩᱫᱩᱢᱠᱚ, ᱥᱮᱨᱮᱧᱠᱚ ᱚᱞ ᱠᱟᱛᱮᱭᱮ ᱨᱟᱹᱠᱷᱤ ᱡᱚᱜᱟᱣ ᱟᱠᱟᱫᱟ᱾ ᱱᱩᱭ ᱫᱚ "ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ ᱦᱚᱲ" ᱯᱟᱛᱷᱟᱢ ᱨᱮᱱ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸᱠᱟᱱᱟ᱾
ᱡᱤᱭᱚᱱ ᱠᱟᱹᱦᱱᱤ
ᱯᱟᱣᱩᱞ ᱳᱞᱟᱯᱷ ᱵᱚᱰᱤᱝ ᱫᱚ ᱱᱚᱨᱣᱮ,ᱳᱯᱞᱮᱱᱰ ᱨᱮᱭᱟᱜ ᱜᱚᱡᱳᱵᱷᱤᱠ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱫᱚ ᱮᱰᱣᱟᱨᱰ ᱳᱞᱥᱮᱱ ᱵᱚᱰᱤᱝ (᱑᱘᱒᱕-᱑᱙᱐᱕) ᱟᱨ ᱮᱸᱜᱟᱛ ᱫᱚ ᱵᱮᱴᱡᱤ ᱮᱢᱤᱞᱤ ᱣᱮᱱᱮᱵᱷᱳᱞᱰ(᱑᱘᱓᱘-᱘᱙) ᱠᱟᱱᱟᱭ ᱾ ᱱᱩᱭ ᱫᱚ ᱢᱤᱫ ᱯᱚᱛᱚᱵ ᱟᱹᱠᱷᱨᱤᱸᱧᱼᱤᱡ ᱨᱮᱱ ᱦᱚᱯᱚᱱᱼᱮ ᱛᱟᱦᱮᱸᱠᱟᱱᱟ, ᱟᱨ ᱵᱚᱰᱤᱝ ᱫᱚ ᱟᱡ ᱵᱟᱵᱟᱼᱟᱜ ᱯᱚᱛᱚᱵ ᱟᱹᱠᱷᱨᱤᱸᱧ ᱚᱲᱟᱜ ᱜᱚᱡᱳᱵᱷᱤᱠ ᱨᱮ, ᱵᱷᱟᱨᱚᱛᱤᱭᱚ ᱥᱟᱱᱛᱟᱲ ᱢᱤᱥᱚᱱ (The Indian Home Mission to the Santals),(ᱛᱟᱭᱚᱢ ᱛᱮ ᱮᱱ.ᱤ.ᱮᱞ.ᱥᱤ ᱨᱮ ᱩᱛᱱᱟᱹᱣ ᱞᱮᱱᱟ) ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱞᱚᱥ ᱳᱞᱥᱮᱱ ᱥᱠᱨᱮᱯᱷᱥᱨᱚᱰ ᱥᱟᱶ ᱮ ᱧᱟᱯᱟᱢ ᱞᱮᱱᱟ ᱾ ᱥᱠᱨᱮᱯᱷᱥᱚᱨᱰ ᱫᱚ ᱚᱲᱟᱜ ᱠᱷᱚᱱ ᱥᱟᱦᱟ ᱥᱟᱺᱜᱤᱧ ᱵᱟᱡᱟᱨ ᱫᱤᱥᱚᱢ ᱞᱤᱞᱮᱦᱟᱢᱮᱨ, ᱳᱯᱞᱮᱱᱰ ᱨᱮ ᱡᱟᱱᱟᱡ ᱞᱮᱱᱟᱭ ᱾ ᱵᱚᱰᱤᱝ ᱫᱚ ᱠᱨᱤᱥᱴᱤᱭᱟᱱᱤᱭᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ (ᱱᱤᱛ ᱫᱚ ᱚᱥᱞᱳ ᱡᱮᱜᱮᱫ ᱵᱤᱨᱫᱟᱹᱜᱟᱲ) ᱨᱮ ᱫᱷᱚᱨᱚᱢ ᱟᱹᱨᱤ (theology) ᱚᱞᱚᱜ ᱠᱟᱱ ᱛᱟᱦᱮᱸᱫ ᱟᱨ ᱑᱘᱘᱙ ᱨᱮ ᱜᱨᱟᱡᱩᱭᱮᱴ ᱞᱮᱱᱟᱭ ᱾
᱑᱘᱙᱐ ᱨᱮ ᱵᱚᱰᱤᱝ ᱫᱚ ᱥᱟᱱᱛᱟᱲ ᱫᱤᱥᱚᱢ (ᱥᱟᱱᱛᱟᱲ ᱯᱟᱨᱜᱟᱱᱟ) ᱨᱮ ᱢᱤᱫ ᱢᱤᱥᱱᱟᱨᱤ ᱯᱨᱤᱥᱴ (priest) ᱞᱮᱠᱟᱛᱮᱭ ᱦᱮᱡ ᱞᱮᱱᱟ ᱾ ᱑᱙᱐᱙ ᱨᱮ ᱥᱠᱨᱮᱯᱷᱥᱨᱚᱰ ᱜᱚᱡ ᱮᱱ ᱛᱟᱭᱚᱢ,ᱵᱚᱰᱤᱝ ᱫᱚ ᱱᱚᱨᱣᱮᱱ ᱢᱤᱥᱱᱟᱨᱤ ᱚᱨᱜᱟᱱᱟᱭᱡᱮᱥᱚᱱ ᱥᱟᱱᱛᱟᱞᱟᱭᱤᱱ ᱢᱤᱥᱚᱱ (Norwegian missionary organization Santaline Mission) ᱨᱮᱱ ᱟᱹᱭᱩᱨᱤᱭᱟᱹ ᱞᱮᱠᱟᱛᱮ ᱟᱹᱜᱤᱵᱷᱟᱨ ᱮ ᱜᱚᱜ ᱞᱮᱫᱟ ᱾ ᱱᱩᱭ ᱵᱷᱟᱨᱚᱛ ᱫᱤᱥᱚᱢ ᱨᱮ ᱔᱔ ᱥᱟᱞ (᱑᱘᱘᱙-᱑᱙᱓᱓) ᱮ ᱠᱟᱹᱢᱤ ᱞᱮᱫᱟᱭ᱾ ᱱᱩᱭ ᱫᱚ ᱵᱤᱥᱮᱥ ᱨᱩᱯ ᱨᱮ ᱥᱟᱱᱛᱟᱲ ᱯᱟᱨᱜᱟᱱᱟ ᱦᱚᱱᱚᱛ ᱠᱚ ᱨᱮᱭᱟᱜ ᱫᱩᱢᱠᱟᱹ ᱵᱟᱡᱟᱨ ᱨᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱱ ᱾ ᱱᱩᱭ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱨᱳᱢᱟᱱ ᱞᱤᱯᱤ ᱵᱮᱱᱟᱣ ᱞᱮᱜᱼᱟᱭ ᱟᱨ ᱥᱟᱱᱛᱟᱲ ᱠᱚ ᱞᱟᱹᱜᱤᱫ ᱯᱩᱭᱞᱩ ᱨᱚᱱᱚᱲ ᱯᱚᱛᱚᱵ ᱚᱞ ᱥᱚᱫᱚᱨ ᱞᱮᱜᱼᱟᱭ ᱾ ᱑᱙᱑᱔ ᱥᱮᱨᱢᱟ ᱨᱮ ᱩᱱᱤ ᱫᱚ ᱟᱨᱦᱚᱸ ᱤᱥᱟᱹᱭ ᱠᱚᱣᱟᱜ ᱫᱷᱚᱨᱚᱢ ᱯᱩᱛᱷᱤ ᱵᱟᱭᱵᱮᱞ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮᱭ ᱛᱚᱨᱡᱚᱢᱟ ᱯᱩᱨᱟᱹᱣ ᱞᱮᱫᱟ᱾
ᱩᱱ ᱚᱠᱛᱚ ᱱᱩᱭ ᱫᱚ ᱥᱟᱱᱛᱟᱲ ᱥᱟᱶᱛᱟ ᱨᱮ ᱢᱤᱫ ᱥᱟᱬᱮᱥᱤᱭᱟᱹ ᱞᱮᱠᱟ ᱡᱷᱟᱨᱠᱷᱚᱸᱰ, ᱵᱤᱦᱟᱨ, ᱟᱥᱟᱢ ᱟᱨ ᱦᱚᱸ ᱵᱟᱝᱞᱟ ᱠᱚᱨᱮᱱ ᱥᱟᱱᱛᱟᱲ ᱠᱚ ᱵᱟᱰᱟᱭ ᱞᱮᱫᱮᱭᱟ ᱾ ᱑᱙᱓᱔ ᱨᱮ ᱵᱷᱟᱨᱚᱛ ᱠᱷᱚᱱ ᱨᱩᱣᱟᱹᱲ ᱥᱮᱱ ᱠᱟᱛᱮ ᱥᱠᱟᱱᱰᱤᱱᱟᱵᱷᱤᱭᱟᱱ ᱫᱤᱥᱚᱢ ᱳᱰᱮᱱᱥᱮ, ᱰᱮᱱᱢᱟᱨᱠ ᱨᱮ ᱡᱩᱨᱤ ᱛᱟᱭ ᱠᱨᱤᱥᱴᱟᱭᱤᱱ ᱞᱟᱨᱥᱮᱱ(᱑᱘᱘᱓-᱑᱙᱔᱐) ᱥᱟᱝ ᱵᱟᱥᱟ ᱥᱟᱹᱨᱤᱭᱟᱱᱟ ᱾ ᱟᱨ ᱚᱸᱰᱮ ᱜᱮ ᱑᱙᱓᱘ ᱨᱮ ᱵᱚᱸᱜᱟ ᱛᱟᱞᱟ ᱞᱮᱱᱟᱭ ᱾
ᱪᱮᱪᱤᱞ ᱦᱮᱱᱨᱤ ᱵᱳᱢᱯᱟᱥ Folklore of the Santal Parganas(London: D. Nutt, 1909) ᱯᱚᱛᱚᱵᱼᱮ ᱪᱷᱟᱯᱟ ᱞᱮᱫᱟ, ᱡᱟᱦᱟᱸ ᱫᱚ ᱯᱤ.ᱳ.ᱵᱚᱰᱤᱝᱼᱟᱜ ᱠᱷᱚᱡ ᱜᱟᱵᱟᱱ ᱟᱠᱟᱱ ᱠᱟᱹᱦᱱᱤ ᱢᱟᱞᱟ ᱠᱷᱚᱱ ᱥᱟᱯᱲᱟᱣ ᱞᱮᱫᱟ ᱾ ᱳᱯᱳᱞᱟᱱᱰ ᱨᱮᱭᱟᱜ ᱜᱚᱡᱳᱵᱷᱤᱠ ᱪᱟᱨᱪ ᱥᱟᱢᱟᱝ ᱨᱮ ᱯᱤ.ᱳ. ᱵᱚᱰᱤᱝᱼᱟᱜ ᱢᱤᱫ ᱢᱩᱴᱷᱟᱹᱱ (monument) ᱠᱚ ᱵᱮᱱᱟᱣ ᱟᱠᱟᱫᱟ ᱾
ᱠᱟ.ᱢᱤ ᱠᱟᱨᱱᱟᱢᱟ
ᱯᱤ.ᱳ.ᱵᱚᱰᱤᱝ ᱟᱜ ᱱᱤᱭᱟᱹ ᱠᱚ ᱯᱚᱛᱚᱵ ᱪᱷᱟᱯᱟ ᱥᱚᱫᱚᱨ ᱞᱮᱱᱟ ᱾
ᱩᱠᱤᱞ
ᱢᱤᱫ ᱩᱠᱤᱞ ᱫᱚ ᱢᱤᱫ ᱦᱚᱲ ᱠᱟᱱᱟᱭ ᱡᱟᱦᱟᱸᱭ ᱫᱚ ᱫᱟᱹᱭᱠᱟᱹ ᱞᱮᱠᱟᱛᱮ ᱠᱟ.ᱨᱫᱷᱟ.ᱱᱤ ᱨᱮ ᱢᱤᱫ ᱩᱠᱩᱞ ᱟᱜ ᱨᱳᱞ ᱟᱹᱰᱤ ᱵᱷᱮᱜᱟᱨ ᱜᱮᱭᱟ ᱾ ᱢᱤᱫ ᱟᱹᱢᱟᱹᱞᱤ ᱫᱚ ᱢᱤᱫ ᱟᱹᱢᱟᱹᱞᱤ, ᱥᱚᱨᱠᱟᱨᱤ ᱟᱹᱢᱟᱹᱞᱤ, ᱮᱴᱚᱨᱱᱤ, ᱵᱮᱨᱤᱥᱴᱚᱨ, ᱠᱟᱱᱚᱱ ᱟᱹᱢᱟᱹᱞᱤ, ᱥᱤᱵᱤᱞ ᱞᱳ ᱱᱚᱴᱚᱨᱤ, ᱠᱳᱣᱥᱮᱞ, ᱠᱳᱣᱥᱮᱞᱚᱨ, ᱥᱳᱞᱤᱥᱴᱚᱨ, ᱞᱚᱜᱽ ᱮᱠᱡᱤᱣᱮᱴᱤᱵᱷ, ᱟᱨᱵᱟᱝ ᱥᱚᱨᱠᱟᱨᱤ ᱠᱟᱹᱢᱤᱭᱟᱹ ? ᱞᱮᱠᱟᱛᱮ ᱥᱮᱞᱮᱫ ᱫᱟᱲᱮᱭᱟᱜ-ᱟ ᱡᱟᱦᱟᱸ ᱨᱮ ᱡᱟᱦᱟᱸᱭ ᱜᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱤ ᱟᱨ ᱵᱤᱥᱮᱥᱛᱟ ᱢᱮᱱᱟᱜᱼᱟ ᱾ ᱢᱤᱫ ᱩᱠᱩᱞ ᱞᱮᱠᱟᱛᱮ ᱠᱟᱹᱢᱤ ᱨᱮ ᱟᱥᱚᱠᱟᱭ ᱛᱮ ᱵᱤᱥᱮᱥ ᱠᱟᱹᱢᱤ ᱠᱚ ᱜᱚᱴᱟ ᱞᱟᱹᱜᱤᱫ ᱛᱮ ᱚᱵᱚᱥᱛᱟ ᱟᱹᱭᱫᱟᱹᱨᱤ ᱟᱹᱨᱤᱪᱟᱹᱞᱤ ᱟᱨ ᱵᱟᱰᱟᱭ ᱨᱮᱱᱟᱜ ᱯᱨᱚᱠᱨᱤᱛᱤᱠ ᱮᱯᱞᱤᱠᱮᱥᱚᱱ ᱦᱩᱭᱩᱜ ᱠᱟᱱᱟ ᱾ ᱟᱫᱚᱢ ᱟᱹᱢᱟᱹᱞᱤᱭᱟᱹ ᱠᱚᱫᱚ ᱢᱩᱬᱩᱛ ᱞᱮᱠᱟᱛᱮ ᱫᱟᱹᱭᱠᱟᱹ ᱟᱨ ᱟᱹᱢᱟᱹᱞᱤᱭᱟᱹ ᱠᱟᱹᱢᱤ ᱨᱮᱱᱟᱜ ᱠᱟᱹᱢᱤ ᱠᱚ ᱩᱫᱩᱜ ᱥᱚᱫᱚᱨᱟ ᱾
ᱟ.ᱲᱟ. ᱵᱟᱺᱫᱤ
ᱵᱷᱮᱜᱟᱨ ᱵᱷᱮᱜᱟᱨ ᱫᱟᱹᱭᱠᱟᱹ ᱠᱚᱨᱮ ᱚᱠᱚᱭ ᱫᱚ ᱢᱤᱫ ᱟᱹᱢᱟᱹᱞᱤᱭᱟᱹ ᱞᱮᱠᱟᱛᱮ ᱢᱟᱹᱱ ᱦᱟᱞᱟᱝᱚᱜᱼᱟ ᱚᱱᱟ ᱵᱟᱵᱚᱛ ᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱚᱱᱟᱛᱮ, "lawyer" ᱟᱹᱲᱟᱹ ᱨᱮᱭᱟᱜ ᱢᱮᱱᱮᱛ ᱫᱚ ᱡᱟᱭᱜᱟ ᱡᱟᱭᱜᱟ ᱞᱮᱠᱟᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱦᱩᱭ ᱫᱟᱲᱮᱭᱟᱜᱼᱟ ᱾
ᱵᱟᱨᱤᱥᱴᱚᱨ ᱟᱨ ᱥᱳᱞᱤᱥᱴᱚᱨ ᱠᱚ ᱛᱟᱞᱟ ᱨᱮ ᱵᱷᱮᱜᱟᱨ ᱫᱚ ᱤᱝᱞᱤᱥ ᱟᱹᱱᱟᱹᱨᱤ ᱨᱮ ᱦᱮᱡ ᱟᱠᱟᱱᱟ, ᱢᱮᱱᱠᱷᱟᱱ ᱟᱭᱢᱟ ᱫᱤᱥᱚᱢ ᱠᱚ ᱡᱟᱦᱟᱸᱭ ᱤᱝᱞᱤᱥ ᱟᱹᱱ ᱟᱹᱨᱤ ᱠᱚ ᱦᱟᱛᱟᱣ ᱟᱠᱟᱫᱟ ᱩᱱᱠᱩ ᱱᱚᱶᱟ ᱵᱷᱮᱜᱟᱨ ᱫᱚ ᱵᱚᱫᱚᱞ ᱟᱠᱟᱫᱟ ᱾ ᱱᱤᱭᱩᱡᱤᱞᱮᱱᱰ, ᱠᱮᱱᱰᱟ (ᱠᱮᱵᱮᱠ ᱵᱮᱜᱚᱨ ᱡᱟᱦᱟᱸ ᱫᱚ ᱥᱤᱵᱤᱞ ᱞᱟᱭᱤᱝ ᱨᱮ ᱠᱟᱹᱢᱤ ᱠᱟᱱᱟ), ᱥᱤᱧᱚᱛ, ᱯᱟᱠᱤᱥᱛᱟᱱ, ᱟᱨ ᱟᱢᱮᱨᱤᱠᱟ ᱞᱮᱠᱟᱱ ᱫᱤᱥᱚᱢ ᱠᱚ ᱢᱤᱫ ᱯᱷᱭᱩᱡᱤᱰ ᱯᱨᱚᱯᱷᱮᱥᱚᱱ ᱠᱚ ᱵᱮᱱᱟᱣ ᱟᱠᱟᱫᱟ, ᱡᱟᱦᱟᱸ ᱨᱮ ᱥᱟᱱᱟᱢ ᱚᱱᱚᱞᱤᱭᱟᱹ ᱠᱚ ᱵᱟᱨᱤᱥᱴ ᱟᱨ ᱥᱚᱞᱤᱥᱴᱚᱨ ᱵᱟᱱᱟᱨ ᱠᱚᱣᱟᱜ ᱵᱤᱥᱮᱥᱛᱟ ᱢᱮᱱᱟᱜᱼᱟ ᱾
ᱟᱫᱚᱢ ᱯᱷᱩᱡᱤᱰ ᱯᱨᱚᱯᱷᱮᱥᱚᱱ ᱡᱩᱨᱤᱥᱠᱭᱩᱥᱟᱱ ᱫᱚ ᱢᱤᱫᱴᱮᱱ ᱟᱹᱲᱟᱹ ᱜᱮ ᱞᱚᱠᱟᱨ ᱠᱚ ᱞᱟᱹᱜᱤᱫ ᱛᱮ ᱠᱚ ᱵᱮᱵᱷᱟᱨᱟ। ᱡᱮᱞᱮᱠᱟ, ᱟᱢᱮᱨᱤᱠᱟ ᱨᱮᱱ ᱚᱱᱚᱞᱤᱭᱟᱹ ᱠᱚᱫᱚ "ᱮᱴᱚᱨᱱᱮᱴᱥ" ᱠᱚ ᱢᱮᱛᱟᱜ ᱠᱟᱱᱟ, ᱟᱨ ᱥᱤᱧᱚᱛ ᱟᱨ ᱯᱟᱠᱤᱥᱛᱟᱱ ᱨᱮᱱ ᱚᱱᱚᱞᱤᱭᱟᱹ ᱠᱚᱫᱚ "ᱮᱰᱵᱚᱠᱮᱴᱥ" ᱠᱚ ᱢᱮᱛᱟᱜ ᱠᱟᱱᱟ᱾ ᱮᱴᱟᱜ ᱯᱷᱩᱡᱤᱰ ᱡᱤᱨᱤᱥᱰᱤᱠᱥᱟᱱ ᱠᱚᱫᱚ "ᱵᱟᱨᱤᱥᱴᱚᱨ ᱟᱨ ᱥᱚᱞᱤᱥᱴᱚᱨ" ᱟᱨᱵᱟᱝ "ᱮᱴᱚᱨᱱᱤ ᱟᱨ ᱠᱟᱣᱩᱱᱥᱤᱞᱚᱨ" ᱞᱮᱠᱟᱱ ᱟᱹᱲᱟᱹ ᱠᱚ ᱵᱮᱵᱷᱟᱨ ᱠᱟᱛᱮ ᱡᱚᱛᱚ ᱞᱮᱠᱟᱱ ᱚᱱᱚᱞᱤᱭᱟᱹ ᱠᱚᱣᱟᱜ ᱢᱮᱱᱮᱛ ᱠᱚ ᱩᱫᱩᱜ ᱥᱚᱫᱚᱨᱟ ᱾
ᱢᱮᱱᱠᱷᱟᱱ, "ᱵᱟᱨᱤᱥᱴᱚᱨ" ᱟᱨ "ᱥᱚᱞᱤᱥᱤᱴᱚᱨ" ᱨᱮᱱᱟᱜ ᱟᱹᱲᱟᱹ ᱠᱚ ᱱᱤᱛ ᱦᱚᱸ ᱚᱱᱚᱞᱤᱭᱟᱹ ᱠᱚ ᱞᱟᱹᱜᱤᱫ ᱵᱮᱵᱦᱟᱨᱚᱜ ᱠᱟᱱᱟ, ᱡᱟᱦᱟᱸᱭ ᱠᱚ ᱵᱟᱨᱤᱥᱴᱚᱨ ᱟᱨ ᱥᱚᱞᱤᱥᱤᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱨᱮᱱᱟᱜ ᱟᱹᱫᱤᱵᱟᱹᱥᱤ ᱞᱮᱠᱟᱱ ᱠᱟᱹᱢᱤ ᱨᱮ ᱠᱟᱹᱢᱤ ᱠᱟᱱᱟ ᱾ ᱢᱮᱱᱠᱷᱟᱱ ᱟᱢᱮᱨᱤᱠᱟ ᱞᱮᱠᱟᱱ ᱫᱤᱥᱚᱢ ᱨᱮ, "trial lawyer" ᱟᱹᱲᱟᱹ ᱫᱚ ᱟᱥᱚᱠᱟᱭ ᱛᱮ ᱢᱤᱫ ᱟᱹᱢᱟᱹᱞᱤᱭᱟᱹ ᱟᱜ ᱠᱟᱹᱢᱤ ᱨᱮᱱᱟᱜ ᱵᱟᱰᱟᱭ ᱮ ᱮᱢᱟ ᱠᱟᱱᱟ ᱡᱟᱦᱟᱸᱭ ᱫᱚ ᱢᱩᱬᱩᱛ ᱞᱮᱠᱟᱛᱮ ᱠᱟᱹᱢᱤ ᱨᱮ ᱟᱹᱭᱫᱟᱹᱨᱤ ᱢᱮᱱᱟᱜᱼᱟ ᱾
ᱢᱮᱱᱠᱷᱟᱱ ᱤᱝᱞᱮᱱᱰ, ᱣᱮᱞᱥ, ᱚᱥᱴᱨᱮᱞᱤᱭᱟ ᱟᱨ ᱥᱟᱢᱟᱝ ᱟᱯᱷᱨᱤᱠᱟ ᱞᱮᱠᱟᱱ ᱫᱤᱥᱚᱢ ᱨᱮ ᱵᱟᱨᱤᱥᱴ ᱟᱨ ᱥᱳᱞᱤᱥᱴᱚᱨ ᱛᱟᱞᱟ ᱨᱮᱱᱟᱜ ᱵᱷᱮᱜᱟᱨ ᱫᱚᱦᱚ ᱟᱠᱟᱱᱟ ᱾ ᱟᱨᱦᱚᱸ, ᱤᱝᱞᱮᱱᱰ ᱟᱨ ᱣᱮᱞᱥ ᱨᱮ ᱟᱹᱰᱤ ᱜᱟᱱ ᱮᱴᱟᱜ ᱠᱞᱟᱥᱤᱠᱟᱞ ᱮᱢᱟᱱ ᱠᱚ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱨᱮᱡᱤᱥᱴᱟᱨ ᱮᱡᱮᱱᱴᱤᱝ ᱚᱣᱟᱨᱰᱥ, ᱯᱮᱴᱮᱱᱴ ᱮᱰᱣᱟᱨᱰᱥ, ᱴᱨᱮᱰᱢᱟᱨᱠ ᱮᱰᱣᱟᱨᱰᱥ, ᱞᱟᱭᱥᱮᱱᱥᱮᱰ ᱠᱚᱱᱵᱷᱮᱭᱮᱸᱴᱟᱨᱥ, ᱯᱚᱵᱞᱤᱠ ᱱᱳᱴᱟᱨᱤᱥ, ᱠᱚᱢᱤᱥᱚᱱᱚᱨ ᱚᱯᱷ ᱳᱣᱟᱨᱥ, ᱤᱢᱮᱜᱽᱨᱮᱥᱚᱱ ᱮᱰᱣᱟᱨᱰᱥ ᱟᱨ ᱪᱟᱨᱴᱟᱨᱰ ᱞᱚᱜᱽ ᱮᱠᱡᱤᱠᱩᱴᱤᱵᱷ ᱠᱚ ᱢᱮᱱᱟᱜᱼᱟ ᱾ ᱤᱝᱞᱤᱥ ᱞᱚᱜᱽ ᱥᱟᱨᱵᱤᱥ ᱟᱠᱴ ᱒᱐᱐᱗ ᱨᱮ, "ᱞᱚᱜᱽᱥᱚᱨ" ᱫᱚ ᱢᱤᱫ ᱥᱚᱨᱠᱟᱨᱤ ᱧᱩᱛᱩᱢ ᱫᱚ ᱵᱟᱝ ᱠᱟᱱᱟ ᱾ ᱟᱢᱮᱨᱤᱠᱟ ᱞᱮᱠᱟᱱ ᱮᱴᱟᱜ ᱫᱤᱥᱚᱢ ᱨᱮ, ᱚᱠᱚᱭ ᱫᱚ ᱱᱤᱡᱮᱨᱟᱜ ᱩᱠᱤᱞ ᱢᱮᱱᱛᱮ ᱠᱚ ᱢᱮᱛᱟᱣ ᱫᱟᱲᱮᱭᱟᱜᱼᱟ ᱚᱱᱟ ᱨᱮ ᱟᱹᱰᱤ ᱜᱮ ᱞᱟᱹᱠᱛᱤᱭᱟᱱ ᱢᱮᱱᱟᱜᱼᱟ, ᱚᱠᱚᱭ ᱫᱚ ᱯᱟᱨᱮᱞᱤᱜᱟᱞ ᱟᱨ ᱯᱮᱴᱮᱱᱴ ᱮᱡᱮᱱᱴ ᱠᱚ ᱵᱟᱭ ᱮᱢᱟ ᱠᱚᱣᱟ ᱾
ᱟ.ᱝᱜᱤᱵᱷᱟᱨ
ᱡᱟᱹᱥᱛᱤ ᱜᱟᱱ ᱫᱤᱥᱚᱢ ᱨᱮ, ᱵᱤᱥᱮᱥ ᱠᱟᱛᱮ ᱥᱤᱵᱤᱞ ᱞᱳ ᱫᱤᱥᱚᱢ ᱠᱚᱨᱮ, ᱟᱹᱨᱤᱪᱟᱹᱞᱤ ᱢᱮᱱᱟᱜ ᱟᱠᱟᱫᱟ ᱡᱮ ᱟᱹᱰᱤ ᱞᱮᱠᱟᱱ ᱥᱤᱵᱤᱞ ᱞᱟᱭ ᱱᱳᱴᱟᱨᱤ, ᱠᱞᱟᱨᱠ, ᱟᱨ ᱥᱠᱨᱟᱭᱵᱷᱮᱱᱚᱨ ᱠᱚ ᱟᱹᱰᱤ ᱞᱮᱠᱟᱱ ᱞᱟᱹᱠᱛᱤᱭᱟᱱ ᱠᱟᱹᱢᱤ ᱠᱚ ᱮᱢᱟ ᱠᱚᱣᱟ ᱾ ᱱᱚᱣᱟ ᱫᱤᱥᱚᱢ ᱠᱚᱨᱮ ᱟᱢᱮᱨᱤᱠᱟ ᱞᱮᱠᱟᱛᱮ "lawyers" ᱫᱚ ᱵᱟᱹᱱᱩᱜᱼᱟ, ᱪᱮᱫᱟᱜ ᱥᱮ ᱱᱚᱶᱟ ᱟᱹᱲᱟᱹ ᱫᱚ ᱢᱤᱫ ᱞᱮᱠᱟᱱ ᱡᱮᱜᱮᱛᱟᱹᱨᱤ ᱞᱟᱹᱠᱛᱤᱭᱟᱱ ᱠᱟᱹᱢᱤ ᱦᱚᱨᱟ ᱮᱢᱚᱜᱤᱡ ᱠᱚ ᱢᱮᱛᱟᱜᱼᱟ ᱾  ᱚᱱᱟ ᱵᱮᱜᱚᱨ, ᱱᱚᱶᱟ ᱠᱚ ᱫᱤᱥᱚᱢ ᱨᱮ ᱞᱟᱹᱠᱛᱤᱭᱟᱱ ᱠᱟᱹᱢᱤ ᱨᱮ ᱟᱹᱰᱤ ᱜᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱞᱮᱠᱟᱱ ᱞᱟᱹᱠᱛᱤᱭᱟᱱ ᱠᱟᱹᱢᱤ ᱦᱚᱨᱟ ᱛᱮ ᱥᱮᱪᱮᱫ ᱟᱠᱟᱱ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱡᱩᱨᱤᱥᱴ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱠᱚ ᱢᱩᱫᱽ ᱨᱮ ᱟᱭᱢᱟ ᱞᱮᱠᱟᱱ ᱞᱟᱹᱠᱛᱤᱭᱟᱱ ᱠᱟᱹᱢᱤ ᱦᱚᱨᱟ ᱢᱮᱱᱟᱜ ᱠᱚᱣᱟ ᱾ ᱡᱟᱦᱟᱸ ᱫᱤᱥᱚᱢ ᱨᱮ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱟᱹᱨᱤᱪᱟᱹᱞᱤ ᱠᱟᱹᱢᱤ ᱠᱚ ᱦᱟᱹᱴᱤᱧ ᱞᱟᱹᱜᱤᱫ ᱟᱯᱱᱟᱨᱟᱜ ᱦᱚᱨᱟ ᱢᱮᱱᱟᱜ ᱛᱟᱭᱟ ᱚᱱᱟᱛᱮ ᱟᱭᱢᱟ ᱟᱹᱨᱤᱪᱟᱹᱞᱤ ᱠᱟᱹᱢᱤ ᱢᱮᱱᱟᱜ ᱫᱤᱥᱚᱢ ᱠᱚᱨᱮ ᱟᱹᱨᱤᱪᱟᱹᱞᱤ ᱠᱟᱹᱢᱤ ᱠᱚ ᱦᱟᱹᱴᱤᱧ ᱞᱟᱹᱜᱤᱫ ᱥᱟᱹᱠᱷᱭᱟᱹᱛ ᱫᱚ ᱟᱹᱰᱤ ᱞᱟᱹᱠᱛᱤᱭᱟᱱ ᱜᱮᱭᱟ ᱾
ᱤᱥᱟᱹᱭ ᱞᱮᱠᱟᱛᱮ, ᱤᱝᱞᱮᱱᱰ, ᱠᱚᱢᱚᱱ ᱞᱳ ᱡᱤᱨᱤᱥᱰᱤᱠᱥᱟᱱ ᱨᱮᱱᱟᱜ ᱢᱟᱢᱟ, ᱤᱝᱞᱮᱱᱰ ᱨᱮᱱᱟᱜ ᱚᱱᱚᱬᱦᱤᱭᱟᱜ ᱠᱟᱹᱢᱤ ᱨᱮ ᱥᱚᱢᱟᱱ ᱟᱹᱰᱤ ᱞᱟᱹᱠᱛᱤᱭᱟᱱ ᱥᱟᱶᱛᱮ ᱢᱤᱰᱤᱞ ᱩᱢᱮᱨ ᱠᱷᱚᱱ ᱮᱦᱚᱵ ᱞᱮᱱᱟ, ᱢᱮᱱᱠᱷᱟᱱ ᱑᱙ ᱥᱟᱭ ᱥᱮᱨᱢᱟ ᱦᱟᱹᱵᱤᱡ ᱛᱮ ᱵᱟᱨᱤᱥᱴᱚᱨ ᱟᱨ ᱥᱚᱞᱤᱥᱴᱚᱨ ᱛᱟᱞᱟ ᱨᱮ ᱢᱤᱫᱴᱟᱹᱝ ᱦᱟᱹᱴᱤᱧ ᱨᱮ ᱦᱮᱡ ᱮᱱᱟ ᱾ ᱟᱫᱚᱢ ᱫᱤᱥᱚᱢ ᱨᱮ ᱟᱹᱱᱟᱹᱨᱤ ᱟᱹᱨᱤ ᱫᱤᱥᱚᱢ ᱨᱮ ᱟᱫᱚᱢ ᱟᱨ ᱯᱨᱚᱠᱚᱨᱮᱴᱟᱨ ᱠᱚ ᱛᱟᱞᱟ ᱨᱮ ᱢᱤᱫ ᱥᱚᱢᱟᱱ ᱦᱟᱹᱴᱤᱧ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱦᱟᱹᱴᱤᱧ ᱜᱮ ᱟᱹᱱᱟᱹᱨᱤ ᱟᱹᱨᱤ ᱨᱮᱱᱟᱜ ᱠᱟᱹᱢᱤ ᱨᱮ ᱢᱩᱬ ᱵᱟᱭ ᱛᱟᱦᱮᱸ ᱠᱟᱱᱟ, ᱪᱮᱫᱟᱜ ᱥᱮ ᱩᱱᱠᱩ ᱫᱚ ᱟᱹᱱᱟᱹᱨᱤ ᱟᱹᱨᱤ ᱱᱳᱴᱟᱨᱤ ᱠᱚ ᱥᱟᱶᱛᱮ ᱛᱟᱦᱮᱸ ᱠᱟᱱᱟ ᱾
ᱟᱭᱢᱟ ᱫᱤᱥᱚᱢ ᱠᱚᱨᱮ ᱵᱟᱨᱭᱟ ᱟᱨᱵᱟᱝ ᱚᱱᱟ ᱠᱷᱚᱱ ᱵᱟᱹᱲᱛᱤ ᱟᱹᱢᱟᱹᱞᱤ ᱢᱮᱱᱟᱜ ᱠᱚᱣᱟ, ᱩᱱᱠᱩ ᱫᱚ ᱱᱤᱛᱚᱜ ᱟᱠᱚᱣᱟᱜ ᱟᱹᱢᱟᱹᱞᱤ ᱠᱚ ᱢᱤᱫ ᱞᱮᱠᱟᱱ ᱟᱹᱢᱟᱹᱞᱤ ᱨᱮ ᱠᱚ ᱥᱮᱞᱮᱫ ᱟᱠᱟᱫᱟ ᱾   ᱱᱚᱶᱟ ᱛᱷᱚᱠ ᱨᱮᱱ ᱵᱟᱹᱲᱛᱤ ᱫᱤᱥᱚᱢ ᱠᱚᱢᱚᱱ ᱞᱳ ᱫᱤᱥᱚᱢ ᱠᱟᱱᱟ, ᱢᱮᱱᱠᱷᱟᱱ ᱯᱷᱨᱟᱱᱥ, ᱢᱤᱫ ᱥᱤᱵᱤᱞ ᱞᱳ ᱫᱤᱥᱚᱢ, ᱑᱙᱙᱐ ᱟᱨ ᱑᱙᱙᱑ ᱨᱮ ᱟᱝᱜᱽᱞᱳ-ᱟᱢᱮᱨᱤᱠᱟᱱ ᱦᱮᱯᱨᱟᱣ ᱨᱮᱱᱟᱜ ᱨᱟᱹᱥᱠᱟᱹ ᱞᱮᱠᱟᱛᱮ ᱟᱡᱟᱜ ᱡᱩᱨᱤᱥ ᱠᱚ ᱢᱮᱥᱟ ᱠᱮᱫᱼᱟ ᱾ ᱫᱤᱥᱚᱢ ᱠᱚᱨᱮ ᱡᱟᱦᱟᱸ ᱨᱮ ᱠᱟᱹᱢᱤ ᱠᱚ ᱵᱷᱮᱜᱟᱨ ᱵᱷᱮᱜᱟᱨ ᱦᱩᱭᱩᱜᱼᱟ, ᱢᱤᱫ ᱩᱠᱤᱞ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱡᱚᱛᱚ ᱟᱨᱵᱟᱝ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱜᱟᱱ ᱠᱟᱹᱢᱤ ᱠᱚᱭ ᱪᱟᱪᱞᱟᱣ ᱫᱟᱲᱮᱭᱟᱜᱼᱟ ᱾
ᱯᱤᱞᱤᱵᱷᱤᱛ ᱦᱚᱱᱚᱛ
ᱯᱤᱞᱤᱵᱷᱤᱛ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱟᱨ ᱯᱤᱞᱤᱵᱷᱤᱛ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱯᱤᱞᱤᱵᱷᱤᱛ ᱦᱚᱱᱚᱛ ᱫᱚ ᱵᱟᱨᱮᱞᱤ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱫᱚ ᱑᱔ ᱥᱚᱸᱥᱚᱫᱽ ᱵᱟᱪᱷᱱᱟᱣ ᱨᱮ ᱜᱮᱞᱢᱤᱫ ᱛᱟᱞᱢᱟ ᱢᱚᱱᱛᱨᱤ ᱠᱚ ᱵᱟᱪᱷᱚᱱ ᱮᱱᱟ ᱾ ᱯᱤᱞᱤᱵᱷᱤᱛ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱑᱔ ᱟᱱᱟᱜ ᱥᱚᱸᱥᱚᱫᱽ ᱤᱡ ᱥᱚᱦᱮᱫ ᱢᱮᱱᱠᱟ ᱜᱟᱱᱫᱷᱤ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱛᱤᱨᱞᱟᱹ ᱥᱚᱸᱥᱚᱫᱽ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫᱴᱟᱹᱝ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱢᱚᱬᱮ ᱠᱷᱚᱱ ᱰᱮᱦᱮᱨ ᱫᱷᱟᱣ ᱵᱟᱪᱷᱱᱟᱣ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱥᱮᱯᱴᱮᱢᱵᱚᱨ ᱒᱐᱐᱘ ᱨᱮ ᱢᱤᱫᱴᱟᱹᱝ ᱱᱟᱣᱟ ᱴᱟᱭᱜᱟᱨ ᱨᱤᱡᱚᱨᱵᱽ ᱴᱚᱴᱷᱟ ᱨᱮᱱᱟᱜ ᱧᱩᱛᱩᱢ ᱯᱤᱞᱤᱵᱷᱤᱛ ᱴᱟᱭᱜᱟᱨ ᱨᱤᱡᱚᱨᱵᱽ ᱫᱚᱦᱚ ᱮᱱᱟ ᱾
ᱦᱤᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱤᱞᱤᱵᱷᱤᱛ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱐,᱓᱑,᱐᱐᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱞᱚᱵᱷᱮᱱᱤᱭᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱚ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱒᱒᱖ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱚ ᱢᱩᱫᱽ ᱨᱮ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱰᱮᱱᱥᱤᱴᱤ ᱕᱖᱗ ᱦᱚᱲ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑ ᱔᱗᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱝᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱒᱓.᱘᱓% ᱛᱟᱦᱮᱸ ᱠᱟᱱᱟ ᱾ ᱯᱤᱞᱤᱵᱷᱤᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱡᱟᱱᱟᱝ ᱡᱟᱹᱱᱤ ᱘᱘᱙ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱓.᱕᱘% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱔.᱑᱗% ᱦᱚᱲ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ, ᱘.᱙᱙% ᱩᱨᱫᱩ, ᱓.᱗᱒% ᱯᱚᱧᱡᱟᱵᱤ ᱟᱨ ᱓.᱐᱕% ᱵᱟᱸᱜᱽᱞᱟ ᱛᱮ ᱨᱚᱲᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱤᱞᱤᱵᱷᱤᱛ ᱯᱚᱱᱚᱛ ᱯᱚᱨᱤᱣᱚᱦᱚᱱ (UPSRTC) ᱵᱟᱥ ᱤᱫᱤ ᱛᱮ ᱵᱟᱨᱮᱞᱤ, ᱴᱚᱱᱚᱠᱯᱩᱨ, ᱫᱤᱞᱞᱤ, ᱞᱚᱠᱷᱱᱚᱣ, ᱰᱮᱦᱨᱟᱰᱩᱱ, ᱦᱚᱨᱤᱫᱣᱟᱨ, ᱟᱜᱽᱨᱟ ᱟᱨ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱛᱟᱨᱟ ᱭᱩᱯᱤᱮᱥᱟᱨᱴᱤᱥᱤ ᱮᱥᱤ ᱥᱚᱛᱟᱵᱟᱫᱤ ᱵᱟᱥ ᱯᱤᱞᱤᱵᱷᱤᱛ ᱠᱷᱚᱱ ᱫᱤᱞᱞᱤ, ᱞᱚᱠᱷᱱᱚᱣ ᱟᱨ ᱰᱮᱦᱨᱟᱰᱩᱱ ᱞᱟᱹᱜᱤᱫ ᱦᱚᱸ ᱥᱮᱱᱚᱜᱼᱟ ᱾ ᱯᱤᱞᱤᱵᱷᱤᱛ ᱠᱷᱚᱱ ᱥᱟᱦᱡᱚᱦᱟᱸᱯᱩᱨ, ᱦᱚᱞᱫᱣᱟᱱᱤ, ᱩᱫᱷᱚᱢ ᱥᱤᱝ ᱱᱚᱜᱚᱨ ᱫᱷᱟᱹᱵᱤᱡ ᱛᱟᱨᱟ ᱯᱚᱱᱚᱛ ᱵᱟᱥ ᱥᱮᱱᱚᱜᱼᱟ ᱾ ᱱᱤᱭᱟᱹ ᱛᱷᱟᱱ ᱞᱟᱹᱜᱤᱫ ᱵᱟᱥ ᱦᱤᱡᱩᱜ ᱥᱮᱱᱚᱜ ᱵᱮᱵᱚᱥᱛᱟ ᱡᱚᱲᱟᱣ ᱱᱟᱯᱟᱭ ᱛᱮ ᱠᱷᱟᱨᱟᱵᱽ ᱟᱠᱟᱱᱟ ᱾
ᱰᱳᱰᱳ
ᱰᱳᱰᱳ ᱫᱚ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱨᱮᱱᱟᱜ ᱫᱤᱯ ᱢᱚᱨᱤᱥᱚᱥ ᱨᱮᱱᱟᱜ ᱢᱤᱫ ᱴᱚᱴᱷᱟ ᱨᱤᱱ ᱪᱮᱬᱮᱭ ᱛᱟᱦᱮᱸᱠᱟᱱᱟ ᱾ ᱱᱩᱭ ᱫᱚ ᱪᱮᱬᱮ ᱛᱷᱚᱠ ᱨᱮ ᱢᱮᱱᱟᱭ ᱨᱮᱦᱚᱸ ᱪᱮᱬᱮ ᱞᱮᱠᱟ ᱩᱰᱟᱹᱣᱜ ᱨᱮᱱᱟᱝ ᱫᱟᱲᱮ ᱫᱚ ᱵᱟᱱᱩᱜᱼᱟ ᱾ ᱑᱗ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱥᱮᱫ ᱛᱮ ᱢᱟᱹᱱᱢᱤ ᱠᱚ ᱫᱟᱨᱟᱭ ᱛᱮ ᱟᱹᱰᱤ ᱛᱮᱫ ᱠᱚ ᱥᱮᱸᱫᱽᱨᱟ ᱠᱮᱫ ᱠᱚ ᱠᱷᱟᱹᱛᱤᱨ ᱱᱩᱠᱩ ᱪᱮᱬᱮ ᱫᱚ ᱠᱚ ᱟᱫ ᱥᱟᱹᱨᱤᱭᱮᱱᱟ ᱾ ᱱᱩᱠᱩ ᱫᱚ ᱯᱟᱨᱣᱟ ᱪᱮᱬᱮ ᱛᱷᱚᱠ ᱨᱤᱱ ᱠᱚ ᱛᱟᱦᱮᱸᱫ ᱾ ᱱᱩᱠᱩ ᱫᱚ ᱥᱤᱢ ᱞᱮᱠᱟ ᱦᱚᱲᱢᱚ ᱛᱟᱠᱚ ᱟᱨ ᱩᱥᱩᱞ ᱫᱚ ᱢᱤᱫ ᱢᱤᱴᱚᱨ ᱜᱟᱱ ᱟᱨ ᱦᱟᱢᱟᱞ ᱫᱚ ᱒᱐ ᱠᱤᱞᱚᱜᱨᱟᱢ ᱜᱟᱱ ᱾ ᱱᱩᱠᱩ ᱫᱚ ᱚᱛ ᱨᱮᱜᱮ ᱛᱩᱠᱟᱹ ᱠᱚ ᱵᱮᱱᱟᱣᱳᱲᱫᱚᱳᱰᱟ, ᱟᱨ ᱡᱚᱢᱟᱜ ᱞᱮᱠᱟᱛᱮ ᱴᱚᱴᱷᱟ ᱨᱮᱱᱟᱜ ᱡᱚ ᱠᱚᱠᱚ ᱡᱚᱢ ᱵᱟᱲᱟᱭᱮᱫ ᱛᱟᱦᱮᱸᱫ ᱾ ᱰᱳᱰᱳ ᱫᱚ ᱥᱤᱢ ᱠᱷᱚᱱ ᱫᱚ ᱠᱚ ᱢᱟᱨᱟᱝ ᱜᱮᱭᱟ ᱞᱩᱫᱩᱵᱩᱫᱩ ᱢᱚᱴᱟ ᱥᱟᱹᱦᱤᱡ ᱟᱨ ᱩᱱᱠᱩᱣᱟᱜ ᱡᱟᱸᱜᱟ ᱫᱚ ᱦᱩᱰᱤᱧ ᱜᱮ ᱛᱟᱦᱮᱸᱫ, ᱚᱱᱟᱛᱮ ᱟᱡᱟᱜ ᱦᱟᱢᱟᱞ ᱦᱚᱸ ᱵᱟᱭ ᱥᱟᱢᱵᱽᱲᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱩᱱᱠᱩᱣᱟᱜ ᱯᱷᱟᱹᱠᱬᱟᱹᱜ ᱦᱚᱸ ᱟᱹᱰᱤ ᱦᱩᱰᱤᱧ ᱜᱮ ᱛᱟᱦᱮᱸᱫ, ᱫᱚ ᱩᱰᱟᱹᱣᱜ ᱞᱟᱹᱜᱤᱫ ᱫᱟᱲᱮ ᱵᱟᱝ ᱛᱟᱦᱮᱸᱭᱟ ᱾ ᱱᱚᱶᱟ ᱠᱷᱟᱹᱛᱤᱨ ᱛᱮ ᱩᱥᱟᱹᱨᱟ ᱦᱚᱸ ᱵᱟᱭ ᱫᱟᱹᱲ ᱠᱮᱭᱟ ᱟᱨ ᱩᱰᱟᱹᱣ ᱦᱚᱸ ᱵᱟᱭ ᱩᱰᱟᱹᱣ ᱠᱮᱭᱟ ᱾
ᱛᱷᱚᱠ
ᱱᱮᱵᱮᱛᱟᱨ ᱨᱤᱱ ᱡᱤᱵᱽ ᱥᱟᱬᱮᱥᱤᱭᱟᱹ ᱞᱮᱠᱟᱛᱮ ᱱᱩᱠᱩᱣᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ "ᱨᱟᱯᱷᱥ ᱠᱩᱠᱴᱟᱞᱚᱥ" ᱾ ᱮᱛᱚᱦᱚᱵ ᱨᱮ ᱡᱤᱵᱽ ᱥᱟᱬᱮᱥᱤᱭᱟᱹ ᱠᱚ ᱰᱳᱰᱳ ᱫᱚ ᱚᱴᱚᱪᱮᱬᱮ ᱟᱨᱵᱟᱝ ᱜᱤᱫᱤ ᱡᱟᱹᱛ ᱨᱤᱱ ᱪᱮᱬᱮ ᱠᱟᱱᱟ ᱠᱚ ᱢᱮᱛᱮ ᱠᱚ ᱵᱷᱟᱹᱵᱤᱭᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱑᱘᱔᱒ ᱥᱟᱞᱮ ᱨᱮ ᱡᱚᱠᱷᱚᱱ ᱰᱮᱱᱢᱟᱨᱠ ᱨᱤᱱᱤᱡ ᱥᱟᱪᱟᱨ (nature) ᱥᱟᱬᱮᱥᱤᱭᱟᱹ ᱢᱤᱫ ᱢᱤᱣᱡᱤᱭᱚᱢ ᱨᱮ ᱢᱮᱱᱟᱜ ᱠᱷᱚᱹᱯᱨᱤ ᱡᱟᱝ ᱪᱮᱛᱟᱱ ᱨᱮ ᱵᱤᱱᱤᱰᱟᱹᱣ ᱠᱟᱛᱮ ᱡᱤᱵᱽ ᱥᱟᱬᱮᱥᱤᱭᱟᱹ ᱡᱚᱦᱟᱱᱥ ᱛᱷᱤᱭᱮᱰᱚᱨ ᱨᱟᱭᱤᱝᱦᱟᱨᱰ ᱱᱩᱠᱩ ᱫᱚ ᱯᱟᱨᱣᱟ / ᱯᱚᱛᱟᱢ ᱡᱟᱹᱛ ᱨᱤᱱ ᱪᱮᱬᱮ ᱠᱟᱱᱟ ᱠᱚ ᱢᱮᱱᱛᱮ ᱥᱚᱫᱚᱨᱞᱮᱫ ᱛᱟᱦᱮᱸᱫ ᱾
ᱦᱚᱲᱢᱚ ᱜᱚᱲᱦᱚᱱ
ᱡᱚᱠᱷᱚᱱ ᱜᱮ ᱰᱳᱰᱳ ᱣᱟᱜ ᱡᱟᱦᱟᱸᱱ ᱥᱟᱢᱯᱩᱞ (sample) ᱮᱢᱟᱱ ᱜᱮ ᱵᱟᱹᱱᱩᱜ ᱟᱱᱟ, ᱚᱱᱟᱛᱮ ᱱᱩᱠᱩᱣᱟᱜ ᱨᱩᱯ ᱟᱨ ᱜᱚᱲᱦᱚᱱ ᱨᱮᱱᱟᱜ ᱠᱟᱛᱷᱟ ᱜᱮᱞ ᱮᱭᱟᱭ ᱥᱟᱭ ᱥᱮᱨᱢᱟ ᱨᱮᱱᱟᱜ ᱚᱱᱚᱞ ᱪᱤᱛᱟᱹᱨ ᱪᱮᱛᱟᱱ ᱨᱮ ᱠᱚ ᱯᱟᱹᱛᱭᱟᱹᱣᱟ ᱾ ᱛᱟᱭᱚᱢ ᱛᱮ ᱧᱟᱢ ᱟᱠᱟᱱ ᱢᱮᱥᱨᱮᱡ (ᱢᱮᱴᱟᱣ ᱥᱟᱨᱮᱡ) ᱠᱷᱚᱱ ᱦᱚᱸ ᱱᱩᱠᱩᱣᱟᱜ ᱦᱚᱲᱢᱚ ᱵᱟᱵᱚᱫᱽ ᱛᱮ ᱧᱮᱛᱮᱞ ᱧᱟᱢᱚᱜᱼᱟ ᱾ ᱚᱱᱟ ᱠᱚᱨᱮ ᱠᱷᱚᱱ ᱧᱟᱢᱚᱜ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ ᱱᱩᱠᱩ ᱪᱮᱬᱮ ᱨᱮᱱᱟᱜ ᱨᱚᱝ ᱫᱚ ᱢᱟᱹᱞᱪᱷᱟᱹ ᱟᱨᱵᱟᱝ ᱦᱟᱥᱟ ᱞᱮᱠᱟ ᱫᱷᱟᱨᱟ ᱛᱟᱦᱮᱸᱠᱟᱱᱟ ᱾ ᱩᱥᱩᱞ ᱨᱮ ᱫᱚ ᱑ ᱢᱤᱴᱚᱨ ᱦᱟᱹᱵᱤᱡ ᱟᱨ ᱦᱟᱢᱟᱞ ᱫᱚ ᱒᱑ ᱠᱤᱞᱚ ᱜᱟᱱ ᱦᱟᱹᱵᱤᱡ ᱥᱮᱬᱟᱜ ᱨᱮᱱᱟᱜ ᱯᱟᱭᱛᱟᱨ ᱟᱠᱟᱱᱟ ᱾ ᱮᱸᱜᱟ ᱠᱚᱨᱮ ᱠᱷᱚᱱ ᱥᱟᱺᱰᱤ ᱪᱮᱬᱮ ᱫᱚ ᱱᱟᱥᱮ ᱢᱟᱨᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱡᱤᱞᱤᱧ ᱴᱷᱚᱱᱴᱟ ᱛᱟᱦᱮᱸ ᱠᱟᱱᱟ ᱾ ᱱᱩᱠᱩᱣᱟᱜ ᱫᱚ ᱯᱷᱟᱹᱠᱬᱟᱹᱜ ᱵᱟᱝ ᱛᱟᱦᱮᱸ ᱠᱟᱱᱟ, ᱚᱱᱟ ᱵᱚᱫᱚᱞ ᱯᱮᱭᱟ ᱯᱩᱱᱭᱟᱹ ᱜᱟᱱ ᱦᱩᱰᱤᱧ ᱤᱞ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾
ᱡᱚᱢᱟᱜ
ᱵᱟᱹᱲᱛᱤ ᱠᱟᱛᱮ ᱱᱩᱠᱩ ᱪᱮᱬᱮ ᱫᱚ ᱚᱛ ᱨᱮ ᱧᱩᱨᱟᱜ ᱡᱚ ᱠᱚ ᱜᱮ ᱠᱚ ᱡᱚᱢᱮᱫ ᱛᱟᱦᱮᱸᱫ ᱾ ᱚᱱᱟ ᱥᱟᱶᱛᱮ ᱡᱟᱝ, ᱫᱟᱨᱮ ᱢᱩᱬ ᱟᱨ ᱵᱟᱠᱞᱟᱜ ᱮᱢᱟᱱ ᱠᱚ ᱡᱚᱢᱮᱫ ᱛᱟᱦᱮᱸᱫ ᱾ ᱡᱚᱢᱟᱜ ᱠᱚ ᱦᱚᱡᱚᱢ ᱞᱟᱹᱜᱤᱫ ᱛᱮ ᱫᱷᱤᱨᱤ ᱜᱩᱨᱜᱩᱰᱤ ᱠᱚ ᱡᱚᱢ ᱨᱮᱱᱟᱜ ᱵᱟᱰᱟᱭ ᱢᱮᱱᱟᱜᱼᱟ ᱾
ᱢᱮᱴᱟᱣ
ᱢᱟᱹᱱᱢᱤ ᱠᱚ ᱢᱚᱨᱤᱥᱚᱥ ᱫᱤᱯ ᱨᱮ ᱜᱮᱭᱟᱭ ᱥᱟᱭ ᱥᱮᱨᱢᱟ ᱦᱟᱹᱵᱤᱡ ᱫᱚ ᱵᱟᱠᱚ ᱵᱟᱥᱟ ᱞᱮᱱ ᱛᱟᱦᱮᱸᱫ, ᱥᱩᱢᱩᱝ ᱟᱨᱚᱵ ᱥᱟᱢᱩᱸᱫ ᱨᱤᱱ ᱵᱮᱯᱟᱨᱤᱭᱟᱹ ᱠᱚ ᱛᱟᱞᱟ ᱡᱩᱜᱽ ᱝᱨᱮ ᱠᱚ ᱥᱮᱱ ᱞᱮᱱᱟ ᱢᱮᱱᱛᱮ ᱵᱟᱰᱟᱭ ᱢᱮᱱᱟᱜᱼᱟ ᱾ ᱑᱕᱐᱗ ᱡᱤᱥᱩᱢᱟᱹᱥᱤ ᱨᱮ ᱯᱚᱨᱛᱩᱜᱤᱡᱽ ᱞᱟᱹᱣᱲᱤᱭᱟᱹ ᱮᱛᱚᱦᱚᱵ ᱤᱣᱨᱚᱯᱤᱭᱟᱹ ᱞᱮᱠᱟᱛᱮ ᱡᱟᱸᱜᱟ ᱠᱚ ᱮᱢ ᱞᱮᱫ ᱛᱟᱦᱮᱸᱫ ᱾ ᱑᱕᱙᱘ ᱥᱟᱞᱮ ᱨᱮ ᱰᱚᱪ (ᱦᱚᱞᱟᱸᱰ) ᱥᱟᱢᱨᱟᱡᱽᱭᱚ ᱱᱚᱶᱟ ᱫᱤᱯ ᱟᱠᱚᱣᱟᱜ ᱟᱹᱫᱟᱹᱨ ᱛᱮ ᱠᱚ ᱤᱫᱤ ᱞᱮᱫ ᱛᱟᱦᱮᱸᱫ ᱟᱨ ᱩᱱᱠᱷᱚᱱ ᱚᱸᱰᱮ ᱢᱟᱹᱢᱤ ᱠᱚᱣᱟᱜ ᱵᱟᱥᱟ ᱛᱮᱭᱟᱨ ᱞᱮᱱ ᱛᱟᱦᱮᱸᱫ ᱾ ᱩᱱᱚᱠᱛᱚ ᱨᱮ ᱱᱩᱠᱩ ᱞᱟᱹᱣᱲᱤᱭᱟᱹ ᱯᱷᱟᱹᱠᱬᱟᱹᱜ ᱵᱟᱹᱱᱩᱜ ᱪᱮᱬᱮ ᱠᱚ ᱜᱚᱡ ᱠᱟᱛᱮ ᱠᱚ ᱡᱚᱢᱮᱫ ᱠᱚ ᱛᱟᱦᱮᱸᱫ, ᱩᱱᱠᱩᱣᱟᱜ ᱡᱤᱞ ᱥᱤᱵᱤᱞ ᱵᱟᱭ ᱵᱩᱡᱟᱣᱮᱫ ᱠᱚ ᱨᱮᱦᱚᱸ ᱾ ᱱᱩᱠᱩᱪᱮᱬᱮ ᱢᱟᱹᱱᱢᱤ ᱠᱚᱫᱚ ᱵᱟᱝ ᱠᱚ ᱵᱚᱣᱟᱠᱚ ᱠᱟᱱ ᱛᱟᱦᱮᱸᱫ, ᱚᱱᱟᱛᱮ ᱟᱹᱰᱤ ᱞᱟᱜᱮ ᱠᱚ ᱥᱟᱵᱚᱜ ᱠᱟᱱ ᱛᱟᱦᱮᱸᱫ ᱾
ᱜᱮᱭᱟᱭ ᱥᱟᱭ ᱥᱮᱨᱢᱟ ᱨᱮ ᱢᱚᱨᱤᱥᱚᱥ ᱨᱤᱱ ᱦᱚᱲ ᱮᱞ ᱫᱚ ᱕᱐ ᱠᱷᱚᱱ ᱵᱟᱹᱲᱛᱤ ᱵᱟᱝ ᱠᱚ ᱛᱟᱦᱮᱸ ᱠᱟᱱᱟ, ᱛᱚᱵᱮ ᱩᱱᱠᱩ ᱥᱟᱶ ᱠᱚ ᱦᱮᱡ ᱞᱮᱱ ᱥᱩᱠᱨᱤ, ᱥᱮᱛᱟ, ᱯᱩᱥᱤ, ᱜᱩᱰᱩ ᱟᱨ ᱜᱟᱹᱬᱤ ᱮᱢᱟᱱ ᱠᱚ ᱰᱳᱰᱳ ᱠᱚᱣᱟᱜ ᱟᱹᱰᱤ ᱡᱩᱨ ᱜᱮ ᱠᱚ ᱠᱷᱤᱛᱤ ᱞᱮᱫ ᱛᱟᱦᱮᱸᱫ ᱾ ᱰᱳᱰᱳ ᱠᱚ ᱞᱟᱹᱜᱤᱫ ᱧᱟᱢᱚᱜ ᱠᱟᱱ ᱡᱚᱢ ᱠᱚ ᱵᱟᱨᱦᱮ ᱠᱷᱚᱱ ᱦᱮᱡ ᱟᱠᱟᱱ ᱡᱤᱵᱽ ᱠᱚ ᱡᱚᱢ ᱠᱮᱫᱼᱟ ᱚᱱᱟ ᱥᱟᱶᱛᱮ ᱰᱳᱰᱳ ᱠᱚᱣᱟᱜ ᱛᱩᱠᱟᱹ ᱠᱚ ᱨᱟᱹᱯᱩᱫ ᱠᱮᱫᱼᱟ ᱾ ᱱᱚᱶᱟ ᱥᱟᱶᱛᱮ ᱢᱟᱹᱱᱢᱤ ᱠᱚ ᱚᱱᱟ ᱫᱤᱯ ᱨᱮᱱᱟᱜ ᱵᱤᱨ ᱠᱚ ᱢᱟᱜ ᱥᱟᱯᱷᱟ ᱠᱮᱫᱼᱟ ᱟᱨ ᱰᱳᱰᱳ ᱠᱚ ᱥᱮᱸᱫᱽᱨᱟ ᱠᱮᱫ ᱠᱚᱣᱟ ᱾ ᱱᱚᱶᱟ ᱠᱚ ᱠᱷᱟᱹᱛᱤᱨ ᱛᱮ ᱚᱠᱟ ᱠᱟᱲ ᱠᱷᱚᱱ ᱢᱚᱨᱤᱥᱚᱥ ᱨᱮ ᱵᱟᱧᱪᱟᱣ ᱟᱹᱜᱩᱣᱟᱠᱟᱱ ᱰᱳᱰᱳ ᱠᱚ ᱖᱐-᱗᱐ ᱥᱮᱨᱢᱟ ᱵᱷᱤᱛᱤᱨ ᱛᱮᱜᱮ ᱠᱚ ᱢᱮᱴᱟᱣ ᱩᱛᱟᱨᱮᱱᱟ ᱾
ᱛᱤᱢᱤᱱ ᱜᱟᱵ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ ᱢᱩᱪᱟᱹᱫ ᱫᱷᱟᱣ ᱡᱤᱣᱤᱫ ᱛᱮ ᱑᱖᱖᱒ ᱥᱟᱞᱮ ᱨᱮ ᱢᱚᱨᱤᱥᱚᱥ ᱥᱩᱨ ᱚᱢᱵᱚᱨ ᱫᱣᱤᱯᱚ ᱨᱮ ᱠᱚ ᱧᱮᱞ ᱞᱮᱫ ᱠᱚ ᱛᱟᱦᱮᱸᱫ ᱾ ᱟᱨ ᱛᱤᱢᱤᱱ ᱜᱟᱱ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ ᱑᱖᱘᱘ ᱥᱟᱞᱮ ᱨᱮ ᱢᱩᱪᱟᱹᱫ ᱫᱷᱟᱣ ᱯᱮᱭᱟ ᱰᱳᱰᱳ ᱠᱚ ᱧᱮᱞ ᱧᱟᱢ ᱞᱮᱱ ᱛᱟᱦᱮᱸᱫ ᱾
ᱰᱳᱰᱳ ᱠᱚᱣᱟᱣᱜ ᱢᱮᱴᱟᱣ ᱢᱟᱹᱱᱢᱤᱠᱚᱣᱟᱜ ᱱᱟᱶᱟ ᱡᱤᱭᱚᱱ ᱦᱚᱨᱟ ᱟᱨ ᱠᱟᱹᱢᱤ ᱦᱚᱨᱟ ᱛᱮ ᱵᱟᱹᱲᱛᱤ ᱵᱟᱰᱟᱭᱟᱱ ᱢᱮᱱᱫᱚ ᱯᱩᱭᱞᱩ ᱢᱮᱴᱟᱣ ᱟᱠᱟᱱ ᱡᱤᱭᱟᱹᱞᱤ ᱞᱮᱠᱟᱛᱮ ᱵᱟᱰᱟᱭᱚᱜᱼᱟᱭ ᱾
ᱵᱤᱫᱮᱥ ᱯᱟᱨᱚᱢ
ᱢᱤᱫ ᱦᱟᱦᱟᱲᱟᱦᱟᱱ ᱢᱮᱱᱫᱚ ᱠᱚᱢ ᱧᱮᱞᱚᱜ ᱠᱟᱱ ᱪᱮᱬᱮ ᱞᱮᱠᱟᱛᱮ ᱛᱤᱢᱤᱱ ᱜᱟᱱ ᱡᱤᱣᱤᱫ ᱰᱳᱰᱳ ᱫᱚ ᱭᱩᱨᱚᱯ ᱢᱮᱱᱫᱚ ᱵᱤᱫᱮᱥ ᱥᱮᱫ ᱠᱚ ᱤᱫᱤᱞᱮᱫ ᱠᱚ ᱨᱮᱱᱟᱜ ᱛᱤᱢᱤᱱ ᱜᱟᱱ ᱯᱚᱨᱢᱟᱬ ᱠᱚ ᱢᱮᱱᱜᱼᱟ ᱾ ᱯᱤᱴᱚᱨ ᱢᱩᱸᱰᱤ ᱧᱩᱛᱩᱢᱟᱱᱤᱡ ᱢᱤᱫ ᱤᱝᱨᱮᱡᱽ ᱵᱮᱯᱟᱨᱤ ᱥᱤᱧᱚᱛ ᱨᱮᱱᱟᱜ ᱥᱩᱨᱚᱴ ᱨᱮ ᱑᱒᱘ ᱠᱷᱚᱱ ᱑᱖᱓᱔ ᱡᱤᱥᱩᱢᱟᱹᱥᱤ ᱥᱮᱫ ᱨᱮ ᱵᱟᱨᱭᱟ ᱰᱳᱰᱳᱭ ᱧᱮᱞ ᱞᱮᱫ ᱠᱤᱱ ᱛᱟᱦᱮᱸᱫ ᱾ ᱦᱩᱭ ᱫᱟᱲᱮᱭᱟᱜᱼᱟ ᱱᱚᱶᱟ ᱠᱷᱚᱱ ᱢᱤᱫ ᱧᱮᱞ ᱠᱟᱛᱮ ᱩᱥᱛᱟᱫᱽ ᱢᱚᱥᱩᱨ (ᱡᱟᱦᱟᱸᱭ ᱫᱚ ᱢᱚᱜᱚᱞ ᱥᱚᱢᱨᱟᱴ ᱡᱟᱦᱟᱝᱜᱤᱨᱟᱜ ᱨᱟᱡᱽᱫᱚᱨᱵᱟᱨ ᱨᱤᱱᱤᱡ ᱪᱤᱛᱟᱹᱨ ᱵᱟᱰᱚᱦᱤᱭ ᱛᱟᱦᱮᱸᱠᱟᱱᱟ) ᱢᱤᱫ ᱨᱩᱝᱜᱤᱱ ᱪᱤᱛᱟᱹᱨᱻᱮ ᱛᱮᱭᱟᱨ ᱞᱮᱫᱼᱟ ᱾ ᱱᱚᱶᱟ ᱪᱤᱛᱟᱹᱨ ᱫᱚ ᱡᱤᱭᱟᱹᱞᱤ ᱥᱟᱬᱮᱥᱤᱭᱟᱹ ᱠᱚ ᱞᱟᱹᱜᱤᱫ ᱰᱳᱰᱳ ᱵᱟᱵᱚᱫᱽ ᱛᱮ ᱟᱹᱰᱤ ᱢᱟᱨᱟᱝ ᱡᱟᱭ ᱠᱟᱱᱟ ᱾ ᱑᱖᱔᱗ ᱥᱟᱞᱮ ᱨᱮ ᱢᱤᱫ ᱡᱤᱣᱤᱫ ᱰᱳᱰᱳ ᱡᱟᱯᱟᱱ ᱫᱤᱥᱚᱢ ᱨᱮᱱᱟᱜ ᱱᱟᱜᱟᱥᱟᱠᱤ ᱱᱟᱜᱟᱨ ᱛᱮ ᱠᱚ ᱯᱟᱨᱚᱢ ᱟᱠᱟᱫ ᱫᱮ ᱨᱮᱱᱟᱜ ᱱᱟᱜᱟᱢ ᱥᱟᱹᱠᱷᱤ ᱢᱮᱱᱟᱜᱼᱟ ᱾
ᱛᱷᱚᱠ:!ᱢᱩᱬ ᱛᱷᱚᱠ ᱛᱷᱚᱠ:ᱪᱮᱬᱮ
ᱥᱚᱢᱱᱟᱛᱷ ᱥᱟᱹᱨᱢᱟ
ᱢᱮᱡᱚᱨ ᱥᱚᱢᱱᱟᱛᱷ ᱥᱟ.ᱨᱢᱟ, ᱯᱤ. ᱵᱷᱤ. ᱥᱤ (ᱯᱚᱨᱚᱢ ᱣᱤᱨ ᱪᱚᱠᱨᱚ ᱡᱤᱛᱠᱟᱨᱤᱭᱟ) ᱫᱚ ᱥᱤᱧᱚᱛ ᱫᱤᱥᱚᱢᱤᱡ ᱟᱨᱢᱤ ᱟ.ᱯᱥᱟ.ᱨ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱯᱨᱩᱛᱷᱩᱢ ᱟᱨᱢᱤ ᱟ.ᱯᱥᱟᱨ ᱛᱟᱦᱮᱸ ᱠᱟᱱᱟᱭ ᱚᱠᱚᱭ ᱫᱚ ᱱᱚᱶᱟ ᱩᱯᱫᱷᱤ ᱮ ᱧᱟᱢ ᱞᱮᱜᱼᱟᱭ ᱾ ᱯᱚᱨᱚᱢ ᱣᱤᱨ ᱪᱚᱠᱨᱚ ᱫᱚ ᱢᱤᱞᱤᱴᱨᱤ ᱠᱚᱣᱟᱜ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱢᱢᱟᱱ ᱠᱟᱱᱟ ᱾
ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ‌ ᱞᱟ.ᱜᱤᱫ ᱱᱟᱱᱟ ᱯᱨᱚᱠᱟᱨᱼᱟᱜ ᱭᱩᱫᱷᱚ ᱨᱮ ᱠᱚ ᱥᱮᱞᱮᱫ ᱞᱟ.ᱫᱮᱭᱟ ᱾ ᱩᱱᱤ ᱫᱚ ᱷᱟᱭᱫᱨᱟᱵᱟᱫ ᱨᱮᱭᱟᱜ ᱘ ᱱᱚ. ᱵᱮᱴᱟᱞᱤᱭᱚᱱ ᱨᱮ ᱠᱚ ᱥᱮᱞᱮᱫ ᱞᱮᱫᱮᱭᱟ ᱾ ᱟᱨᱦᱚᱸ ᱩᱱᱤ ᱫᱚ ᱡᱟᱜᱮᱛ ᱥᱟᱨᱟ ᱞᱟᱲᱦᱟᱭ ᱒ ᱨᱮ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾
ᱟᱡ ᱫᱚ ᱟᱡᱟᱜ ᱯᱚᱨᱤᱣᱟᱨ ᱠᱚ ᱵᱟᱝ ᱠᱷᱟᱹᱛᱤᱨ ᱠᱟᱛᱮ ᱟᱡ ᱫᱚ ᱢᱟᱰᱟᱝ ᱟᱡᱟᱜ ᱫᱤᱥᱚᱱ ᱮ ᱠᱷᱟᱹᱛᱤᱨᱟᱫᱟᱭ ᱾ ᱱᱚᱵᱷᱮᱢᱵᱚᱨ ᱑᱙᱔᱗ ᱨᱮ ᱟᱡ ᱟᱡᱟᱜ ᱫᱤᱥᱚᱢ ᱞᱟᱹᱜᱤᱫ ᱛᱮ ᱥᱚᱦᱤᱫ ᱮᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱫᱚᱨᱭᱟ ᱫᱟᱜ ᱠᱷᱚᱱ ᱧᱩ ᱫᱟᱜ ᱵᱮᱱᱟᱣᱼᱮᱫ ᱫᱮᱥ ᱠᱚ
ᱱᱚᱣᱟ ᱡᱮᱜᱮᱛ ᱨᱮ ᱑᱕,000 ᱠᱷᱚᱱ ᱒0,000 ᱜᱟᱱ ᱫᱚᱨᱭᱟ ᱫᱟᱜ ᱠᱷᱚᱱ ᱧᱩ ᱫᱟᱜ ᱵᱮᱱᱟᱣ ᱠᱟᱨᱠᱷᱟᱱᱟ ᱠᱚ ᱢᱮᱱᱟᱜ ᱥᱟ.ᱨᱤ ᱭᱟ ᱾ ᱱᱩᱠᱩ ᱫᱚ ᱵᱤᱥᱛᱤ ᱨᱮ ᱒,000 m3/day ᱫᱟᱜ ᱠᱚ ᱵᱮᱱᱟᱣ ᱭᱮᱫᱟ ᱾
ᱟᱨᱩᱵᱟ
ᱟᱨᱩᱵᱟ ᱟᱭᱤᱥᱞᱟᱸᱰ ᱨᱮ ᱫᱚ ᱡᱮᱜᱮᱛ ᱨᱮ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱧᱩ ᱫᱟᱜ ᱵᱮᱱᱟᱣ ᱠᱟᱨᱠᱷᱟᱱᱟ ᱠᱚ ᱛᱮᱭᱟᱨ ᱟᱠᱟᱫᱟ ᱾ ᱱᱚᱣᱟ ᱨᱮᱱᱟᱝ ᱢᱤᱫ ᱫᱤᱱᱟᱜ ᱠᱟᱯᱟᱥᱤᱴᱤ ᱫᱚ ᱑᱑ᱹ᱑ ᱢᱤᱞᱤᱭᱚᱱ ᱭ.ᱥ. ᱜᱽᱭᱟᱞᱳᱱ ᱾
ᱚᱥᱴᱨᱮᱞᱤᱭᱟ
ᱚᱥᱴᱨᱮᱞᱤᱭᱟ ᱨᱮᱱᱟᱝ ᱥᱤᱻᱣᱟᱴᱚᱨ ᱨᱤᱵᱷᱚᱨᱥ ᱳᱥᱢᱳᱥᱤᱥ ᱯᱞᱟᱸᱴ(seawater reverse osmosis plants) (SWRO) ᱜᱮ ᱢᱟᱨᱟᱝ ᱢᱟᱨᱟᱝ ᱵᱟᱡᱟᱨ ᱠᱚᱨᱮ ᱫᱟᱜ ᱡᱚᱜᱟᱣ ᱭᱮᱫᱟ ᱾ ᱡᱮᱢᱚᱱ ᱟᱰᱤᱞᱮᱰ,ᱢᱮᱞᱵᱳᱨᱱ,ᱥᱤᱰᱱᱤ,ᱯᱚᱨᱛᱷ ᱟᱨ ᱜᱤᱞᱰ ᱠᱳᱥᱴ ᱮᱢᱟᱱ ᱠᱚ ᱾
ᱵᱮᱦᱨᱤᱱ
ᱵᱮᱦᱨᱤᱱ ᱨᱮᱭᱟᱜ ᱚᱞ ᱦᱤᱫ ᱰᱤᱥᱴᱤᱞᱮᱥᱚᱱ ᱯᱞᱟᱱᱴ ᱫᱚ ᱒᱐᱐᱐ ᱨᱮ ᱢᱩᱦᱟᱨᱚᱠ ᱨᱮ ᱵᱮᱱᱟᱣ ᱢᱩᱪᱟ.ᱫ ᱞᱮᱱᱟ ᱾ ᱡᱟᱦᱟᱸ ᱫᱚ ᱢᱤᱫ ᱫᱤᱱ ᱨᱮ 272760 m3 ᱫᱟᱜ ᱵᱮᱱᱟᱣ ᱭᱮᱫᱟ ᱾
ᱥᱟᱭᱯᱨᱚᱥ
ᱥᱟᱭᱯᱨᱚᱥ ᱨᱮᱭᱟᱜ ᱧᱩ ᱫᱟᱜ ᱵᱮᱱᱟᱣ ᱠᱟᱨᱠᱷᱟᱱᱟ ᱫᱚ ᱞᱟᱨᱱᱟᱠᱟ ᱨᱮᱠᱚ ᱵᱮᱱᱟᱣ ᱟᱠᱟᱫᱟ ᱾ ᱰᱷᱮᱠᱮᱞᱤᱭᱟ ᱧᱩ ᱫᱟᱜ ᱵᱮᱱᱟᱣ ᱠᱟᱨᱠᱷᱟᱱᱟ ᱨᱮ ᱫᱚ ᱨᱤᱵᱷᱚᱨᱥ ᱳᱥᱢᱳᱥᱤᱥ ᱥᱤᱥᱴᱚᱢ ᱵᱮᱵᱷᱟᱨᱚᱜ ᱠᱟᱱᱟ ᱾
ᱡᱚᱨᱢᱟᱱᱤ
ᱦᱮᱞᱜᱳᱞᱟᱱᱰ ᱟᱭᱤᱥᱞᱟᱱᱰ ᱨᱮᱭᱟᱜ ᱫᱟᱜ ᱫᱚ ᱨᱤᱵᱷᱚᱨᱥ ᱳᱥᱢᱳᱥᱤᱥ ᱰᱤᱥᱟᱞᱤᱱᱮᱥᱚᱱ ᱯᱞᱟᱱᱴ ᱛᱮ ᱜᱚᱴᱟ ᱫᱟᱜ ᱠᱚ ᱮᱢᱻᱪᱟᱞ ᱭᱮᱫᱟ ᱾
ᱜᱤᱵᱨᱟᱞᱴᱟᱨ
ᱜᱤᱵᱨᱟᱞᱴᱟᱨ ᱨᱮ ᱧᱩ ᱫᱟᱜ ᱫᱚ ᱨᱤᱵᱷᱚᱨᱥ ᱳᱥᱢᱳᱥᱤᱥ ᱟᱨ ᱢᱚᱞᱴᱤ ᱥᱴᱮᱡ ᱯᱷᱞᱟᱥ ᱰᱤᱥᱟᱞᱤᱱᱮᱥᱚᱱ ᱯᱞᱟᱱᱴ ᱛᱮ ᱠᱚ ᱦᱟ.ᱴᱤᱧ ᱭᱮᱫᱟ ᱾ ᱚᱱᱰᱮ ᱫᱚ ᱯᱷᱚᱨᱣᱟᱰ ᱳᱥᱢᱳᱥᱤᱥ ᱰᱤᱥᱟᱞᱤᱱᱮᱥᱚᱱ ᱯᱞᱟᱱᱴ ᱦᱚᱸ ᱠᱚ ᱪᱟ.ᱞᱩ ᱟᱠᱟᱫᱟ ᱾
ᱵᱷᱟᱨᱚᱛ
ᱵᱷᱟᱨᱚᱛ ᱨᱮᱭᱟᱜ ᱫᱚᱥᱟᱨ ᱨᱮ ᱫᱚ ᱱᱤᱢᱮᱞᱤ, ᱪᱮᱱᱱᱟᱭ ᱨᱮ ᱢᱮᱱᱟᱜ-ᱟ ᱾ ᱒᱐᱑᱓ ᱨᱮ ᱱᱟᱣᱟ ᱠᱟᱨᱠᱷᱟᱱᱟ ᱫᱚ ᱢᱤᱫ ᱫᱤᱱ ᱨᱮ ᱑᱐᱐ ᱢᱤᱞᱤᱭᱚᱱ ᱧᱩ ᱫᱟᱜ ᱵᱮᱱᱟᱣ ᱠᱟᱯᱟᱥᱤᱴᱤ ᱛᱟᱦᱮᱸᱠᱟᱱ ᱛᱟᱭᱟ ᱾
ᱰᱷᱟᱠᱟ
ᱰᱷᱟᱠᱟ (en.Dhaka)(ᱤᱝᱨᱟᱡᱤ ᱛᱮ Dhaka) ᱫᱚ ᱥᱮᱫᱟᱭ Dacca ᱵᱟᱱᱟᱱ ᱦᱚᱸ ᱠᱚ ᱚᱞᱮᱜ ᱛᱟᱦᱮᱱᱟ᱾ ᱱᱚᱶᱟ ᱫᱚ ᱵᱟᱝᱞᱟᱫᱮᱥ (ᱵᱟᱝᱞᱟᱫᱤᱥᱟᱹᱢ) ᱨᱮᱱᱟᱜ ᱨᱟᱡᱽᱫᱷᱟᱹᱱᱤ ᱠᱟᱱᱟ᱾ ᱰᱷᱟᱠᱟ ᱫᱚ ᱢᱮᱜᱟᱥᱤᱴᱤ ᱠᱟᱱᱟ ᱚᱱᱟ ᱥᱟᱶ ᱫᱟᱠᱷᱤᱱ ᱮᱥᱤᱭᱟ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱦᱚᱸ ᱠᱟᱱᱟ᱾ ᱱᱤᱭᱟᱹ ᱥᱚᱦᱚᱨ ᱫᱚ ᱵᱩᱲᱤᱜᱚᱝᱜᱟ ᱧᱤᱛᱩᱢᱟᱱ ᱜᱟᱰᱟ ᱟᱲᱮᱨᱮ ᱢᱮᱱᱟᱜᱼᱟ᱾ᱰᱷᱟᱠᱟ ᱥᱚᱦᱚᱨ ᱨᱮ ᱫᱚ ᱑ ᱥᱟᱥᱟᱥᱟᱭ ᱕᱐ ᱥᱟᱥᱟᱭ(᱑᱕᱐᱐᱐᱐᱐᱐) ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱰᱷᱟᱠᱟ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱙(ᱟᱨᱮ) ᱦᱚᱲ ᱛᱮ ᱜᱟᱫᱮᱞ ᱥᱚᱦᱚᱨ ᱠᱟᱱᱟ᱾ᱰᱷᱟᱠᱟ ᱥᱦᱚᱨ ᱫᱚ ‘ᱢᱚᱥᱡᱤᱫᱽ ᱨᱮᱱᱟᱜ ᱥᱚᱦᱚᱨ’ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ᱾ ᱱᱚᱸᱰᱮ ᱫᱷᱟᱹᱨᱛᱤ ᱨᱮᱱᱟᱜ ᱥᱚᱨᱮᱥᱟᱱ ᱢᱚᱥᱚᱞᱤᱱ ᱠᱤᱪᱨᱤᱡ ᱛᱮᱭᱟᱨᱚᱜ ᱠᱟᱱ ᱛᱟᱦᱮᱱᱟ᱾ ᱰᱷᱟᱠᱟ ᱫᱚ ‘ᱨᱤᱠᱥᱟᱹ ᱨᱮᱱᱟᱜ ᱥᱚᱦᱚᱨ’ ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ᱾ ᱱᱚᱸᱰᱮ ᱫᱤᱱᱟᱹᱢ ᱔᱐᱐,᱐᱐᱐ ᱠᱷᱚᱱ ᱔᱕᱐,᱐᱐᱐ ᱜᱟᱱ ᱨᱤᱠᱥᱟᱹ ᱪᱟᱞᱟᱜᱼᱟ᱾ ᱱᱟᱦᱟᱜ ᱫᱚ ᱫᱚᱠᱠᱷᱤᱱ ᱮᱥᱤᱭᱟ ᱨᱟᱱᱜ ᱞᱟᱠᱪᱟᱨ, ᱥᱤᱠᱷᱱᱟᱹᱛᱷ ᱟᱨ ᱵᱮᱯᱟᱨᱤ ᱨᱮᱱᱟᱜ ᱥᱚᱦᱚᱨ ᱦᱚᱸ ᱠᱟᱱᱟ᱾
ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱥᱚᱝᱵᱤᱫᱷᱟᱱ ᱨᱮ ᱕(ᱚ) ᱚᱱᱩᱪᱷᱮᱫᱽ ᱞᱮᱠᱟᱛᱮ ᱰᱷᱟᱠᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱫᱷᱟᱹᱱᱤ ᱠᱟᱱᱟ᱾ ᱱᱟᱦᱟᱜ ᱰᱷᱟᱠᱟ ᱫᱚ ᱵᱟᱝᱞᱟᱫᱤᱥᱟᱹᱢ ᱨᱮᱱᱜ ᱨᱟᱡᱽᱟᱹᱨᱤ, ᱞᱟᱠᱪᱟᱨ ᱟᱨ ᱠᱟᱹᱣᱰᱤᱟᱹᱨᱤ ᱥᱮᱡ ᱞᱮᱠᱟᱛᱮ ᱛᱟᱞᱟᱢᱟᱞᱟᱨᱮ ᱢᱮᱱᱟᱜᱼᱟ᱾ ᱰᱷᱟᱠᱟ ᱥᱚᱦᱚᱨ ᱨᱮ ᱧᱮᱞ ᱡᱚᱝ ᱞᱮᱠᱟᱱ ᱟᱭᱢᱟ ᱡᱟᱜᱟ ᱢᱮᱱᱟᱜᱼᱟ ᱡᱮᱹᱞᱮᱠᱟ ᱡᱟᱛᱤᱭᱚ ᱥᱚᱝᱥᱚᱫᱽ, ᱰᱷᱟᱠᱟ ᱵᱤᱥᱥᱚᱵᱤᱫᱫᱟᱞᱚᱭ, ᱢᱩᱠᱛᱤᱡᱩᱫᱫᱷᱚ ᱡᱟᱫᱩᱜᱷᱚᱨ, ᱞᱟᱞᱵᱟᱜᱽ ᱨᱮᱱᱟᱜ ᱠᱮᱞᱞᱟ ᱮᱢᱟᱱᱛᱮᱜ᱾ [[ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ]]
ᱱᱮᱭᱯᱷᱤᱭᱩ ᱨᱤᱭᱚ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱨᱤᱭᱚ ᱫᱚ ᱠᱚᱦᱤᱢᱟ ᱦᱚᱱᱚᱛ ᱨᱮᱱᱟᱜ ᱛᱟᱣᱯᱷᱮᱢᱟ ᱟᱹᱛᱩ ᱨᱮᱱ ᱜᱟᱣᱦᱚᱞᱤ ᱨᱤᱭᱚ ᱨᱮᱱ ᱦᱚᱯᱚᱱᱮ ᱛᱟᱦᱮ ᱠᱟᱱᱟ ᱟᱨ ᱟᱜᱟᱢᱤ ᱱᱟᱜᱟ ᱜᱟᱛᱟᱠ ᱨᱮᱱᱮ ᱠᱟᱱᱟᱭ| ᱩᱱᱤ ᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱠᱚᱦᱤᱢᱟ ᱨᱮᱭᱟᱜ ᱵᱟᱯᱛᱤᱥ ᱤᱝᱜᱽᱞᱤᱥ ᱥᱠᱩᱞ ᱠᱷᱚᱱᱮ ᱷᱟᱛᱟᱣ ᱞᱮᱰᱟ ᱟᱨ ᱥᱟᱭᱱᱤᱠ ᱥᱠᱩᱞ, ᱯᱩᱨᱩᱞᱤᱭᱟ, ᱣᱮᱥᱴ ᱵᱮᱝᱜᱚᱞ ᱠᱷᱚᱱ| ᱩᱱᱤ ᱫᱚ ᱫᱟᱨᱡᱤᱞᱤᱝ ᱨᱮᱱᱟᱜ ᱥᱮᱱᱴ ᱡᱚᱥᱮᱯ ᱠᱚᱞᱮᱡᱽ ᱨᱮᱭᱮ ᱵᱦᱩᱨᱛᱤ ᱞᱮᱱᱟ ᱟᱨ ᱛᱟᱭᱱᱚᱢ ᱛᱮ ᱠᱚᱦᱤᱢᱟ ᱟᱨᱴᱥ ᱠᱚᱞᱮᱡᱽ ᱠᱷᱚᱱ ᱜᱽᱨᱮᱡᱩᱣᱮᱴ ᱞᱮᱱᱟᱭ|
ᱩᱱᱤ ᱫᱚ ᱥᱠᱩᱞ ᱠᱚᱞᱮᱡᱽ ᱨᱮᱱᱟᱜ ᱫᱤᱱ ᱠᱚ ᱨᱮ ᱠᱷᱚᱱ ᱜᱮ ᱮᱠᱴᱤᱵᱷ ᱯᱟᱹᱴᱷᱩᱣᱟᱹ ᱟᱭᱩᱨᱤᱭᱟᱹᱭ ᱛᱟᱸᱦᱮᱸ ᱠᱟᱱᱟ, ᱨᱤᱭᱚ ᱫᱚ ᱟᱡᱟᱜ ᱡᱩᱣᱟᱹᱱ ᱚᱠᱛᱮ ᱨᱮ ᱨᱟᱡᱟᱨᱤ ᱨᱮᱭᱮ ᱵᱚᱞᱚ ᱞᱮᱱᱟ|ᱩᱱᱤ ᱫᱚ ᱱᱟᱜᱟᱞᱮᱱᱰ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱦᱩᱭᱩᱜ ᱢᱟᱲᱟᱝ ᱟᱹᱰᱤ ᱟᱭᱢᱟ ᱥᱟᱶᱛᱟ ᱟᱨᱤ ᱜᱟᱶᱛᱟ ᱨᱮᱱ ᱵᱚᱦᱚᱜ-ᱮ ᱛᱟᱸᱦᱮᱸ ᱠᱟᱱᱟ|ᱩᱱᱤ ᱫᱚ ᱠᱚᱦᱤᱢᱟ ᱦᱚᱱᱚᱛ ᱨᱮ  United Democratic Front (UDF) ᱨᱮᱱ ᱯᱟᱨᱥᱮᱛ ᱦᱚᱸᱭ ᱛᱟᱸᱦᱮᱸ ᱠᱟᱱᱟ, ᱑᱙᱗᱔ ᱥᱮᱨᱢᱟ ᱨᱮᱭᱟᱜ ᱡᱩᱣᱟᱹᱱ ᱰᱟᱹᱨ ᱨᱮ| ᱩᱱᱤ ᱫᱚ ᱟᱨᱦᱚᱸ ᱑᱙᱘᱔ ᱥᱮᱨᱢᱟ ᱠᱚᱭᱮᱸ ᱟᱜᱟᱢᱤ ᱮᱨᱤᱭᱟ ᱨᱮᱱ ᱪᱮᱭᱟᱨᱢᱮᱱ ᱦᱚᱸ ᱴᱟᱸᱦᱮᱸ ᱠᱟᱱᱟ|
ᱨᱟᱡᱟᱨᱤ ᱡᱤᱭᱚᱱ
ᱨᱟᱡᱟᱨᱤ ᱨᱮ ᱵᱚᱞᱚ ᱛᱚᱨᱟ ᱜᱮ, ᱱᱮᱭᱯᱷᱤᱭᱩ ᱨᱤᱭᱚ ᱫᱚ ᱯᱟᱹᱦᱤᱞᱮ ᱵᱟᱪᱷᱟᱣ ᱚᱪᱚᱭᱮᱱᱟ, ᱱᱟᱜᱟᱞᱮᱱᱰ ᱵᱤᱫᱷᱟᱱ ᱥᱚᱵᱷᱟ ᱨᱮ, ᱠᱚᱝᱜᱽᱨᱮᱥ ᱠᱮᱱᱰᱤᱰᱮᱴ ᱞᱮᱠᱟ ᱛᱮ, ᱠᱚᱸᱭᱮᱸ ᱟᱜᱟᱢᱤ-᱒ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ, ᱮᱭᱟᱭᱟᱱᱟᱜ ᱥᱟᱫᱷᱟᱨᱚᱱ ᱵᱟᱪᱷᱱᱟᱣ ᱑᱙᱘᱙ ᱥᱮᱨᱢᱟ ᱨᱮ| ᱩᱱᱤ ᱫᱚ ᱠᱷᱤᱞᱚᱚᱱᱰ ᱟᱨ ᱥᱠᱩᱞ ᱥᱮᱪᱮᱫ ᱢᱚᱱᱛᱨᱤ ᱞᱮᱠᱟ ᱛᱮᱭᱮ ᱚᱡᱚᱜ ᱵᱟᱦᱟᱞ ᱚᱪᱚᱭᱮᱱᱟ, ᱤᱱᱟᱹ ᱛᱟᱭᱚᱢ ᱞᱟᱯᱷᱟᱝ ᱟᱨ ᱴᱮᱠᱱᱤᱠᱮᱞ ᱥᱮᱪᱮᱫ ᱟᱨ ᱦᱩᱱᱟᱹᱨ ᱟᱨ ᱞᱟᱭ-ᱞᱟᱠᱪᱟᱨ ᱨᱮᱭᱟᱜ ᱫᱟᱭᱤᱠ ᱦᱚᱸ ᱠᱚ ᱪᱟᱞ ᱟᱫᱮ ᱛᱟᱸᱦᱮᱸᱱᱟ| ᱚᱱᱟ ᱵᱮᱜᱚᱨ ᱟᱨᱦᱚᱸ ᱱᱟᱜᱟᱞᱮᱱᱰ ᱵᱤᱨᱤᱛ ᱩᱛᱱᱟᱹᱣ ᱜᱚᱯᱚᱲᱚ ᱜᱟᱶᱛᱟ ᱨᱮᱱ ᱥᱩᱛᱨᱮᱛ ᱦᱯᱸᱭ ᱛᱟᱸᱦᱮᱸ ᱠᱟᱱᱟ,ᱱᱟᱜᱟᱞᱮᱱᱰ ᱠᱷᱟᱫᱤ ᱟᱨ ᱟᱹᱛᱩ ᱵᱤᱨᱤᱛ ᱵᱚᱨᱰ ᱟᱨ ᱰᱮᱵᱚᱞᱚᱵᱽ ᱮᱛᱷᱚᱨᱤᱴᱤ ᱨᱮᱱ ᱨᱮᱱ ᱥᱩᱛᱨᱮᱛ ᱦᱚᱸᱭ ᱛᱟᱸᱦᱮᱸ ᱠᱟᱱᱟ| ᱨᱤᱭᱚ ᱫᱚ ᱟᱨᱦᱚᱸ ᱑᱙᱙᱓ ᱥᱮᱨᱢᱟ ᱨᱮ ᱤᱱᱟᱹ ᱴᱚᱴᱷᱟ ᱠᱷᱚᱱ ᱜᱮ ᱛᱤᱝᱜᱩ ᱠᱟᱛᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱠᱟᱹᱢᱤ ᱟᱨ ᱚᱲᱟᱜ ᱢᱚᱱᱛᱨᱤ ᱠᱚ ᱵᱟᱦᱟᱞ ᱞᱮᱫᱮᱭᱟ| ᱥᱤᱧᱚᱛ ᱡᱟᱹᱡᱟᱹᱛᱨᱤᱭᱟᱹ ᱠᱚᱝᱜᱽᱨᱮᱥ ᱨᱮᱱ ᱨᱟᱹᱥᱤᱭᱟᱹ ᱦᱤᱥᱟᱹᱵᱽ ᱛᱮ, ᱨᱤᱭᱚ ᱫᱚ ᱮᱥᱹᱥᱤᱹ ᱥᱟᱢᱤᱨ ᱟᱜ ᱟᱹᱭᱩᱨ ᱨᱮ ᱑᱙᱙᱘ ᱥᱮᱨᱢᱟ ᱠᱷᱚᱱ ᱒᱐᱐᱒ ᱥᱮᱨᱢᱟ ᱦᱟᱹᱵᱤᱡ ᱚᱲᱟᱜ ᱢᱚᱱᱛᱨᱤ ᱭᱮ ᱛᱟᱦᱮᱸ ᱠᱟᱱᱟ|
ᱟᱸᱡᱮᱞᱤ ᱵᱟᱭᱟᱱᱤ
ᱟᱸᱡᱮᱞᱤ ᱵᱟᱭᱟᱱᱤ (ᱡᱟᱱᱟᱢ ᱑᱘ ᱥᱮᱯᱴᱮᱢᱵᱚᱨ, ᱑᱙᱗᱗) ᱢᱤᱫᱴᱟᱝ ᱯᱷᱤᱞᱤᱯᱤᱱᱟ ᱮᱠᱴᱨᱮᱥ ᱯᱟᱯᱟᱴᱤᱭᱟ ᱠᱟᱱᱟᱭ᱾ ᱩᱱᱤ ᱯᱷᱤᱞᱤᱯᱤᱱᱟ ᱟᱨᱴ-ᱦᱟᱣᱩᱥ ᱟᱨ ᱯᱷᱩᱨᱜᱟᱹᱞ ᱯᱷᱤᱞᱢ ᱥᱤᱱᱮᱢᱟ ᱠᱚᱨᱮ ᱠᱟᱹᱢᱤ ᱠᱚᱨᱟᱣ ᱞᱟᱹᱜᱤᱫ ᱛᱮ ᱡᱚᱛᱚ ᱠᱷᱚᱱ ᱥᱚᱨᱚᱥ ᱩᱯᱨᱩᱢ ᱛᱟᱭ ᱫᱚᱦᱚ ᱟᱠᱟᱫᱟ, ᱵᱤᱥᱮᱥ ᱨᱩᱯ ᱛᱮ ᱞᱚᱣ ᱰᱤᱭᱟᱡᱽ ᱨᱮᱱᱟᱜ ᱢᱮᱞᱟᱝᱪᱚᱞᱤᱭᱟ (᱒᱐᱐᱘) ᱟᱨ ᱱᱚᱨᱴ, ᱫᱤ ᱤᱱᱰ ᱳᱯᱷ ᱦᱤᱥᱴᱨᱤ (᱒᱐᱑᱓) ᱡᱟᱦᱟᱸ ᱞᱟᱹᱜᱤᱫ ᱩᱱᱤᱫᱚ ᱡᱚᱛᱚ ᱠᱷᱚᱱᱟᱜ ᱥᱚᱨᱮᱥ ᱮᱠᱴᱨᱮᱥ ᱞᱟᱹᱜᱤᱫ ᱛᱮ ᱥᱮᱨᱢᱟ ᱒᱐᱑᱔ ᱨᱮᱱᱟᱜ ᱜᱟᱣᱟᱫ ᱩᱨᱤᱭᱟᱱ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱦᱟᱢᱮᱴ ᱞᱮᱫ ᱛᱟᱦᱮᱱᱟ᱾ ᱩᱱᱤ ᱮᱸᱛᱷᱱᱤ ᱪᱮᱱ ᱦᱚᱛᱮᱛᱮ ᱠᱮᱢᱮᱨᱟ ᱰᱤ ᱟᱨ ᱥᱤᱸᱜᱥᱯᱩᱨ ᱨᱤᱱᱤᱡ ᱯᱷᱤᱞ ᱤᱞᱞᱚ ᱤᱞᱞᱚ ᱥᱮᱨᱢᱟ (᱒᱐᱑᱔) ᱨᱮᱦᱚᱸ ᱧᱮᱞ ᱧᱟᱢ ᱞᱮᱱᱟ᱾
ᱢᱤᱥᱤᱝ ᱯᱟᱹᱨᱥᱤ
ᱢᱤᱥᱤᱝ ᱯᱟᱹᱨᱥᱤ ᱫᱚ ᱪᱤᱱᱟ ᱛᱤᱵᱮᱛ ᱢᱟᱨᱟᱝ ᱯᱟᱹᱨᱥᱤ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ|ᱢᱤᱥᱤᱝ ᱥᱮ ᱢᱤᱨᱤ ᱡᱟᱹᱛᱤ ᱨᱮᱱ ᱦᱚᱲ ᱠᱚ ᱱᱤᱭᱹ ᱯᱟᱹᱨᱥᱤ ᱫᱚ ᱠᱚ ᱞᱟᱲᱪᱟᱲ ᱮᱫᱟ|ᱢᱤᱥᱤᱝ ᱯᱟᱹᱨᱥᱤ ᱟᱢᱫᱟᱡᱽ ᱢᱚᱬᱮ ᱞᱟᱠᱷ ᱦᱚᱲ ᱠᱚ ᱨᱚᱲ ᱮᱫᱟ| ᱱᱩᱠᱩ ᱢᱤᱥᱤᱝ ᱯᱟᱹᱨᱥᱤ ᱨᱚᱨᱚᱲ ᱦᱚᱲ ᱫᱚ ᱟᱥᱚᱠᱟᱭ ᱛᱮ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱞᱚᱠᱷᱤᱢ ᱯᱩᱨ ᱦᱚᱱᱚᱛ, ᱥᱚᱬᱤᱛᱯᱩᱨ ᱦᱚᱱᱚᱛ, ᱫᱷᱮᱢᱟᱡᱤ ᱦᱚᱱᱚᱛ, ᱰᱤᱵᱽᱨᱩᱜᱚᱲ ᱦᱚᱱᱚᱛ, ᱥᱤᱵᱽ ᱥᱟᱜᱚᱨ ᱦᱚᱱᱚᱛ, ᱡᱚᱨᱦᱟᱴ ᱦᱚᱱᱚᱛ, ᱜᱚᱞᱟᱜᱷᱟᱴ ᱡᱤᱞᱟ. ᱟᱨ ᱛᱤᱱᱤᱥᱩᱠᱤᱭᱟ ᱦᱚᱱᱚᱛ ᱮᱢᱟᱱ ᱦᱚᱱᱚᱛ ᱠᱚ ᱨᱮ ᱥᱟᱝᱜᱮ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ|ᱢᱤᱥᱤᱝ ᱟᱜᱟᱢ ᱠᱮᱵᱟᱝ ᱫᱚ ᱢᱤᱥᱤᱝ ᱯᱟᱹᱨᱥᱤ ᱨᱮᱭᱟᱥ ᱥᱮᱬᱟ ᱥᱟᱶᱛᱟ ᱠᱟᱱᱟ|
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱥᱤ
ᱵᱮᱞᱞᱟᱨᱤ ᱦᱚᱱᱚᱛ
ᱵᱮᱞᱞᱟᱨᱤ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱦᱟᱭᱫᱽᱨᱟᱵᱟᱫᱽᱼᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ, ᱛᱤᱥ ᱫᱷᱟᱹᱨᱤᱡ ᱵᱤᱡᱚᱭᱱᱚᱜᱚᱨ ᱦᱚᱱᱚᱛ ᱫᱚ ᱒᱐᱒᱐ ᱥᱟᱞ ᱨᱮ ᱵᱮᱞᱞᱟᱨᱤ ᱦᱚᱱᱚᱛ ᱠᱷᱚᱱ ᱵᱷᱮᱡᱟᱨ ᱞᱮᱱ ᱛᱟᱦᱮᱸᱫ ᱾
ᱱᱟᱜᱟᱢ
ᱢᱟᱲᱟᱝ ᱫᱚ ᱵᱮᱞᱞᱟᱨᱤ ᱦᱚᱱᱚᱛ ᱫᱚ ᱢᱟᱫᱽᱨᱟᱥ ᱯᱨᱮᱥᱤᱰᱮᱱᱥᱤ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱛᱟᱭᱚᱢ, ᱛᱤᱥ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱫᱚ ᱯᱟᱹᱨᱥᱤ ᱞᱮᱠᱟᱛᱮ ᱟᱨᱦᱚᱸ ᱦᱟᱴᱤᱧ ᱮᱱᱟ, ᱵᱮᱞᱞᱟᱨᱤ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱦᱟᱭᱫᱽᱨᱟᱵᱟᱫᱽᱼᱠᱚᱨᱱᱟᱴᱚᱠ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱛᱮᱭᱟᱨ ᱮᱱᱟ, ᱑᱘᱘᱒ ᱥᱟᱞ ᱨᱮ ᱚᱱᱚᱱᱛᱚᱯᱩᱨ ᱦᱚᱱᱚᱛ ᱫᱚ ᱵᱮᱞᱞᱟᱨᱤ ᱦᱚᱱᱚᱛ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱟᱨ ᱒᱐᱒᱐ ᱥᱟᱞ ᱨᱮ ᱵᱤᱡᱚᱭᱱᱚᱜᱚᱨ ᱦᱚᱱᱚᱛ ᱫᱚ ᱵᱮᱞᱞᱟᱨᱤ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾
ᱚᱛᱱᱚᱜ
ᱵᱮᱞᱞᱟᱨᱤ ᱦᱚᱱᱚᱛ ᱫᱚ ᱮᱛᱚᱢᱼᱯᱟᱪᱮ ᱠᱷᱚᱱ ᱠᱚᱧᱮᱼᱥᱟᱢᱟᱝ ᱫᱷᱟᱹᱨᱤᱡ ᱯᱟᱥᱱᱟᱣ ᱟᱠᱟᱱᱟ ᱟᱨ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱑᱕° ᱓᱐' ᱟᱨ ᱑᱕° ᱕᱐' ᱠᱚᱧᱮ ᱞᱟᱴᱤᱪᱩᱰ ᱟᱨ ᱗᱕° ᱔᱐' ᱟᱨ ᱗᱗° ᱑᱑' ᱥᱟᱢᱟᱝ ᱞᱚᱝᱜᱤᱪᱩᱰ ᱠᱟᱱᱟ ᱾ ᱚᱛᱱᱚᱜ ᱴᱚᱴᱷᱟ ᱫᱚ ᱘᱔᱔᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱱᱚᱣᱟ ᱦᱚᱱᱚᱛ ᱠᱚᱧᱮ ᱨᱮ ᱨᱟᱭᱪᱩᱨ ᱦᱚᱱᱚᱛ, ᱯᱟᱪᱮ ᱨᱮ ᱠᱚᱯᱯᱟᱞ ᱦᱚᱱᱚᱛ, ᱵᱤᱡᱚᱭᱱᱚᱜᱚᱨ ᱦᱚᱱᱚᱛ, ᱮᱛᱚᱢ ᱨᱮ ᱪᱤᱛᱨᱚᱫᱩᱨᱜᱽ ᱦᱚᱱᱚᱛ ᱟᱨ ᱫᱟᱣᱚᱬᱜᱮᱨᱮ ᱦᱚᱱᱚᱛ ᱟᱨ ᱥᱟᱢᱟᱝ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱚᱱᱚᱱᱛᱚᱯᱩᱨ ᱦᱚᱱᱚᱛ ᱟᱨ ᱠᱩᱨᱱᱩᱞ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱮᱞᱞᱟᱨᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱔᱕᱒,᱕᱙᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱠᱩᱣᱮᱛ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱮᱣᱟᱫᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴᱵ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱑᱖᱘ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱐᱐ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱘᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱔.᱙᱒% ᱛᱟᱦᱮᱸ ᱠᱟᱱᱟ ᱾ ᱵᱮᱞᱞᱟᱨᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱗.᱘᱕% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱑.᱑% ᱟᱨ ᱟᱹᱫᱤᱵᱟᱹᱥᱤ ᱟᱜ ᱮᱞ ᱑᱘.᱔% ᱢᱮᱱᱟᱜᱼᱟ ᱾ ᱵᱮᱞᱞᱟᱨᱤ ᱦᱚᱱᱚᱛ ᱨᱮ ᱰᱮᱦᱮᱨ ᱛᱮᱫ ᱟᱹᱫᱤᱵᱟᱹᱥᱤ ᱵᱚᱭᱟ ᱟᱨᱵᱟᱝ ᱵᱟᱞᱢᱤᱠᱤ ᱜᱩᱴ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱯᱚᱱᱚᱛ ᱨᱮ ᱟᱹᱫᱤᱵᱟᱹᱥᱤ ᱞᱮᱠᱟᱛᱮ ᱞᱤᱥᱴᱤ ᱢᱮᱱᱟᱜᱼᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱗᱑.᱙᱕% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱑᱑.᱓᱓% ᱫᱚ ᱩᱨᱫᱩ, ᱙.᱖᱘% ᱫᱚ ᱛᱮᱞᱩᱜᱩ, ᱓.᱐᱕% ᱫᱚ ᱞᱚᱢᱵᱟᱰᱤ, ᱑.᱔᱓% ᱫᱚ ᱦᱤᱱᱫᱤ ᱟᱨ ᱑.᱐᱔% ᱫᱚ ᱛᱟᱢᱤᱞ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ಬಳ್ಳಾರಿ
᱖
᱖ (ᱛᱩᱨᱩᱭ) ᱫᱚ ᱚᱞ ᱪᱤᱠᱤ ᱞᱤᱯᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱮᱞ ᱠᱟᱱᱟ ᱫᱚ ᱕|᱕ ᱟᱨ ᱗|᱗ ᱛᱟᱞᱟ ᱨᱮᱭᱟᱜ ᱮᱞ ᱠᱟᱱᱟ ᱾ ᱱᱚᱶᱟ ᱫᱚ ᱡᱚᱲ ᱮᱞ ᱠᱟᱱᱟ ᱾
ᱫᱷᱚᱨᱚᱢ ᱨᱮ
ᱚᱠᱟ ᱫᱷᱚᱨᱚᱢ ᱥᱟᱶ ᱖ ᱭᱟᱜ ᱚᱠᱟ ᱞᱮᱠᱟ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱚᱱᱟ ᱠᱚ ᱞᱟᱛᱟᱨ ᱨᱮ ᱮᱢ ᱮᱱᱟ ᱾
ᱠᱨᱤᱥᱛᱟᱱ
ᱜᱚᱥᱟᱸᱭ ᱱᱚᱶᱟ ᱫᱷᱟᱹᱨᱛᱤ ᱵᱮᱱᱟᱣ ᱞᱟᱹᱜᱤᱫ ᱖ ᱢᱟᱦᱟᱸ ᱚᱠᱛᱚᱭ ᱦᱟᱛᱟᱣ ᱞᱮᱜᱼᱟ ᱾ ᱜᱚᱥᱟᱸᱭ ᱢᱟᱹᱱᱢᱤ ᱫᱚ ᱛᱩᱨᱩᱭ ᱢᱟᱦᱟᱸ ᱦᱤᱞᱚᱜ ᱮ ᱵᱮᱱᱟᱣ ᱞᱮᱫ ᱠᱚᱣᱟ ᱾
ᱤᱥᱞᱟᱢ
ᱤᱥᱞᱟᱢ ᱫᱷᱚᱨᱚᱢᱟᱜ ᱛᱩᱨᱩᱭ ᱜᱚᱴᱟᱝ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ Belief in God's predestination]])
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱞᱠᱷᱟ
ᱠᱟ.ᱢᱨᱩᱯᱤ ᱯᱟ.ᱨᱥᱤ
ᱠᱟᱹᱨᱩᱯᱤ ᱯᱟᱹᱨᱥᱤ ᱫᱚ ᱢᱤᱫᱴᱮᱱ ᱟᱹᱰᱤ ᱥᱮᱫᱟᱭ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ, ᱚᱠᱟ ᱫᱚ ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱥᱮ ᱟᱥᱟᱢ ᱟᱨ ᱠᱚᱭᱮ ᱵᱟᱝᱞᱟ ᱨᱮ ᱨᱚᱲᱚᱜᱚᱜ ᱠᱟᱱ ᱯᱟᱹᱦᱤᱞ ᱟᱨᱡᱚ ᱯᱟᱹᱨᱥᱤ ᱠᱟᱱ᱾ ᱯᱟᱹᱨᱥᱤ ᱥᱟᱬᱮᱥᱤᱭᱟᱹ ᱠᱚ ᱣᱟᱜ ᱞᱮᱠᱟ ᱛᱮ ᱟᱭᱢᱟ ᱥᱟᱢᱟᱝ ᱥᱤᱧᱚᱛ - ᱤᱭᱩᱨᱚᱯᱤᱭᱟᱱ ᱯᱟᱹᱨᱥᱤ ᱠᱚ ᱡᱮᱞᱮᱠᱟ ᱟᱥᱟᱢᱤᱥ ᱯᱟᱹᱨᱥᱤ ᱨᱮᱱᱟᱜ ᱡᱚᱱᱢᱚ ᱫᱟᱛᱟ ᱠᱟᱱᱟ ᱟᱨ ᱚᱠᱛᱮ ᱱᱟᱯᱤᱛ ᱨᱮ ᱚᱱᱟᱭ ᱮᱞᱟᱝ ᱚᱨᱥᱚᱝ ᱟᱠᱟᱫᱟ᱾ ᱱᱚᱣᱟ ᱠᱟᱹᱢᱨᱩᱯ ᱨᱟᱡᱚᱥᱴᱤ ᱨᱮ ᱯᱟᱹᱦᱤᱞ ᱥᱟᱭᱟᱱᱟᱜ ᱥᱮᱨᱢᱟ ᱠᱷᱚᱱ ᱨᱚᱲᱚᱜᱚᱜ ᱠᱟᱱᱟ, ᱛᱮᱦᱮᱧ ᱯᱟᱪᱷᱮ ᱟᱥᱟᱢ ᱟᱨ ᱠᱚᱭᱮ ᱵᱟᱝᱞᱟ ᱨᱮ ᱪᱟᱞᱟᱜ ᱠᱟᱱᱟ᱾
ᱦᱩᱰᱤᱧ ᱯᱟᱹᱨᱥᱤᱠᱚ
ᱠᱟᱹᱢᱨᱩᱯᱤ ᱯᱟᱹᱨᱥᱤ ᱫᱚ ᱯᱚᱱ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱯᱟᱪᱷᱮ ᱠᱟᱹᱢᱨᱩᱯᱤ (ᱵᱚᱨᱯᱮᱴᱟ ᱴᱚᱴᱷᱟ), ᱛᱟᱞᱟ ᱠᱟᱹᱢᱨᱩᱯᱤ (ᱱᱚᱞᱵᱟᱲᱤ ᱴᱚᱴᱷᱟ), ᱠᱚᱭᱮ ᱠᱟᱹᱢᱨᱩᱯᱤ (ᱯᱟᱴᱥᱟᱞᱟ ᱴᱚᱴᱷᱟ) ᱟᱨ ᱫᱟᱠᱷᱤᱱ ᱠᱟᱹᱢᱨᱩᱯᱤ (ᱯᱚᱞᱟᱥᱵᱟᱲᱤ ᱴᱚᱴᱷᱟ)᱾
ᱴᱷᱚᱱᱚᱠ ᱛᱮᱫ
ᱡᱚᱛᱚ ᱥᱮᱫᱟᱭ ᱟᱨ ᱛᱟᱞᱱᱟ ᱡᱩᱜᱽ ᱨᱮᱱᱟᱜ ᱟᱥᱟᱢᱤᱥ ᱥᱟᱶᱦᱮᱫ ᱫᱚ ᱠᱟᱹᱢᱨᱩᱯᱤ ᱯᱟᱹᱨᱥᱤ ᱛᱮ ᱚᱞ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱹᱨᱥᱤ
ᱛᱤᱱᱥᱩᱠᱤᱭᱟ
ᱛᱤᱱᱥᱩᱠᱤᱭᱟ ᱫᱚ ᱥᱤᱧᱚᱛ ᱨᱮ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱵᱟᱡᱟᱨ ᱠᱟᱱᱟ ᱾ ᱛᱤᱱᱥᱩᱠᱤᱭᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹᱥᱟᱲᱟ ᱱᱚᱜᱚᱨ ᱱᱤᱜᱚᱢ ᱵᱚᱰ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫ ᱧᱩᱛᱩᱢᱟᱱ ᱴᱚᱴᱷᱟᱣᱟᱨᱤ ᱵᱮᱯᱟᱨᱤᱭᱟᱹ ᱛᱟᱞᱢᱟ ᱦᱚᱸ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱨᱟᱡᱽᱜᱟᱲ ᱜᱩᱣᱟᱦᱟᱴᱤ ᱠᱷᱚᱱ ᱔᱘᱖ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱫᱩᱠᱷᱤᱱ-ᱯᱩᱨᱩᱵᱽ ᱨᱮ ᱟᱨ ᱚᱨᱩᱬᱟᱪᱚᱲ ᱯᱨᱚᱫᱮᱥ ᱨᱮᱭᱟᱜ ᱥᱤᱢᱟᱹ ᱠᱷᱚᱱ ᱘᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱟᱥᱟᱢ ᱨᱮᱭᱟᱜ ᱵᱮᱯᱟᱨᱤᱭᱟᱹ ᱨᱟᱡᱽᱜᱟᱲ ᱨᱩᱯ ᱛᱮ ᱛᱤᱸᱜᱩ ᱠᱮᱴᱮᱡ ᱟᱠᱟᱱ ᱱᱚᱣᱟ ᱱᱟᱜᱟᱨ ᱨᱮ ᱟᱥᱟᱢᱤᱭᱟᱹ ᱟᱨ ᱮᱴᱟᱜ ᱯᱟᱹᱨᱥᱤ ᱨᱤᱱ ᱵᱟᱹᱲᱛᱤ ᱞᱮᱠᱟᱛᱮ ᱦᱤᱱᱫᱤ ᱯᱟᱹᱨᱥᱤᱭᱟᱹ, ᱵᱟᱸᱜᱟᱞᱤ, ᱱᱮᱯᱟᱞᱤ ᱟᱨ ᱥᱤᱠᱷ ᱦᱚᱲ ᱦᱚᱸ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱟᱹᱰᱤ ᱞᱮᱠᱟᱱ ᱱᱟᱣᱟ ᱢᱚᱞ ᱟᱨ ᱵᱷᱚᱵᱚᱱ ᱠᱚ ᱵᱮᱱᱟᱣᱜ ᱠᱟᱱ ᱥᱟᱶᱛᱮ ᱵᱟᱡᱟᱨ ᱫᱚ ᱢᱤᱫ ᱢᱚᱰᱮᱱ ᱵᱟᱡᱟᱨ ᱨᱮᱭᱟᱜ ᱨᱩᱯ ᱨᱮ ᱯᱟᱞᱴᱟᱣ ᱤᱫᱤᱜ ᱠᱟᱱᱟ ᱾
ᱛᱤᱱᱥᱩᱠᱤᱭᱟ ᱫᱚ ᱢᱤᱫ ᱤᱱᱰᱚᱥᱴᱨᱤᱭᱟᱞ ᱟᱨ ᱠᱚᱢᱚᱨᱥᱤᱭᱟᱞ ᱛᱟᱞᱢᱟ ᱠᱟᱱᱟ ᱡᱟᱦᱟᱸ ᱨᱮᱫᱚ ᱟᱨᱡᱟᱣ ᱠᱚ ᱡᱮᱞᱮᱠᱟ ᱪᱟᱦᱟ, ᱡᱟᱺᱵᱤᱨ, ᱟᱫᱟ ᱟᱨ ᱦᱳᱲᱳ ᱮᱢᱟᱱ ᱤᱫᱤ ᱠᱟᱛᱮ ᱦᱩᱭᱩᱜᱼᱟ ᱾ ᱛᱤᱱᱥᱩᱠᱤᱭᱟ ᱨᱮ ᱫᱚ ᱟᱥᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱪᱷᱚᱠᱤ ᱢᱮᱱᱟᱜ-ᱟ ᱾ ᱟᱨ ᱱᱚᱣᱟ ᱦᱚᱱᱚᱛ ᱫᱚ ᱫᱤᱥᱚᱢ ᱨᱮᱭᱟᱜ ᱟᱹᱰᱤ ᱜᱟᱱ ᱧᱩᱛᱩᱢ ᱟᱱᱟᱜ ᱵᱟᱡᱟᱨ ᱥᱟᱶ ᱮ ᱡᱩᱲᱟᱹᱭᱟ ᱾
ᱚᱛᱱᱮᱛ ᱛᱷᱤᱛᱤ
ᱛᱤᱱᱥᱩᱠᱤᱭᱟ ᱵᱟᱡᱟᱨ ᱫᱚ ᱒᱔°᱓᱐′ ᱩ ᱙᱕°᱒᱒′ ᱯᱩ / ﻿᱒᱖.᱕° ᱩ ३७° ᱯᱩ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱑᱑᱗ ᱢᱤᱴᱚᱨ (᱓᱖᱐ ᱯᱷᱩᱴ) ᱮᱵᱷᱚᱨᱮᱡᱽ ᱩᱥᱩᱞ ᱨᱮ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱯᱟᱹᱦᱤᱞ ᱚᱠᱛᱚ ᱨᱮᱫᱚ ᱛᱤᱱᱥᱩᱠᱤᱭᱟ ᱵᱮᱸᱜᱽᱢᱟᱨᱟ ᱧᱩᱛᱩᱢ ᱛᱮ ᱩᱯᱨᱩᱢ ᱛᱟᱦᱮᱸ ᱠᱟᱱᱟ ᱢᱮᱱᱮᱛ ᱢᱩᱬ ᱨᱩᱯ ᱛᱮ ᱱᱚᱣᱟ ᱫᱚ ᱪᱟᱸᱜᱽᱢᱟᱭᱤ ᱯᱚᱛᱷᱟᱨ ᱧᱩᱛᱩᱢ ᱛᱮ ᱵᱟᱱᱟᱰᱟᱭ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱴᱚᱠ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱥᱚᱨᱚᱜᱽᱫᱮᱵᱽ ᱥᱚᱨᱵᱟᱱᱚᱸᱫᱽ ᱥᱤᱝᱜᱷᱟᱭ ᱛᱷᱟᱯᱚᱱ ᱦᱚᱪᱚ ᱞᱮᱫ ᱛᱟᱦᱮᱸᱫ ᱾ ᱥᱚᱨᱚᱜᱽᱫᱮᱵᱽ ᱥᱚᱨᱵᱟᱱᱚᱸᱫᱽ ᱥᱤᱸᱜᱷᱟ ᱡᱟᱦᱟᱸᱨ ᱫᱚ ᱢᱮᱡᱟᱨᱟ ᱛᱮᱦᱚᱸᱭ ᱵᱤᱠᱱᱟᱹᱣᱜ ᱠᱟᱱ ᱛᱟᱦᱮᱸᱫ ᱢᱤᱫ ᱥᱚᱨᱮᱥ ᱯᱨᱚᱥᱟᱥᱚᱱᱤᱭᱟᱹ ᱨᱩᱯ ᱛᱮ ᱦᱚᱸᱭ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱥᱚᱨᱵᱟᱱᱚᱸᱫᱽ ᱥᱤᱸᱜᱷᱟ ᱧᱩᱛᱩᱢ ᱫᱚ ᱩᱱᱤ ᱨᱟᱡᱟ ᱵᱮᱱᱟᱣ ᱮᱱ ᱛᱟᱭᱚᱢ ᱮ ᱟᱯᱱᱟᱨ ᱞᱮᱫ ᱛᱟᱦᱮᱸᱫ ᱾
ᱥᱚᱨᱵᱟᱱᱚᱸᱫᱽ ᱥᱤᱸᱜᱷᱟᱦᱟᱜ ᱩᱫᱩᱜ ᱞᱮᱠᱟᱛᱮ ᱟᱡᱤᱡ ᱢᱚᱱᱛᱨᱤ ᱜᱳᱯᱤᱱᱟᱛᱷ ᱵᱚᱨᱵᱚᱨᱩᱣᱟ ᱩᱨᱯᱷ ᱜᱳᱫᱷᱟ ᱵᱚᱨᱵᱚᱨᱩᱣᱟ ᱫᱚ ᱯᱮᱠᱳᱬ ᱟᱱᱟᱜ ᱜᱚᱲᱦᱚᱱ ᱨᱮ ᱢᱤᱫ ᱜᱟᱹᱰᱤᱭᱟᱹᱭ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱯᱮᱠᱳᱬᱤᱭᱟᱹ ᱯᱩᱠᱷᱨᱤ ᱞᱮᱠᱟᱛᱮ ᱵᱟᱱᱟᱰᱟᱭ ᱛᱟᱦᱮᱸ ᱠᱟᱱᱟ ᱾ ᱑᱘᱘᱔ ᱨᱮ ᱛᱤᱱ ᱡᱚᱦᱚᱜ ᱰᱤᱵᱸᱨᱩ ᱥᱟᱫᱤᱭᱟ ᱨᱮᱞ ᱞᱟᱭᱤᱱ ᱟᱴᱮᱫ ᱞᱮᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱱᱚᱣᱟ ᱯᱩᱠᱷᱨᱤ ᱥᱩᱨ ᱨᱮ ᱢᱤᱫ ᱥᱴᱮᱥᱚᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱱ ᱡᱟᱦᱟᱸ ᱫᱚ ᱛᱤᱱᱥᱩᱠᱤᱭᱟ ᱥᱴᱮᱥᱚᱱ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱱᱚᱣᱟ ᱛᱤᱱᱥᱩᱠᱤᱭᱟ ᱧᱩᱛᱩᱢ ᱛᱮᱜᱮ ᱱᱚᱣᱟ ᱵᱟᱡᱟᱨ ᱩᱯᱨᱩᱢ ᱮ ᱟᱢᱮᱴ ᱤᱫᱤ ᱠᱮᱫ-ᱟ ᱾
᱑᱖ ᱟᱱᱟᱜ ᱥᱚᱫᱤ ᱛᱟᱭᱚᱢ ᱨᱮᱭᱟᱜ ᱦᱟᱹᱴᱤᱧ ᱟᱨ ᱑᱙ ᱟᱱᱟᱜ ᱥᱚᱫᱤ ᱨᱮᱭᱟᱜ ᱮᱛᱚᱦᱚᱵ ᱵᱷᱟᱜᱽ ᱚᱠᱛᱚ ᱨᱮ ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱨᱮ ᱢᱚᱴᱚᱠ ᱨᱟᱡᱽᱵᱚᱝᱥᱚ ᱟᱜ ᱢᱤᱫ ᱵᱷᱮᱜᱟᱨ ᱜᱮ ᱴᱷᱟᱶ ᱢᱮᱱᱟᱜ-ᱟ ᱾ ᱢᱚᱴᱚᱠ ᱦᱚᱲ ᱠᱚ ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱨᱮ ᱯᱩᱭᱞᱩ ᱫᱷᱟᱣ ᱥᱟᱶᱛᱟᱨᱤ, ᱨᱟᱡᱽᱟᱹᱨᱤ ᱦᱩᱞᱥᱟᱹᱭ ᱠᱚ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱫᱚ ᱢᱚᱢᱳᱨᱤᱭᱟᱹ ᱦᱩᱞᱥᱟᱹᱭ ᱨᱩᱯ ᱨᱮ ᱩᱯᱨᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱦᱩᱞᱥᱟᱹᱭ ᱠᱷᱚᱱ ᱩᱱᱠᱩ ᱫᱚ ᱵᱤᱨᱫᱟᱨ ᱚᱦᱳᱢᱟᱜ ᱥᱟᱢᱨᱟᱡᱽ ᱦᱤᱞᱟᱹᱣ ᱠᱟᱛᱮ ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱠᱚ ᱟᱹᱨᱩ ᱯᱷᱮᱨᱟᱣ ᱞᱮᱫᱼᱟ ᱾
ᱦᱚᱭᱫᱟᱜ
ᱥᱤᱛᱩᱝ ᱫᱤᱱ ᱢᱟᱨᱪ ᱠᱷᱚᱱ ᱢᱮ ᱵᱚᱸᱜᱟ ᱚᱠᱛᱚ ᱨᱮᱫᱚ ᱦᱚᱭ ᱦᱤᱥᱤᱫ ᱵᱮᱥ ᱫᱷᱟᱨᱟ ᱜᱮ ᱛᱟᱦᱮᱸᱱᱟ ᱾ ᱱᱚᱣᱟ ᱵᱚᱸᱜᱟᱨᱮ ᱒᱔ ᱰᱤᱜᱽᱨᱤ ᱥᱮᱞᱥᱤᱭᱚᱥ (ᱢᱤᱱᱤᱢᱚᱢ) ᱟᱨ ᱓᱑ ᱰᱤᱜᱽᱨᱤ ᱥᱮᱞᱥᱤᱭᱚᱥ ᱫᱚ (ᱢᱮᱠᱥᱤᱢᱚᱢ) ᱨᱮᱭᱟᱜ ᱞᱚᱞᱚᱥᱚᱝ ᱛᱟᱦᱮᱸᱱᱟ ᱾ ᱥᱤᱛᱩᱝ ᱫᱤᱱ ᱫᱚ ᱵᱟᱹᱲᱛᱤᱭ ᱡᱟᱹᱯᱩᱫᱼᱟ ᱾ ᱢᱚᱱᱥᱩᱥ (ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ) ᱵᱚᱸᱜᱟᱨᱮ ᱛᱤᱱᱥᱩᱠᱤᱭᱟ ᱨᱮᱫᱚ ᱟᱹᱰᱤ ᱵᱟᱹᱲᱛᱤᱭ ᱡᱟᱹᱯᱩᱫᱼᱟ ᱾ ᱛᱤᱱᱥᱩᱠᱤᱭᱟ ᱨᱮ ᱨᱟᱵᱟᱝ ᱫᱚ ᱚᱠᱴᱚᱵᱚᱨ ᱠᱷᱚᱱ ᱯᱷᱮᱵᱽᱨᱩᱣᱟᱨᱤ ᱵᱚᱸᱜᱟ ᱛᱟᱞᱟᱨᱮ ᱦᱩᱭᱩᱜᱼᱟ ᱾ ᱨᱟᱵᱟᱝ ᱦᱚᱭ ᱦᱤᱥᱤᱫ ᱫᱚ ᱟᱹᱰᱤ ᱨᱟᱹᱥᱠᱟᱹ ᱜᱮᱭᱟ ᱤᱠᱷᱟᱹᱱ ᱫᱷᱩᱲᱤ ᱛᱮ ᱯᱮᱨᱮᱡ ᱛᱟᱦᱮᱸᱱᱟ ᱾ ᱟᱨ ᱱᱤᱭᱟᱹ ᱚᱠᱛᱚ ᱨᱮ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱞᱚᱞᱚᱥᱚᱝ ᱫᱚ ᱥᱩᱨ ᱥᱩᱯᱩᱨ ᱒᱔ ᱰᱤᱜᱽᱨᱤ ᱥᱮᱞᱥᱤᱭᱚᱥ (ᱢᱮᱠᱥᱤᱢᱩᱢ) ᱟᱨ ᱑᱑ ᱰᱤᱜᱽᱨᱤ ᱥᱮᱞᱥᱤᱭᱚᱥ (ᱢᱤᱱᱤᱢᱩᱢ) ᱛᱟᱞᱟᱨᱮ ᱛᱟᱦᱮᱸᱱᱟ ᱾
ᱥᱟᱱᱟᱜᱟᱲ
ᱛᱤᱱᱥᱩᱠᱤᱭᱟ ᱦᱚᱭᱚᱝ ᱦᱚᱨ, ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱟᱨ ᱨᱮᱞᱣᱮ ᱥᱟᱶ ᱡᱩᱲᱟᱹᱭ ᱟᱠᱟᱱ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱜᱩᱣᱟᱦᱟᱴᱤ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱥᱚᱲᱚᱠ ᱦᱚᱨ ᱠᱷᱚᱱ ᱫᱚ ᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱭᱟᱜ ᱩᱰᱟᱹᱱ ᱟᱰᱟ ᱫᱚ ᱢᱳᱦᱚᱱᱵᱟᱰᱤ, ᱰᱤᱵᱷᱨᱩᱜᱚᱰ ᱨᱮ ᱢᱮᱱᱟᱜ-ᱟ ᱡᱟᱦᱟᱸ ᱫᱚ ᱛᱤᱱᱥᱩᱠᱤᱭᱟ ᱠᱷᱚᱱ ᱯᱟᱞᱮ ᱔᱐ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱰᱮ ᱠᱷᱚᱱ ᱫᱤᱞᱞᱤ, ᱜᱩᱣᱟᱦᱟᱴᱤ, ᱠᱚᱞᱠᱟᱛᱟ ᱟᱨ ᱢᱟᱬᱟᱝ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱞᱟᱹᱜᱤᱫ ᱫᱚ ᱫᱤᱱᱟᱹᱢ ᱟᱨ ᱦᱟᱯᱛᱟᱠᱤᱭᱟᱹ ᱞᱮᱠᱟᱛᱮ ᱩᱰᱟᱹᱱ ᱥᱟᱸᱜᱷᱟᱨ ᱨᱮᱭᱟᱜ ᱥᱩᱵᱤᱫᱷᱟ ᱫᱚᱦᱚ ᱟᱠᱟᱱᱟ ᱾
ᱦᱚᱲ ᱮᱞᱮᱞ
᱒᱐᱑᱑ ᱨᱮ ᱥᱤᱧᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱛᱤᱱᱥᱩᱠᱤᱭᱟ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑,᱒᱕,᱒᱑᱘ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱕᱕% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱔᱕% ᱢᱮᱱᱟᱜ ᱠᱚᱣᱟ ᱾
ᱫᱮᱵᱤᱜᱚᱸᱡᱽ ᱩᱯᱚᱡᱮᱞᱟ
ᱫᱮᱵᱤᱜᱚᱸᱡᱽ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱨᱚᱝᱯᱩᱨ ᱠᱷᱚᱸᱰ ᱯᱚᱧᱪᱚᱜᱚᱲ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱚᱡᱮᱞᱟ ᱠᱟᱱᱟ᱾